ബ്രൈറ്റൺ വലയും നിറയുമോ? ലിവർപൂൾ ഇന്ന് ആൻഫീൽഡിൽ ഇറങ്ങുന്നു | Fanport | Premier League News Malayalam\nHome Football Premier League ബ്രൈറ്റൺ വലയും നിറയുമോ? ലിവർപൂൾ ഇന്ന് ആൻഫീൽഡിൽ ഇറങ്ങുന്നു\nബ്രൈറ്റൺ വലയും നിറയുമോ? ലിവർപൂൾ ഇന്ന് ആൻഫീൽഡിൽ ഇറങ്ങുന്നു\nOctober 30, 2021 - 1:31 PM\nഓൾഡ് ട്രാഫോർഡിൽ ഗോളടിച്ചു കൂട്ടിയ ലിവർപൂൾ ഇന്ന് പ്രീമിയർ ലീഗിൽ ബ്രൈറ്റണ് എതിരെ ഇറങ്ങുകയാണ്. ആൻഫീൽഡിൽ നടക്കുന്ന മത്സരത്തിൽ ബ്രൈറ്റൺ അത്ഭുതം കാണിക്കും എന്ന് പ്രതീക്ഷിക്കുന്നവർ കുറവാകും. സീസൺ മികച്ച രീതിയിൽ തുടങ്ങിയ ബ്രൈറ്റൺ പക്ഷെ അവസാന അഞ്ചു മത്സരങ്ങളിൽ വിജയമേ നേടിയിട്ടില്ല. അവസാന ലീഗ് മത്സരത്തിൽ മാഞ്ചസ്റ്റർ സിറ്റിയിൽ നിന്ന് വലിയ പരാജയം അവർ ഏറ്റുവാങ്ങുകയും ചെയ്തു. ഇന്ന് ലിവർപൂളിനോട് പൊരുതി നോക്കുക മാത്രമാകും ബ്രൈറ്റന്റെ ലക്ഷ്യം.\nലിവർപൂൾ ആകട്ടെ ഗംഭീര ഫോമിലാണ്. ഗോളടിച്ചു കൂട്ടുന്ന സലാ ഉള്ളത് കൊണ്ട് തന്നെ ക്ലോപ്പിന്റെ ടീമിന് യാതൊരു ഭയവുമില്ല. സലാ തന്റെ കരിയറിലെ തന്നെ ഏറ്റവും മികച്ച ഫോമിലാണ് ഉള്ളത്. മാഞ്ചസ്റ്റർ യുണൈറ്റഡ് തട്ടകത്തിൽ പോയി ഹാട്രിക്ക് അടിച്ച സലാ ആൻഫീൽഡിലും ഗോളടിച്ചു കൂട്ടാൻ തന്നെയാകും ഇറങ്ങുന്നത്. ഇന്ന് രാത്രി 7.30നാണ് മത്സരം.\nPrevious articleബൗളര്‍മാര് ദുബായിയിലെ വിക്കറ്റുമായി വേഗത്തിൽ പൊരുത്തപ്പെടണം – ടിം സൗത്തി\nNext articleടിക്കറ്റില്ലാതെ അഫ്ഗാനിസ്ഥാന് ആരാധകര് സ്റ്റേഡിയത്തിൽ കയറിയ സംഭവത്തിൽ അന്വേഷണം പ്രഖ്യാപിച്ച് ഐസിസി


ലഖ്‌നൗ: ഉത്തര്‍പ്രദേശിലെ വാരണാസിയില് ഗണേശവിഗ്രഹ നിമജ്ജനത്തിനെത്തിയ സന്ന്യാസിമാരടങ്ങുന്ന സംഘത്തെ പൊലീസ് മര്‍ദിച്ചവശരാക്കി. പലരുടെയും പരുക്ക് ഗുരുതരമാണ്. ഇവര്‍ക്കു യഥാസമയം ചികില്‍സ നല്‍കാന് പോലും അധികൃതര് തയ്യാറായില്ലെന്നു പരാതിയുണ്ട്.\nവിശ്വാസികളെ പൊലീസ് ക്രൂരമായി മര്‍ദിക്കുന്നതിന്റെ വീഡിയോ പുറത്തുവന്നതോടെയാണു ബാഹ്യലോകം സംഭവമറിഞ്ഞത്. സീ ന്യൂസ് ഉള്‍പ്പെടെ ഏതാനും ടിവി ചാനലുകള് സംഭവം റിപ്പോര്‍ട്ട് ചെയ്തു. സോഷ്യല് മീഡിയയില് വൈറലായിക്കൊണ്ടിരിക്കുകയാണ് വീഡിയോ. അതേസമയം, മുഖ്യധാരാ ദൃശ്യമാധ്യമങ്ങള് മിക്കതും സംഭവം കണ്ടില്ലെന്നു നടിച്ചു. പ്രമുഖ പത്രങ്ങളും സംഭവം അര്‍ഹിക്കുന്ന ഗൗരവത്തോടെ റിപ്പോര്‍ട്ട് ചെയ്തില്ല.\nഒരുകൂട്ടം പൊലീസുകാര് ലാത്തിയുമായെത്തി, നിസ്സഹായമായ ആള്‍ക്കൂട്ടത്തെ മര്‍ദിക്കുന്നതാണു വീഡിയോയില് കാണുന്നത്. മര്‍ദനത്തെ പ്രതിരോധിക്കാനോ ചെറുത്തുനില്‍ക്കാനോ വിശ്വാസികള് ശ്രമിക്കാതിരുന്നിട്ടും പൊലീസ് വിട്ടുവീഴ്ചയ്ക്കു തയ്യാറായില്ലെന്നതു ശ്രദ്ധേയമാണ്. വിഗ്രഹനിമജ്ജനത്തിനെത്തിയ എല്ലാവരെയും ഏകപക്ഷീയമായി ക്രൂരമായി മര്‍ദിക്കുകയാണ്. സന്ന്യാസിമാരെയും പൊലീസ് വെറുതേ വിട്ടില്ല. ഞങ്ങളെ കൊന്നേക്കൂ എന്നു പ്രതികരിച്ച മുതിര്‍ന്ന ഒരു സന്ന്യാസിയെ ഏതാനും പൊലീസുകാര് പിടിച്ചുതള്ളുകയും ലാത്തി കൊണ്ടടിക്കുകയും ചെയ്തു. വിശ്വാസികള് ചുറ്റും മനുഷ്യമതില് തീര്‍ത്താണ് അദ്ദേഹത്തെ രക്ഷിച്ചത്. ചിലരെ പൊലീസ് വലിച്ചിഴയ്ക്കുന്നതും വീഡിയോയിലുണ്ട്. എത്രയോ പേര്‍ക്കു ഗുരുതരമായി പരുക്കേറ്റു. തല പൊട്ടിയും മറ്റും ഏതാനും പേര് വഴിയില് കിടക്കുന്നതും കാണാം. ഇവരെ ആശുപത്രിയില് കൊണ്ടുപോകാന് പോലും പൊലീസ് തയ്യാറാകുന്നതുമില്ല.


നിരോധിച്ച നോട്ട് തട്ടിപ്പിനെത്തിയത് മഹാരാഷ്ട്ര സംഘം\nകണ്ണൂർ : നിരോധിച്ച നോട്ടുകൾ മാറ്റി പുതിയ കറൻസികൾ നൽകാനെത്തിയത് മഹാരാഷ്ട്ര സംഘം. പഴയ നോട്ടുകൾ കൈവശമുള്ള സംഘത്തെ കണ്ടെത്താൻ പലയിടത്തും ഏജന്റുമാരുണ്ട്. ഏജന്റുമാർ വിവരം നൽകിയാൽ ഗുരുജിയുടെ സംഘത്തിൽപ്പെട്ടവരെത്തി പഴയ നോട്ടുകൾ കണ്ട് ബോധ്യപ്പെടും. അതിനുശേഷം ഗുരുജിക്ക് മെസേജ് അയയ്ക്കും. ഈ മെസേജ് ലഭിച്ചുകഴിഞ്ഞാൽ ഒരു തുക അയയ്ക്കാൻ ഗുരുജി നിർദേശിക്കും. ഒരു കോടി രൂപയുടെ നിരോധിത നോട്ടുണ്ടെങ്കിൽ 15 ലക്ഷം അയയ്ക്കാനാണ് നിർദേശിക്കുക. പുതിയ കറൻസി അയയ്ക്കുമ്പോൾ കള്ളപ്പണം എന്ന നിലയിൽ പിടികൂടാതിരിക്കാനാണ് പണം അയയ്ക്കാൻ ആവശ്യപ്പെടുക. ഇങ്ങനെ അയച്ച പണത്തോടൊപ്പം നിരോധിത നോട്ടുകൾക്ക് നിശ്ചയിച്ച വിലയും അടക്കം തിരിച്ച് നൽകുമെന്നാണ് ഇടപാടുകാരെ വിശ്വസിപ്പിക്കുക. ഇങ്ങനെ പണം അയച്ചുകഴിഞ്ഞാൽ പല കാരണങ്ങൾ പറഞ്ഞ് ഗുരുജി ഒഴിഞ്ഞുമാറും. ഒടുവിലാണ് തട്ടിപ്പിനിരയായ കാര്യം ഇടപാടുകാർക്ക് മനസ്സിലാവുക.\nഇങ്ങനെ തട്ടിപ്പിനിരയായ ഒരു സംഘം നിരോധിത നോട്ടുകൾ കൈമാറാനുണ്ടെന്ന വിവരം നൽകി ഗുരുജിയുടെ സംഘത്തിനെ വിളിച്ചുവരുത്തുകയായിരുന്നുവെന്ന് കരുതുന്നു. ഇങ്ങനെ ഞായറാഴ്ച സന്ധ്യയോടെ ഗോവ വഴി കണ്ണവത്തെത്തിയ ഗുരുജിയുടെ അഞ്ചംഗ സംഘത്തെ കാറിൽ തട്ടിക്കൊണ്ടുപോയി ഭീകരമായി മർദിച്ച് പണവും അവരുടെ കൈവശമുണ്ടായിരുന്ന സ്വർണാഭരണങ്ങളും കൈക്കലാക്കുകയായിരുന്നുവത്രെ. 60,000 രൂപയും രണ്ട് സ്വർണമാലകളും ഒരു എ.ടി.എം. കാർഡും സംഘം കൈക്കലാക്കി. ഭീകരമായി മർദിച്ച് കണ്ണൂരിൽ കൊണ്ടുപോയി എ.ടി.എമ്മിൽനിന്ന് 9,000 രൂപയും എടുപ്പിച്ചു. തുടർന്ന് ഇരിങ്ങലിലെ നിസാമിന്റെ വീട്ടിലേക്ക് ഇവരെ തടങ്കലിലാക്കാൻ കൊണ്ടുവന്നു. അതിനിടയിൽ കാറിൽനിന്ന് ഒരാൾ പുറത്തുചാടി. ഇക്കാര്യം ശ്രദ്ധയിൽപ്പെട്ട നാട്ടുകാരിൽ ചിലർ വിവരം പോലീസിൽ അറിയിച്ചു. പോലീസ് നടത്തിയ തിരച്ചിലിൽ ഗുരുജിയുടെ സംഘത്തെ തടങ്കലിലാക്കിയ ഇരിങ്ങലിലെ വീട് കണ്ടെത്തുകയായിരുന്നു. ഈ വീട്ടിൽ തടവിലാക്കപ്പെട്ട മുംബൈ കുലാവയിലെ ഓംരാജ് (42), കല്യാണിലെ സമാധാൻ (34), ഗുജറാത്ത് അഹമ്മദാബാദിലെ അഷ്മിൻ (29) എന്നിവരെ മോചിപ്പിക്കുകയായിരുന്നു. അതിനിടയിൽ രണ്ടുപേർ ഓടിരക്ഷപ്പെട്ടു. കർണാടക ബെലഗാവിയിലെ സഞ്ജയ് (55), മുംബൈയിലെ സതീഷ് (47) എന്നിവരാണ് ഓടിരക്ഷപ്പെട്ടതെന്ന് വ്യക്തമായിട്ടുണ്ട്. ഇവർ ഓടിരക്ഷപ്പെട്ടതാണോ അതോ അക്രമിസംഘം എവിടെയെങ്കിലും ഒളിപ്പിച്ചതാണോയെന്ന് പോലീസ് പരിശോധിച്ചുവരികയാണ്. അക്രമിസംഘത്തിലുണ്ടായിരുന്ന കാഞ്ഞങ്ങാട് ആവിക്കര സ്വദേശി അമീറിനെയാണ് (32) പിടികൂടിയത്. അക്രമിസംഘത്തിൽ ഒമ്പതുപേരുണ്ടായിരുന്നുവെന്നാണ് സൂചന.\nപോലീസ് കസ്റ്റഡിയിലെടുത്ത കെ.എൽ. 60 എച്ച് 5313 കാർ കാഞ്ഞങ്ങാട് സ്വദേശി തൗഫീഖിന്റേതാണ്. ഇയാൾക്ക് സംഘവുമായുള്ള ബന്ധം പരിശോധിച്ചുവരികയാണ്. ഈ കാർ കൂടാതെ മറ്റൊരു കാറും തട്ടിക്കൊണ്ടുപോകലിന് ഉപയോഗിച്ചതായി വിവരമുണ്ട്. അക്രമികളുപയോഗിച്ച കെ.എൽ. 59 എസ് 7873 , കെ.എൽ. 59 എൻ 6702 എന്നീ ബൈക്കുകളാണ് കസ്റ്റഡിയിലെടുത്തത്. സംഭവത്തെക്കുറിച്ച് പോലീസ് വിശദമായ അന്വേഷണം തുടങ്ങിയിട്ടുണ്ട്.\nതടയണയിൽ പാഴ്മരം കുടുങ്ങി\nപച്ചാണി : പുഴയരികിൽ കടപുഴകിയ പാഴ്മരം കനത്ത മഴയിൽ ഒഴുകി തടയണക്ക് ഭീഷണിയായി. പച്ചാണി ..\nനടപടി സ്വീകരിക്കണം - ഉണ്ണിത്താൻ\nനാളെമുതൽ മീൻ പിടിക്കാം പക്ഷേ,കർശനനിയന്ത്രണം\nജില്ലയിൽ 37 പേർക്കുകൂടി കോവിഡ്:19 പേർക്ക് സമ്പർക്കത്തിലൂടെ\nടൗൺ ബാങ്ക് കോവിഡ് ട്രീറ്റ്‌മെന്റ് സെന്റിലേക്ക് സാധനങ്ങൾ നൽകി


ഐഎസ്ആർഒ മുൻ ചെയർമാൻ യു.ആർ.റാവു അന്തരിച്ചു | Emerging Kerala\nHome Latest ഐഎസ്ആർഒ മുൻ ചെയർമാൻ യു.ആർ.റാവു അന്തരിച്ചു\nബെംഗളൂരു: ബഹിരാകാശ ശാസ്ത്രജ്ഞനും ഐഎസ്ആർഒ മുൻ ചെയർമാനുമായ യു.ആർ.റാവു (85) അന്തരിച്ചു. ബെംഗളൂരുവിലെ വസതിയിൽ പുലർച്ചെ 2.30 ഓടെയായിരുന്നു അന്ത്യം. 1984 മുതൽ 1994 വരെ നീണ്ട പത്തുവർഷക്കാലം ഐഎസ്ആർഒ ചെയർമാനായി പ്രവർത്തിച്ചു. ഇന്ത്യയുടെ പ്രഥമ ഉപഗ്രഹമായ ആര്യഭട്ടയുടെ വിക്ഷേപണത്തിൽ നിർണായക പങ്കുവഹിച്ചിട്ടുണ്ട്.\nഇന്ത്യൻ ബഹികാരാശമേഖലയ്ക്ക് മികച്ച സംഭാവന നൽകിയ റാവുവിനെ 1976ൽ പത്മ ഭൂഷണും 2017ൽ പത്മ വിഭൂഷണും നൽകി രാജ്യം ആദരിച്ചു. ചന്ദ്രയാൻ – 1, മംഗൾയാൻ എന്നീ ദൗത്യങ്ങളുടെയും ബുദ്ധികേന്ദ്രമായി പ്രവർത്തിച്ചത് റാവു ആയിരുന്നു.\nകർണാടകയിലെ അദമരുവിലാണ് റാവു ജനിച്ചത്. എംജികെ മേനോൻ, സതീഷ് ധവാൻ, വിക്രം സാരാഭായി എന്നിവരോടൊപ്പം നിർണായക ദൗത്യങ്ങളിൽ പങ്കുവഹിച്ചു. പിഎസ്എൽവി, ക്രയോജനിക് സാങ്കേതിക വിദ്യ ഉപയോഗിച്ചുള്ള ജിഎസ്എൽവി എന്നീ റോക്കറ്റുകളുടെ വികസനത്തിലും അദ്ദേഹം പങ്കുകാരനായിരുന്നു. നിലവിൽ അഹമ്മദാബാദിലെ ഫിസിക്കൽ റിസർച്ച് ലാബോറട്ടറി കൗണ്‍സിൽ ചെയർമാനായും തിരുവനന്തപുരത്തെ ഇന്ത്യൻ ഇൻസ്റ്റിട്ട്യൂട്ട് ഓഫ് സയൻസ് ചാൻസലറായും പ്രവർത്തിക്കുകയായിരുന്നു.\nTags: ISRO chairmanUR Rao


4malayalees - രണ്ട് മക്കളെ കൊലപെടുത്തി അമ്മ ആത്മഹത്യ ചെയ്ത കേസ് ; ഭര്‍ത്താവിന്റെ കാമുകിയെ ആത്മഹത്യാ പ്രേരണ കുറ്റത്തിന് അറസ്റ്റ് ചെയ്തു\nരണ്ട് മക്കളെ കൊലപെടുത്തി അമ്മ ആത്മഹത്യ ചെയ്ത കേസ് ; ഭര്‍ത്താവിന്റെ കാമുകിയെ ആത്മഹത്യാ പ്രേരണ കുറ്റത്തിന് അറസ്റ്റ് ചെയ്തു\nപോലീസ് ക്വാട്ടേഴ്‌സിലെ കൂട്ടമരണത്തില് പൊലീസുകാരനായ റെനീസിന്റെ കാമുകി ഷഹാനെയെ പോലീസ് അറസ്റ്റ് ചെയ്തു. രണ്ട് മക്കളെ കൊലപെടുത്തി അമ്മ ആത്മഹത്യ ചെയ്ത കേസില് ആത്മഹത്യാ പ്രേരണ കുറ്റമാണ് ചുമത്തിയിരിക്കുന്നത്. റെനീസിനെ കല്യാണം കഴിക്കാന് ഷഹാന സമ്മര്‍ദ്ദം ചെലുത്തി. നജ്‌ലയും മക്കളും ഒഴിയണം എന്നായിരുന്നു ആവശ്യം. അല്ലെങ്കില് ഭാര്യയായി താമസിക്കാന് നിര്‍ബന്ധിച്ചു.6മാസം മുമ്പ് ഫ്‌ളാറ്റില് എത്തി നജ്‌ലയെ ഭീഷണിപ്പെടുത്തി. ആത്മഹത്യ ചെയ്ത ദിവസവും ഷഹാന ഫ്‌ളാറ്റിലെത്തി വഴക്കിട്ടുവെന്നാണ് കണ്ടെത്തല്.\nകേസില് നേരത്തെ നജ്‌ലയുടെ ഭര്‍ത്താവ് പൊലീസ് ഉദ്യോഗസ്ഥനായ റെനിസിനെതിരെ ഗുരുതര കുറ്റങ്ങള് പൊലീസ് ചുമത്തിയിരുന്നു. റെനീസിന്റെ പീഡനങ്ങളാണ് കൊലപാതകങ്ങളിലേക്കും ആത്മഹത്യയിലേക്കും നയിച്ചതെന്നായിരുന്നു കണ്ടെത്തല്. കൂടുതല് സ്ത്രീധനം ആവശ്യപ്പെട്ട് നജ്‌ലയെ റെനിസ് നിരന്തരം പീഡിപ്പിച്ചിരുന്നതടക്കമുള്ള ഗുരുതരമായ കുറ്റങ്ങളാണ് റിമാന്‍ഡ് റിപ്പോര്‍ട്ടിലുള്ളത്. വിവാഹ സമയത്ത് 40 പവനും 10 ലക്ഷം രൂപയും പള്‍സര് ബൈക്കും സ്ത്രീധനമായി നജ്‌ലയുടെ വീട്ടുകാര് നല്‍കിയിരുന്നു. എന്നാല് കൂടുതല് സ്ത്രീധനം ആവശ്യപ്പെട്ട് നജ്‌ലയെ പല തവണ റെനിസ് വീട്ടിലേക്ക് തിരിച്ചയച്ചു. ഇതോടെ പലപ്പോഴായി 20 ലക്ഷം രൂപ വീണ്ടും കൊടുത്തുവെന്നാണ് റിമാന്‍ഡ് റിപ്പോര്‍ട്ടിലുള്ളത്.\nനജ്‌ലയെ സ്വന്തമായി മൊബൈല് ഫോണ് ഉപയോഗിക്കാന് റെനീസ് അനുവദിച്ചിരുന്നില്ല. ഇയാള് പുറത്ത് പോകുമ്പോള് നജ്‌ലയെ മുറിയില് പൂട്ടിയിടുമായിരുന്നു. പുറം ലോകവുമായി ബന്ധപ്പെടാന് നജ്‌ലയെ അനുവദിച്ചില്ല. പല സ്ത്രീകളുമായും റെനീസിന് അടുത്ത ബന്ധം ഉണ്ടായിരുന്നു. ബന്ധുവായ ഷഹാനയെ കല്യാണം കഴിക്കാന് നജ്‌ലയില് റെനീസ് നിരന്തരം സമ്മര്‍ദ്ദം ചെലുത്തി. റെനീസിന്റ മാനസിക ശാരിര പീഡനങ്ങളാണ് നജ്‌ലയെ ആത്മഹത്യയിലേക്കെത്തിച്ചതെന്നുമാണ് റിമാന്‍ഡ് റിപ്പോര്‍ട്ടില് വ്യക്തമാക്കിയത്.\nആലപ്പുഴ കുന്നുംപുറത്തുള്ള എആര് ക്യാമ്പിലെ പൊലീസ് ക്വാട്ടേഴ്‌സിലായിരുന്നു റെനീസും കുടുംബവും താമസിച്ചത്. വണ്ടാനം മെഡിക്കല് കോളേജ് ഔട്ട് പോസ്റ്റിലായിരുന്നു റനീസിന് ജോലി. സംഭവ ദിവസത്തിന് തലേന്ന് രാത്രി എട്ടുമണിക്ക് ജോലിക്ക് പോയ റെനീസ് രാവിലെ തിരികെ എത്തിയപ്പോഴാണ് മൃതദേഹങ്ങള് കാണുന്നത്. കുട്ടികളെ കൊലപ്പെടുത്തിയ ശേഷം നജില ആത്മഹത്യ ചെയ്യുകയായിരുന്നുവെന്ന് പൊലീസ് പറഞ്ഞു. ഒന്നരവയസുള്ള മലാലയെ വെള്ളത്തില് മുക്കി കൊലപ്പെടുത്തിയ ശേഷം മകന് ടിപ്പു സുല്‍ത്താനെ ഷാള് മുറുക്കി ശ്വാസം മുട്ടിക്കുകയായിരുന്നു.


വെപ്പുപല്ലുകളും നൂതനമാർഗങ്ങളും : Deepika.com Special News\nഅത്യാധുനികമായ ഇമ്മീഡിയറ്റ് ലോഡിംഗ് ചികിത്സ ഉപയോഗിച്ച് ഏതാനും മണിക്കൂർ സമയം കൊണ്ട് ഡെന്‍റൽ ഇംപ്ലാന്റോളജിസ്റ്റ് നിങ്ങൾക്ക് ഉറപ്പുള്ള പുതിയ പല്ലുകൾ നൽകും!\nപ്രായത്തോടൊപ്പം പല്ലുകളും കൊഴിഞ്ഞുപോകുമെന്നുള്ള ഒരു തെറ്റിദ്ധാരണ പരക്കെ നിലനിൽക്കുന്നുണ്ട്. വാർദ്ധക്യത്തിലെ പല്ലുകൊഴിച്ചിൽ അനിവാര്യമായ ഒരു ജീവിതസത്യമായി കണക്കാക്കപ്പെടുന്നു. യഥാർത്ഥത്തിൽ, പല്ലുകൊഴിച്ചിലിന്‍റെ ശരിയായ കാരണം പ്രായമേറുന്നതല്ല. മറിച്ച്, പല്ലുകൾക്കു സംഭവിക്കുന്ന ക്ഷയം, മോണവീക്കം തുടങ്ങിയ രോഗങ്ങളാണതിന് കാരണമാകുന്നത്. കൃത്യസമയത്ത് ചികിൽസ നൽകാതിരുന്നാൽ ഈ രോഗങ്ങൾ ദന്തനാശത്തിന് കാരണമാവുകയും വ്യക്തിയുടെ ആരോഗ്യത്തെ തന്നെ പ്രതികൂലമായി ബാധിക്കുകയും ചെയ്യും. ഇക്കാരണത്താൽ, ദന്തപരിപാലനത്തിലെ പ്രധാനഘടകം ദന്തങ്ങളുടെ ആരോഗ്യവും ശുചിത്വവും നന്നായി സംരക്ഷിക്ക ുക എന്നതാണ്.\nഏതെങ്കിലും കാരണങ്ങളാൽ പല്ലുകൾ നഷ്ടമാവുന്ന പക്ഷം ചവയ്ക്കൽ പ്രക്രിയയുടെ സന്തുലിതാവസ്ഥ നഷ്ടമാവുകയും ബാക്കിയുള്ള പല്ലുകളെയും മോണയെയും താടിയെല്ലുകളെയും പ്രതികൂലമായി ബാധിക്കുകയും ചെയ്യുന്നു. കുറേക്കഴിയുന്പോൾ, നഷ്ടപ്പെട്ട പല്ലുകൾ മൂലം താടിയെല്ലിന്‍റെ രൂപത്തിന് ഹാനി ഭവിക്കുകയും കവിളും മുഖവും ചുരുങ്ങി വികലമായി പ്രായം തോന്നിക്കുകയും ചെയ്യുന്നു. പല്ലുകളുടെ അഭാവം മൂലം ചവയ്ക്കലും ഭക്ഷണം കഴിക്കലും പ്രയാസമേറിയതായി തീരുകയും പോഷകാഹരക്കുറവു മൂലം വേഗത്തിൽ വാർദ്ധക്യത്തിന് കീഴ്പ്പെടുകയും ചെയ്യുന്നു. അതിനാൽ, പല വിധ പ്രശ്നങ്ങൾ ഒഴിവാക്കാൻ കൊഴിഞ്ഞ പല്ലിനു പകരം എത്രയും പെട്ടെന്ന് പുതിയ പല്ല് വച്ചുപിടിപ്പിക്കണം.\nകൊഴിഞ്ഞ പല്ലിനു പകരം പുതിയ പല്ല്\nനഷ്ടപ്പെട്ട പല്ല് രണ്ടു വിധത്തിൽ മാറ്റിവയ്ക്കാവുന്നതാണ്. ഉൗരിയെടുക്കാവുന്ന തരത്തിലുള്ള വെപ്പുപല്ലുകൾ വഴിയും, ഉറപ്പിച്ചു വയ്ക്കാവുന്ന ഫിക്സഡ് പ്രോസ്തസിസ് വഴിയും. മാറ്റിവയ്ക്കേണ്ട പല്ലുകളുടെ എണ്ണമനുസരിച്ച് വെപ്പുപല്ലുകൾ പൂർണമായതോ ഭാഗികമായതോ ആകാം. പല്ലുകൾ നഷ്ടപ്പെട്ട അനേകായിരം പേർക്ക്വെപ്പുപല്ലുകൾ അനുഗ്രഹമായിട്ടുണ്ട്. അനേകം ദശാബ്ദങ്ങളായി ഇതുമാത്രമായിരുന്നു അതിന് ഏക പോംവഴി.\nനൂതനസാങ്കേതികതയുടെ സഹായത്താൽ സമീപകാലത്ത് വെപ്പുപല്ലുകൾ മുൻകാലങ്ങളെ അപേക്ഷിച്ച് രോഗികൾക്ക്കൂടുതൽസൗകര്യപ്രദമായി തീർന്നിട്ടുണ്ടെങ്കിലും പലവിധ കാരണങ്ങളാൽ ഉൗരിയെടുക്കാവുന്ന തരത്തിലുള്ള വെപ്പുപല്ലുകളിൽ പലരും തൃപ്തരല്ലാത്തതിനു ചില കാരണങ്ങൾ താഴെപ്പറയുന്നു\n* ചവയ്ക്കാൻ ഇതുവഴി ഏറെ പ്രയാസം നേരിടുന്നു. (യഥാർത്ഥ പല്ലുകൾ നൽകുന്ന സൗകര്യത്തിന്‍റെ പകുതിയിൽ താഴെ മാത്രമേ ചവയ്ക്കലിന് വെപ്പുപല്ലുകൾ സഹായകമാകൂ). രുചിയും, ഉൗഷ്മാവും വ്യത്യസ്തമായി അനുഭവപ്പെടുകയും ഭക്ഷണത്തിന്‍റെ ആസ്വാദ്യതകുറയുകയും ചെയ്യുന്നു.\n* സംസാരിക്കുന്നതിനുള്ള പ്രയാസം... പ്രത്യേകിച്ച് ആദ്യമായി ഉപയോഗിക്കുന്നവരിൽ\n* അസുഖകരമായ ശബ്ദങ്ങൾ - ഉപയോക്താവിന് അലോസരമുണ്ടാക്കും വിധമുള്ള ശബ്ദങ്ങൾക്ക്വെപ്പുപല്ലുകൾ കാരണമാകും.\n* ചവയ്ക്കുന്നതിനുള്ള പ്രയാസം മൂലം ഭക്ഷണം കഴിക്കുന്നതിനെ ബാധിക്കുകയും അതുവഴി പോഷകാഹാരക്കുറവ് സംഭവിക്കുകയും ചെയ്യുന്നു... അതിന്‍റെ ഫലമായി ആരോഗ്യം കുറയുന്നു. അളവ് തെറ്റിയതും ന്യൂനതകളുള്ളതുമായ വെപ്പുപല്ലുകൾ ഉപയോക്താവിന്‍റെ ദൈനംദിനപ്രവർത്തികൾക്ക്തടസ്സം സൃഷിക്കുന്നു. സമൂഹത്തെ അഭിമുഖീകരിക്കുന്നതിനും ശാരീരിക കായിക പ്രവർത്തികളിൽ ഏർപ്പെടുന്നതിനും അവർക്ക്തടസ്സം അനുഭവപ്പെടുന്നു. വ്യക്തിന്ധങ്ങളെ പോലും അത് പ്രതികൂലമായി ബാധിക്കുന്നു. പല്ലുകൾ ഉറപ്പിക്കുവാൻ ഉപയോഗിക്കുന്ന പശകൾ പലപ്പോഴും ഉപകാരത്തെക്കാൾ ദോഷമാണ് ഉളവാക്കുന്നത്.\n* താടിയെല്ലുകൾ ചുരുങ്ങി ക്രമേണ വെപ്പുപല്ലുകൾ ചേരാതെ വരുന്നതു തടയാൻ മാർഗമില്ല. തൽഫലമായി മുഖത്തിന് വൈരൂപ്യം സംഭവിക്കുകയും (Facial collapse) പ്രായമേറിയ പ്രതീതി ജനിപ്പിക്ക ുകയും ചെയ്യുന്നു. അപൂർവം ചില സന്ദർഭങ്ങളിൽ, രോഗികളുടെ മുഖം ചുരുങ്ങി വികൃതമാവുകയും തുടർന്ന് വെപ്പുപല്ല് ഉപയോഗിക്കാനാവാത്ത വിധമാവുകയും ചെയ്യുന്നു.\n* ഫിക്സ് ചെയ്ത കൃത്രിമദന്തങ്ങ ളെ അപേക്ഷിച്ച് വെപ്പു പല്ലുകൾക്കുള്ള ഏക മേൻമ അവയ്ക്ക്ചിലവു കുറവാണെന്നുള്ളതാണ്. എന്നാൽ അത്യാധുനിക സാങ്കേതികതയുപയോഗിച്ച് നിർമിച്ച ഏറ്റവും മികച്ച വെപ്പുപല്ലുകൾക്കുപോലും ഫിക്സ് ചെയ്ത ദന്തങ്ങൾ നൽകുന്ന സുഖവും സൗകര്യവും നൽകാനാവില്ല.\nആധുനിക ഇമ്മീഡിയറ്റ് ലോഡിംഗ് ചികിത്സ\nഇമ്മീഡിയറ്റ് ലോഡിംഗ് എന്നാൽ ഇംപ്ലാന്‍റ്ചെയ്തതിനു ശേഷം ഏതാനും മണിക്കൂറുകൾക്കുള്ളിൽ പല്ല് ഉറപ്പിക്കുവാൻ സാധിക്കുന്നു എന്നതാണ്.\nആധുനിക ഇമ്മീഡിയറ്റ് ലോഡിംഗ് ഇംപ്ലാന്‍റ്ചികിത്സയുടെ മേ·കൾ അനവധിയാണ്. വളരെ മോശപ്പെട്ട ദന്തരോഗ അവസ്ഥകളിൽപ്പോലും പല്ലുകൾ എടുത്ത ഉടനെ ഇംപ്ലാന്‍റ്ഘടിപ്പിക്കുവാൻ സാധിക്കുന്നു. പലപ്പോഴും ബോണ് ഗ്രാഫ്റ്റിങ്ങ്മുതലായ സങ്കീർണ്ണ ചികിത്സകൾ ഇല്ലാതെതന്നെ എല്ലുകൾ തീരെക്കുറവുള്ള അവസ്ഥകളിൽവരെ ഇംപ്ലാന്‍റ്ചെയ്യുവാൻ സാധിക്കുന്നു. തുറന്ന ശസ്ത്രക്രിയകൾക്ക്പകരം കീഹോൾ ശസ്ത്രക്രിയയിലൂടെ ഇംപ്ലാന്‍റ്ചെയ്യുന്നതിനാൽ പാർശ്വഫലങ്ങൾ കുറയുന്നു. പെരിഇംപ്ലാന്‍റ ്ഐറ്റിസ് എന്ന അവസ്ഥ മൂലം ഇംപ്ലാന്‍റുകൾ പരാജയപ്പെടുന്ന സാഹചര്യം ഈ ആധുനിക ചികിത്സാസന്പ്രദായത്തിൽ വളരെ വിരളമാണ്.\nതാടിയെല്ലിന്‍റെ ബലമേറിയ ഭാഗമായ ബേസൽ ബോണൽ ഇംപ്ലാന്‍റ്ഘടിപ്പിക്കുന്നതിനാൽ വളരെയധികം മേ·കൾ ഈ ചികിത്സാ സന്പ്രദായത്തിനുണ്ട്.\nഫിക്സ് ചെയ്ത പല്ലുകളുടെ മേൻമകൾ\n* ഉപയോഗം കൊണ്ടും,സൗന്ദര്യപരമായും, മാനസികമായും സ്വാഭാവിക ദന്തങ്ങൾ പോലെ തന്നെ അനുഭവപ്പെടുന്നു.\n* സ്വാഭാവിക ദന്തങ്ങൾ കൊണ്ടെന്നതു പോലെ അനായാസമായി ചവയ്ക്ക ാൻ കഴിയുന്നു. ഭക്ഷ ണത്തിന്‍റെ രുചിയും ഉൗഷ്മാവും കൃത്യമായി അനുഭവപ്പെടുന്നു. രോഗിക്ക്രുചികൾ നന്നായി ആസ്വദിക്കാൻ കഴിയുന്നു.\n* കൃത്രിമ ദന്തം ഉറപ്പിച്ചു നിർത്താൻ ഉപയോഗിക്കുന്ന ഡെന്‍റൽ ഇംപ്ളാന്‍റുകൾ എല്ലിന്‍റെ തേയ്മാനം തടയുകയും മുഖത്തിന്‍റെ രൂപഭംഗി സംരക്ഷിച്ച് ഫേഷ്യൽ കൊളാപ്സും പ്രായമേറുന്ന പ്രതീതിയും ഒഴിവാക്കുന്നു.\n* മോണകളിലെ രക്തസ്രാവം, ദന്തത്തിലെ പഴുപ്പുകൾ, വായ്പ്പുണ്ണുകൾ, ദുഷിച്ചശ്വാസം എന്നിവ ഇല്ലാതാക്കുന്നു.\n* ആരോഗ്യമുള്ളവരും പ്രായമേറിയവരുമായ ദന്പതികളിൽ ലൈംഗികബന്ധം ഉൾപ്പടെയുള്ള വ്യക്തി ബന്ധങ്ങൾ മെച്ചപ്പെടുത്തുന്നു. പ്രായം കുറഞ്ഞതായും സമൂഹത്തിൽ അംഗീകരിക്കപ്പെടുന്നതായും ഉപയോക്താവിന് അനുഭവപ്പെടുന്നു. കായികപ്രവർത്തനങ്ങളിൽ കാര്യക്ഷമമായി പങ്കെടുക്കാൻ സാധിക്കുകയും ആരോഗ്യം അനുഭവപ്പെടുകയും ചെയ്യുന്നു.\nക്രൗണ്, ബ്രിഡ്ജസ്, ഡെന്‍റൽ ഇംപ്ലാന്‍റ്തുടങ്ങിയ ആധുനിക ദന്ത ചികിത്സകളുടെ വിപ്ലവകരമായ പുതിയ സാധ്യതകൾ വേദനാകരമായതും കൃത്യതയില്ലാത്തതുമായ വെപ്പുപല്ലുകളുടെ പ്രശ്നം പരിഹാരിക്കാൻ സഹായകരമാകുന്നു. നിങ്ങളുടെ യഥാർത്ഥ പല്ലുകൾ കഴിഞ്ഞാൽ ഏറ്റവും മികച്ച പരിഹാരമാണ് ഡെന്‍റൽ ഇംപ്ലാന്‍റ ്. അത്യാധുനികമായ ഇമ്മീഡിയറ്റ് ലോഡിംഗ് ചികിത്സ ഉപയോഗിച്ച് ഏതാനും മണിക്കൂർ സമയം കൊണ്ട് ഡെന്‍റൽ ഇംപ്ലാന്േ‍റാളജിസ്റ്റ് നിങ്ങൾക്ക്ഉറപ്പുള്ള പുതിയ പല്ലുകൾ നൽകും!\nഡോ. പ്രശാന്ത് പിള്ള\nഓറോ-മാക്സിലോഫേഷ്യൽ സർജൻ & ഇംപ്ലാന്േ‍റാളജിസ്റ്റ് ദി സ്മൈൽ സെന്‍റർ.ഇൻ, എറണാകുളം


വേദിക – 1 – Malayalam Kambi Kathakal – അടിപൊളി മലയാളം കമ്പി കഥകള്\nവേദിക – 1\nമലയാളം കമ്പികഥ – വേദിക – 1\nകുറെ നാളുകൾക്ക് ശേഷം ഇന്നാണ് മനുഷ്യൻ ന് കുറച് സമാധാനം ലഭിച്ചത്. അച്ഛൻ വരുത്തിവച്ച കടങ്ങൾ എല്ലാം വീട്ടി. അനുജത്തിയെ കെട്ടിച്ചു വിടണം. എന്നാലും തീർന്നില്ല ഭാവിയിലേക് വേണ്ടി ഞാൻ ഒന്നും തന്നെ സംബതിച്ചു വച്ചിട്ടുമില്ല.\nഎന്തോകയോ ആലോചിച്ചു നേരംപോയത് അറിഞ്ഞില്ല.\nവാതിലിന് മുട്ടുന്നു സബ്തം.\nഡാ മനു കയറിവാടാ ഡോർ ലോക്ക് ചെയ്യ്തിട്ടില്ല…\nകുബൂസ് വാങ്ങാൻ പോയതാണ് മനു.\nഎന്താ ഡാ മനു നീ യിത്ര വൈകിയ ?\nഎന്റെ പഴയ ഒരു കൂടുകാരനെ കണ്ടിന് കുറച്ചു സമയം അവനോടു വെടി പറഞ്ഞിരുന്നു. അതാ വൈകിയേ.\nമനുവേ കുറച്ചു പറയുവാണേൽ ആൾ ഒരു പാവത്താനാ. കുടുംബം പോറ്റാൻ വേണ്ടി ദുബായിലേക് വിമാനം കേറിയതാ.\nഎന്നെ ഞാൻ നിങ്ങൾക്ക് പരിചയപ്പെടുത്താം.\nഎന്റെ പേര് അർജുൻ. അജു ന് വിളിക്കും. ദുബായിലെ വലിയ മലയാളി വ്യവസായിയുടെ കമ്പിനിയിൽ അസിസ്റ്റന്റ് മാനേജർ ആണ്. അസിസ്റ്റന്റ് മാനേജർ എന്ന് പേരെ ഉള്ളു. മുതലാളി യുടെ കാർ ഡ്രൈവറും വെടിന്റെ സെക്യൂരിറ്റി പണിയും, എന്നിങ്ങനെ എല്ലാ പണിയും ചെയ്യേണ്ടി വരും .\nഗതികേട് കൊണ്ട് എല്ലാം സഹിച്ചു ഈ പൊരിയുന്ന മരുഭൂമിയിൽ ജീവിക്കുന്നത്.\nമഹാദേവൻ എന്നാണ് എന്റെ മാനേജർ ടെ പേര്. വലിയൊരു ബംഗ്ലാവ് ൽ ആണ് താമസം. അതെ ബംഗ്ലാവിൽ തന്നെയാണ് എന്റെയും താമസം.\nആരും തെറ്റി ധരിക്കേണ്ട ബഗ്ലാവിലെ സെക്യൂരിറ്റി റൂമിൽ ആണ് താമസം.\nമഹാദേവൻ സാർ ന്റെ ഒരു കൂട്ടു കുടുംബമാണ്. അദേഹവു സഹോദരങ്ങളുമാണ് അവിടെ താമസം. സാറിന് ഒറ്റ മകൾ ആണ് ഉള്ളത് ഓക്സഫോർഡ് യൂണിവേഴ്സിറ്റിയിൽ പഠിക്കുന്ന. പേരു വേദിക. പക്ഷെ ഞാൻ ഏത് വരെ അവളെ കണ്ടിട്ടില്ല.\nമരിയാ തെക്ക് പഠിച്ചിരുന്നെങ്കിൽ ഞാനും ഇതുപോലെ വല്ല വലിയ യൂണിവേഴ്സിറ്റിയിൽ പഠിച്ചേനെ. എന്തുചെയ്യാൻ പഠിക്കേണ്ട സമയത്ത് വായ് നോക്കി തല്ലുകൂടി, ചിത്ത കുട്ടികളെടുത്ത കൂട്ടുകൂടിയും ജീവിതം നശിപ്പിച്ചവനാണ് ഞാൻ.\nഇതൊക്കെ ഓർക്കുമ്പോൾ എപ്പഴും മനസിന് ഒരു വിങ്ങൽ ആ.\nഅമ്മ ഇന്നലെ വിളിച്ചു ഓര്മപെടുത്തിയിരുന്നു വയസ് 25 ആയി ഒരു വിവാഹത്തെ കുറിച്ച് ചിന്തിച്ചു ടെന്ന്. ആഗ്രഹം ഇല്ലാഞ്ഞത് കൊണ്ടല്ലല്ലോ.\nപണം ഉണ്ടാകാൻ വേണ്ടിയുള്ള ഓട്ടത്തിനിടയിൽ ആണ് ഞാൻ. നല്ലോണം സമ്പാദിക്കണമ് എന്നിട്ട് മതി വിവാഹം. അതാ നല്ലത്.\nരാവിലെ മഹാദേവൻ സർ എന്റടുത് വന്നു പറഞ്ഞു.\nഇന്ന് ഉച്ചയ്ക്ക് എന്റെ മകൾ വേദിക ഷാർജ എയർപോർട്ടിൽ എത്തും നീ വേണം കൂട്ടാൻ പോവാൻ. എനിക്ക് അത്യാവശ്യം ആയി ഒരിടത്ത് പോകാനുണ്ട് അതാ.\nഎന്ന ശരി സർ.\nചായ കുടിച്ചു കുളിച്ചു സുന്ദര കുട്ടപ്പനായി ഞാൻ ഐര്പോര്ട്ടിലേക് വിട്ടു.\nഫ്ലൈറ്റ് വന്നെന്നു തോന്നുന്നു\nവേദിക എന്ന ബോർഡും പിടിച്ച അവിടെ ഒരു നില്പ്പ് നിന്നു.\nആ ലെഗേജുമായി യാത്രക്കാർ വരുന്നുണ്ട്.\nകുറച്ചു സമയം ഞാൻ വേദികയെ കാത്തിരുന്ന്.\nഎവിടെ പോയി ഈ പണ്ടാരം പിടിച്ച സാദനം. ഞാൻ മനസ്സിൽ പരാഗി.\nUpdated: August 1, 2017 — 1:09 am


തെരഞ്ഞെടുപ്പിൽ മത്സരിക്കാനില്ല; പക്ഷേ ബിജെപിയെ ജയിപ്പിക്കാൻ തനിക്കാകുമെന്ന് ശ്രീധരൻ പിള്ള |\nതെരഞ്ഞെടുപ്പിൽ മത്സരിക്കാനില്ല; പക്ഷേ ബിജെപിയെ ജയിപ്പിക്കാൻ തനിക്കാകുമെന്ന് ശ്രീധരൻ പിള്ള\nലോക്‌സഭാ തെരഞ്ഞെടുപ്പിൽ മത്സരിക്കാൻ താത്പര്യമില്ലെന്ന് ബിജെപി സംസ്ഥാന പ്രസിഡന്റ് പി എസ് ശ്രീധരൻ പിള്ള. മത്സരിക്കാൻ തനിക്ക് താത്പര്യമില്ല. അധികാര രാഷ്ട്രീയത്തിൽ താത്പര്യമില്ല. പക്ഷേ ബിജെപിയെ തനിക്ക് ജയിപ്പിക്കാൻ സാധിക്കും. ബിജെപിക്ക് അനുകൂലമായ സാഹചര്യമാണ് സംസ്ഥാനത്തുള്ളത്.\nകഴിഞ്ഞ നിയമസഭാ തെരഞ്ഞെടുപ്പിൽ ശ്രീധരൻ പിള്ള ചെങ്ങന്നൂരിൽ നിന്ന് ജനവിധി തേടി തോറ്റിരുന്നു. ശ്രീധരൻ പിള്ളയെ ലോക്‌സഭാ സ്ഥാനാർഥിയായും ബിജെപി നിർത്തിയേക്കുമെന്ന് വാർത്തകളും വന്നിരുന്നു. എന്നാൽ അദ്ദേഹം ഇത് നിഷേധിക്കുകയായിരുന്നു\n← 12 ഓവർ എറിഞ്ഞ ഉമേഷ് യാദവിന്7വിക്കറ്റ്; കേരളം ഒന്നാമിന്നിംഗ്‌സിൽ 106ന് തകർന്നുവീണു\nസ്ത്രീവിരുദ്ധ പരാമർശത്തിൽ മാപ്പ് പറഞ്ഞ് കെ സുധാകരൻ; ഉദ്ദേശിച്ചത് ആക്ടിവിസ്റ്റുകളായ സ്ത്രീകളെ →


ജീന്‍സും ടീഷര്‍ട്ടുമിട്ടാല് അമ്പലത്തില് വിലക്ക്\nMonday 1st October 2012 3:26pm\nഭോപ്പാല്: ജീന്‍സും ടീഷര്‍ട്ടും ധരിച്ച് ഇനി അമ്പലത്തില് പോകാമെന്ന് കരുതേണ്ട. മധ്യപ്രദേശിലെ ചില ജൈന ക്ഷേത്രങ്ങളിലാണ് പുതിയ നിയമം കൊണ്ടുവന്നിരിക്കുന്നത്. മധ്യപ്രദേശിലെ ഗുണ ജില്ലയിലാണ് പാശ്ചാത്യ വേഷമണിഞ്ഞ സ്ത്രീകള്‍ക്ക് ജൈനക്ഷേത്രത്തില് പ്രവേശനം നിരോധിച്ചിരിക്കുന്നത്.\nജീന്‍സ്, ടീ ഷര്‍ട്ട്, ലിപ്സ്റ്റിക്, ഷോര്‍ട്ട് ടോപ്പ്, എന്നിവക്കാണ് ക്ഷേത്രത്തില് വിലക്ക്. ഇതുസംബന്ധിച്ച് വൈകാതെ എല്ലാ ക്ഷേത്രങ്ങളിലും ബോര്‍ഡുകള് സ്ഥാപിക്കുന്നുമുണ്ട്.\nക്ഷേത്രദര്‍ശനത്തിന് വളരെ മാന്യമായി വസ്ത്രധാരണം നടത്തിവേണം സ്ത്രീകള് വരാന്‍ക്ഷേത്രപുരോഹിതനായ ആര്യങ്ക ഗുരുമതി മാത ഭക്തര്‍ക്ക് നിര്‍ദേശം നല്‍കിയിരിക്കുകയാണ്. നിയമം ലംഘിക്കുന്നവര്‍ക്കെതിരെ കര്‍ശന നടപടി സ്വീകരിക്കുമെന്ന് ജൈന സമുദായ സംഘടന അറിയിച്ചിട്ടുണ്ട്.\nJeans Prohibited In temple


കഴിവുകെട്ട രാഹുലിനെക്കൊണ്ടു വന്ന് കോൺഗ്രസ്സ് ആത്മഹത്യ ചെയ്തു-എംജിഎസ്| MGS Narayanan | Mathrubhumi Online\nSeptember 16, 2017, 02:39 PM IST\nകോട്ടയ്ക്കല് ആര്യവൈദ്യശാലയില് ചികിത്സയ്‌ക്കെത്തിയ ചരിത്രകാരന് ഡോ. എം.ജി. എസ്. നാരായണന് മതം, വര്‍ഗ്ഗീയത എന്നിവയെകുറിച്ചുള്ള ആശങ്ക 'മാതൃഭൂമി'യുമായി പങ്കുവെക്കുന്നു\nവര്‍ഗീയത സമൂഹത്തിലാകെ പടരുകയാണ്.മതേതര ചിന്ത ഇല്ലാതാകുന്നതില് ആശങ്കയില്ലേ?\nഉണ്ട്. പക്ഷേ, മതേതരത്വം എന്നൊക്കെ ഇവിടെ ആരാ പറയുന്നത്? ഒരു മതത്തിന്റെ അല്ലെങ്കില് വേറൊരു മതത്തിന്റെ ആളുകള്. മതമുള്ളിടത്ത് മതേതരത്വം സാധ്യമല്ല. ഒരു മതത്തില് വിശ്വസിക്കുന്നവന് ആ മതമാണ് ശരി. അതില് വിശ്വസിച്ചുകൊണ്ട് മറ്റൊന്നിനെ അംഗീകരിക്കാനാവില്ല. പുറമേയ്ക്ക് അങ്ങനെ ഭാവിക്കാം എന്നുമാത്രം. ലോകത്തെവിടെയും ശുദ്ധവും സമ്പൂര്‍ണവുമായ സെക്കുലര് സമൂഹം ഉണ്ടായിട്ടില്ല. അതൊരു ഭാവനയോ സങ്കല്പമോ ആണ്, സോഷ്യലിസം പോലെ! ഇവിടെ സെക്കുലര് ആയ ഏതെങ്കിലും രാഷ്ട്രീയകക്ഷിയുണ്ടോ? ശുദ്ധമായ മതേതരത്വം ഉണ്ടാകണമെങ്കില് മതത്തില് ആളുകള്‍ക്ക് വിശ്വാസമില്ലാതാകണം. അപ്പോഴവര് ശാസ്ത്രത്തിലും മനുഷ്യശക്തിയിലും വിശ്വസിച്ചുതുടങ്ങും. യുക്തിചിന്ത, ജ്ഞാനോദയം, വ്യവസായവത്കരണം എന്നിവയെത്തുടര്‍ന്ന് അമേരിക്കയിലും യൂറോപ്പിലും സംഭവിച്ചത് അതാണ്. അവിടെ മതത്തില് വിശ്വസമില്ലാത്ത വലിയൊരു വിഭാഗം ആളുകളുണ്ടായി.\nഇന്ത്യയില് വര്‍ഗീയത ഇത്ര മേല്‍ക്കൈ നേടാന് കാരണം?\n-ദേശീയപാരമ്പര്യവും പശ്ചാത്തലവുമുള്ള കോണ്‍ഗ്രസ്സിന്റെ അപചയം തന്നെയാണ് പ്രധാനകാരണം. ദേശീയതലത്തില് വര്‍ഗീയരാഷ്ട്രീയത്തെ ചെറുക്കാന് ഇടതുപക്ഷത്തോ വലതുപക്ഷത്തോ ഒരു ബദല് ഇല്ലാതായി. കഴിവുകെട്ട രാഹുലിനെക്കൊണ്ടുവരാന്‍വേണ്ടി കഴിവുള്ള പലരേയും പറഞ്ഞയച്ച് കോണ്‍ഗ്രസ് 'ആത്മഹത്യ' ചെയ്തു.\nകോണ്‍ഗ്രസ്സിന് അധികാരം കിട്ടിയപ്പോള് പ്രണബിനെ പ്രധാനമന്ത്രിയാക്കേണ്ടിയിരുന്നു. എന്നാല് ഈ ഗതി വരുമായിരുന്നില്ല. മന്‍മോഹന്‍സിങ് അദ്ദേഹത്തിന്റെ മേഖലയില് കഴിവുള്ളയാളാണ്, അഴിമതിക്കാരനുമല്ല. പക്ഷേ, സോണിയ പറഞ്ഞിടത്ത് ഒപ്പിടുന്നതില്‍കവിഞ്ഞ് എന്തെങ്കിലും ചെയ്യാന്‍പറ്റുന്ന ഭരണാധികാരിയായിരുന്നില്ല. കോണ്‍ഗ്രസ്സിന്റെ അപചയം സൃഷ്ടിച്ച ശൂന്യസ്ഥലത്താണ് വര്‍ഗീയരാഷ്ട്രീയം തഴച്ചുവളര്‍ന്നത്. കോണ്‍ഗ്രസ്സിന്റെ തിരിച്ചുവരവ് ഇന്നത്തെ നിലയില് ബുദ്ധിമുട്ടുമാണ്.\n-ദേശീയതലത്തില് അവര്‍ക്ക് ശക്തിയില്ലല്ലോ. പിന്നെ ഇടത് എന്നുപറയുന്നത് ആരെയാണ്? കമ്മ്യൂണിസ്റ്റ്, മാര്‍ക്‌സിസ്റ്റ് പാര്‍ട്ടികളെയോ? അവര് പൂര്‍ണമായും വലതായില്ലേ? പണ്ട് മാര്‍ക്‌സിസ്‌ററുകാര്‍ക്ക് ഒരു ആദര്‍ശമൊക്കെ ഉണ്ടായിരുന്നു. ഇപ്പോഴില്ല. പിണറായി പറയുന്നതാണ് ഇപ്പോള് മാര്‍ക്‌സിസ്റ്റ് പാര്‍ട്ടിയുടെ ഐഡിയോളജി.\nസോഷ്യലിസം നടക്കാത്ത സ്വപ്നമാണെന്ന് അങ്ങ് പറഞ്ഞു. മുതലാളിത്തത്തെ പ്രതിരോധിക്കാന് മറ്റെന്തുണ്ട്?\n-അതൊരു വലിയ സന്ദേഹംതന്നെയാണ്, വിശേഷിച്ച് മുതലാളിത്തം പുതിയ രൂപമാര്‍ജിച്ചിരിക്കുന്ന ഇക്കാലത്ത്. പണ്ടൊക്കെ ചൂഷകനായ മുതലാളിയെ നമുക്ക് തിരിച്ചറിയാമായിരുന്നു. എന്നാല് മുതലാളിത്തം ഇന്ന് മാനേജേറിയല് ആയി മാറി. മുതലാളി അദൃശ്യനായിരിക്കും. ചൂഷണം നടപ്പാക്കുന്നത് മറ്റുചിലരാണ്. മൂലധനശക്തി അജ്ഞാതനായി നില്‍ക്കുമ്പോള് മുതലാളിത്തത്തെ പ്രതിരോധിക്കുക കൂടുതല് ക്ലേശകരമാണ്.\nചരിത്രകാരന്മാരുടെ വംശമറ്റുപോവുകയാണ്. പുതുതായി ആരേയും ചൂണ്ടിക്കാണിക്കാനില്ല. ആധിയില്ലേ?\n-ചരിത്രകാരന്മാര് മാത്രമല്ല, ശാസ്ത്രജ്ഞന്മാര്, എഴുത്തുകാര്...അങ്ങനെ എല്ലാമേഖലകളിലും കനമുള്ള മനുഷ്യര് ഇല്ലാതായിക്കൊണ്ടിരിക്കുകയാണ്. നമ്മുടെ നാട്ടില് നല്ല യൂണിവേഴ്‌സിറ്റികള് ഇല്ലാത്തതാണ് കാരണം. ഇവിടുത്തെ യൂണിവേഴ്‌സിറ്റികള്‍ക്ക് യൂണിവേഴ്‌സിറ്റികളുടെ യാതൊരു സ്വഭാവവുമില്ല. പുറത്തുപോയി പഠിക്കുമ്പോഴാണ് അതുമനസ്സിലാവുക. അവിടെ വിദ്യാര്‍ഥിയും ടീച്ചറും തമ്മില് ഓപ്പണ് ഡയലോഗ് ഉണ്ട്. പഠിപ്പിക്കുന്ന ടീച്ചേഴ്‌സിനുതന്നെ വിദ്യാര്‍ഥികളെ ടെസ്റ്റ് ചെയ്യാം. അവര്‍ക്കിടയില് വിശ്വാസമില്ലായ്മയോ രഹസ്യങ്ങളോ ഇല്ല. രജിസ്റ്ററില് ഒപ്പിട്ട് ഹാജര് തെളിയിക്കേണ്ട ഗതികേടില്ല. ടീച്ചര്‍ക്ക് വേണമെങ്കില് ചോദ്യപ്പേപ്പര് നേരത്തേ കൊടുക്കാം. വാല്യൂ ചെയ്ത പേപ്പര് തിരിച്ചുകിട്ടുകയും ചെയ്യും. അതുപോലെ തുറന്ന, ആരോഗ്യകരമായ ഒരന്തരീക്ഷം ഇവിടെയില്ല. ഇവിടെ സര്‍വകലാശാലകളെന്നാല് ഭൂരിപക്ഷമുള്ള രാഷ്ട്രീയകക്ഷിയുടെ ഒരു വകുപ്പുമാത്രമാണ്. അപ്പോള് പഠനവും ഗവേഷണവുമൊക്കെ അങ്ങനെയാവും. വിദ്യാര്‍ഥി പ്രൊഫസറോട് പറയുന്നു ഗവേഷണത്തിന് എനിക്കൊരു വിഷയം വേണമെന്ന്. അല്ലാതെ അവന് ജീവിതത്തിലുടനീളം കാത്തുസൂക്ഷിക്കുന്ന താല്പര്യത്തിന്റെ ഭാഗമായി തിരഞ്ഞെടുക്കുന്ന വിഷയമല്ല അത്.\nയൂണിവേഴ്‌സിറ്റികളുടെ ദുരവസ്ഥ ചരിത്രം ഉള്‍പ്പെടെയുള്ള മാനവികവിഷയങ്ങളെയാണ് കൂടുതല് ബാധിക്കുക. ശാസ്ത്രവിഷയങ്ങളില് മറുനാട്ടിലുള്ളവരെ ആശ്രയിച്ചാലും കാര്യം നടക്കും.\nപന്‍സാരെ, ധബോല്‍ക്കര്, കല്‍ബുര്‍ഗി...അഭിപ്രായസ്വാതന്ത്ര്യത്തിന്റെ വഴിയില് മറ്റൊരു രക്തസാക്ഷി കൂടി ഉണ്ടായിരിക്കുന്നു-ഗൗരി ലങ്കേഷ്. എന്തുതോന്നുന്നു?\n-ഗൗരി ലങ്കേഷ് കേസില് കൊലപാതകിയെക്കുറിച്ച് എന്തെങ്കിലും സൂചന കിട്ടിയോ? ഇല്ലല്ലോ. ചത്തതുകീചകനെങ്കില് കൊന്നത് ഭീമന് തന്നെ എന്ന് നിശ്ചയിക്കുകയാണ് ചിലര്.\nറോഹിംഗ്യന് അഭയാര്‍ഥികളെ തിരിച്ചയയ്ക്കാനുള്ള കേന്ദ്രസര്‍ക്കാര് തീരുമാനത്തെപ്പറ്റി?\n-അത്തരം വിഷയങ്ങളിലൊക്കെ തീരുമാനമെടുക്കും മുമ്പ് സംവാദങ്ങള് ഉണ്ടാകണം. അര്‍ഥവത്തായ സംവാദങ്ങള് ഒരു വിഷയത്തിലും ഉണ്ടാകുന്നില്ല. ഉണ്ടാകുന്ന സംവാദങ്ങള് മുഴുവന് ജേണലിസ്റ്റിക് ആണ്. ജേണലിസ്റ്റിക്കായ സംവാദങ്ങള് സെന്‍സേഷണലായിരിക്കും, അതിശയോക്തി നിറഞ്ഞതായിരിക്കും. വിവേകമായിരിക്കില്ല അതില് മുന്നിട്ടുനില്‍ക്കുക. അരാഷ്ട്രീയക്കാരായ പുതിയ തലമുറയ്ക്ക് ഗൗരവമുള്ള രാഷ്ട്രീയസംവാദങ്ങളില് താല്പര്യമില്ലെന്നതും ആശങ്കയുണ്ടാക്കുന്നു.\nകണ്ണന്താനത്തിലൂടെ ക്രിസ്ത്യന്‍സമുദായത്തിലേക്കുകടന്ന് കേരളത്തില് വേരുപിടിപ്പിക്കാനുള്ള ശ്രമത്തിലാണ് 'മോദി . ഈ തന്ത്രം ഫലിക്കുമോ?\n-ക്രിസ്ത്യന് ഗ്രൂപ്പുകളെ അങ്ങനെ അവഗണിക്കാന് പറ്റില്ല. ബി.ജെ.പി. അവരുമായി അടുപ്പം ഉണ്ടാക്കിയിട്ടുണ്ട്. വരുന്ന തിരഞ്ഞെടുപ്പില് കേരളത്തില് ഒരു അട്ടിമറി ഉണ്ടായേക്കാം, ബി.ജെ.പി.ജയിച്ചേക്കാം. കോണ്‍ഗ്രസ് അത്രമേല് ദുര്‍ബലമായി. സി.പി.എം.കഴിഞ്ഞാല് ബി.ജെ.പി.യേ ഉള്ളൂ എന്ന നിലയിലേക്കാണ് കാര്യങ്ങള് പോകുന്നത്. യു.ഡി.എഫില് ഒരുപാട് മുന്നണികളുണ്ടെങ്കിലും അവര്‍ക്കിടയില് ഐക്യമില്ല. കോണ്‍ഗ്രസ്സില് വിശേഷിച്ച്. എന്നും ഗ്രൂപ്പുകള് തമ്മില് തല്ലല്ലേ? ബി.ജെ.പി.യില് ഉള്ളവര് ഒരുമിച്ചുനില്‍ക്കും. അതാണവര്‍ക്ക് നേട്ടമാവുക.


കാവേരി ജലം: കേരളത്തിന്റെ ആവശ്യം തള്ളി കാവേരി മാനേജ്‌മെന്റ് ബോർഡ്\nകാവേരി ജലം പൂര്‍ണമായി ഉപയോഗപ്പെടുത്താനായി ട്രാന്‍സ് ബേസിന് വേണമെന്ന കേരളത്തിന്റെ ആവശ്യം കാവേരി മാനേജ്‌മെന്റ് ബോർഡ് തള്ളി.\n02 Jul, 2018 at 01:11 PM\nകാവേരി ജലം പൂര്‍ണമായി ഉപയോഗപ്പെടുത്താനായി ട്രാന്‍സ് ബേസിന് വേണമെന്ന കേരളത്തിന്റെ ആവശ്യം കാവേരി മാനേജ്‌മെന്റ് ബോർഡ് തള്ളി. സുപ്രീം കോടതി അനുവദിക്കാത്തതിനാൽ ഇക്കാര്യം പരിഗണിക്കാൻ ആകില്ലെന്നാണ് വിശദീകരണം. കാവേരി റെഗുലേഷന് ബോര്‍ഡ് യോഗം വ്യാഴാഴ്ച ഡൽഹിയിൽ ചേരും.\nഫെബ്രുവരി 16ലെ സുപ്രീംകോടതി വിധി പ്രകാരം രൂപീകരിച്ച കാവേരി മാനേജ്മെന്റ് ബോര്‍ഡിന്റെ ആദ്യ യോഗത്തില് നിര്‍ണായക ആവശ്യങ്ങളാണ് കേരളം മുന്നോട്ട് വച്ചത്. കേരളത്തിന് സുപ്രീംകോടതി അനുവദിച്ചത് 30 ടി.എം.സി ജലമാണ്. എന്നാല് ഈ ജലം മുഴുവനായും ഉപയോഗപ്പെടുത്താനാകുന്നില്ല.\nഇതില്5ടിഎംസി ഇപയോഗിക്കാനാകാതെ ഒഴുകിപ്പോകുന്നത് തടയാന് ട്രാന്‍സ് ബേസിന് സംവിധാനം വേണമെന്നാണ് കേരളത്തിന്റെ ആവശ്യം. ഈവശ്യം തള്ളിയ മാനേജ്മെന്റ് ബോര്‍ഡ് സുപ്രീംകോടതി അനുവദിക്കാത്ത വിഷയം പരിഗണിക്കാനാകില്ലെന്ന് വ്യക്തമാക്കി. കേരളത്തിന് ഉപയോഗിക്കാൻ കഴിയാത്ത വെള്ളം വിട്ടു തരണമെന്ന് തമിഴ്നാട് യോഗത്തില് ആവശ്യപ്പെട്ടു.\nഇക്കാര്യം അംഗീകരിക്കണമെങ്കില് കേരത്തിന്റെ പദ്ധതികളെ എതിർക്കുന്ന പ്രവണത തമിഴ്നാട് അവസാനിപ്പിക്കണമെന്ന ഉപാധി കേരളം മുന്നോട്ട് വച്ചു. എന്നാല് ഇക്കാര്യത്തില് തീരുമാനമായില്ല. തമിഴ്നാടിന് ജൂലൈ മാസം നല്‍കേണ്ട 34 ടിഎംസി വെള്ളം ഉടന് വിട്ടു നൽകാൻ കര്‍ണാടകയോട് ബോർഡ് നിർദേശിച്ചു. തുടര് ചര്‍ച്ചകള്‍ക്കായി കാവേരി റെഗുലേഷന് ബോര്‍ഡ് വ്യാഴാഴ്ച ഡൽഹിയിൽ യോഗം ചേരും.


Google Doodle, London Olympics, London 2012, Opening Ceremony, ഗൂഗിള് ഡൂഡില്, ലണ്ടന് ഒളിംപിക്‌സ്, ലണ്ടന് 2012, ഉദ്ഘാടനച്ചടങ്ങ് - Malayalam Gizbot\nലണ്ടന് ഒളിംപിക്‌സിനെ വരവേറ്റ് ഗൂഗിള് ഡൂഡില്\nഇന്നാരംഭിക്കുന്ന ലണ്ടന് ഒളിംപിക്‌സ് 2012ന് ഗൂഗിളിന്റെ ആശംസകള്. ലണ്ടന് ഒളിംപിക്‌സിനെ വരവേറ്റ ഗൂഗിള് ഡൂഡിലാണ് ഇന്ന് ഹോംപേജില് കാണാനാകുക. വ്യത്യസ്ത കായികവിനോദങ്ങളുമായി5അത്‌ലറ്റുകളെയാണ് ഡൂഡിലില് ചിത്രീകരിച്ചിട്ടുള്ളത്.\nഈ അത്‌ലറ്റുകള് ഗൂഗിള് ലോഗോ അക്ഷരങ്ങള് പിടിച്ചുനില്‍ക്കുന്ന രീതിയിലാണ് ഡൂഡില്. ഫൂട്‌ബോള്, നീന്തല്, ജംപിംഗ്, ജാവലിന് ത്രോ, ഫെന്‍സിംഗ്, ബാസ്‌കറ്റ്‌ബോള് താരങ്ങളാണ് ഡൂഡിലില് സ്ഥാനം നേടിയിട്ടുള്ളത്.\nമൂന്ന് മണിക്കൂര് നീണ്ടുനില്‍ക്കുന്ന ഉദ്ഘാടനച്ചടങ്ങുകള് ലോകത്തിലെ 100 കോടിയോളം ജനങ്ങള് ടെലിവിഷനിലൂടെ വീക്ഷിക്കുമെന്നാണ് പ്രതീക്ഷിക്കുന്നത്. 120 രാഷ്ട്രത്തലവന്മാരും മറ്റ് ഉന്നതവ്യക്തികളും ചടങ്ങില് പങ്കെടുക്കാന് എത്തുന്നുണ്ട്.\nഓഗസ്റ്റ് 12ന് അവസാനിക്കുന്ന ഒളിംപിക്‌സില് 204 രാജ്യങ്ങളില് നിന്നായി 10,500 അത്‌ലറ്റുകള് പങ്കെടുക്കും. ഇന്ത്യന് ടീമില് 81 അത്‌ലറ്റുകളും 36 പരിശീലകരും ഉള്‍പ്പടെ 142 അംഗങ്ങളാണ് ഉള്ളത്. 13 മത്സരങ്ങളില് ഇവര് മാറ്റുരക്കും.


നീലപ്പട്ടുടുത്ത് ഇടുക്കി; നീലക്കുറിഞ്ഞി കാണാന് സഞ്ചാരികളുടെ ഒഴുക്ക് - Kannur Varthakal Online\nനീലപ്പട്ടുടുത്ത് ഇടുക്കി; നീലക്കുറിഞ്ഞി കാണാന് സഞ്ചാരികളുടെ ഒഴുക്ക്\nനീലക്കുറിഞ്ഞി വ്യാപകമായി പൂവിട്ടതോടെ ഹൈറേഞ്ചിലേക്ക് സഞ്ചാരികള് ഒഴുകിയെത്തുകയാണ്. രാജമലയിലും കൊളുക്കുമലയിലും വലിയ തിരക്കാണ്\nനീലപ്പട്ടുടുത്ത മലനിരകളുടെ സൗന്ദര്യം തേടി ഹൈറേഞ്ചിലേക്ക് സഞ്ചാരികളുടെ പ്രവാഹമാണ് . ദിനംപ്രതി നാലായിരത്തോളം പേരാണ് നീലവസന്തം ആസ്വദിക്കാനായി രാജമലയിലെത്തുന്നത്. നീലക്കുറിഞ്ഞിക്കൊപ്പം വരയാടുകളെയും കാണാമെന്നതാണ് രാജമലയുടെ സവിശേഷത.\n12 വര്ഷത്തില് ഒരിക്കല് മാത്രം പൂവിടുന്ന സ്പ്രേ ബലാന്തസ് കുന്തിയാനസ് എന്ന ശാസ്ത്ര നാമത്തിലുള്ള നീലക്കുറിഞ്ഞിയാണ് മറയൂര്, വട്ടവട എന്നിവിടങ്ങള്ക്കൊപ്പം കേരള- തമിഴ്നാട് അതിര്ത്തി മേഖലയായ കൊളുക്ക്മയിലും വ്യാപകമായി പൂവിട്ടിരിക്കുന്നത്.\nസഞ്ചാരികള്ക്ക് കൊളുക്ക്മലയില് എത്തിച്ചേരാന് ഇടുക്കി ജില്ലാ ടൂറിസം പ്രമോഷന് കൗണ്സില് സൗകര്യമൊരുക്കിയിട്ടുണ്ട് . ഓണ്ലൈനായും മൂന്നാറിലെ വിവിധ കേന്ദ്രങ്ങളില് നിന്നും രാജമലയിലേക്ക് ടിക്കറ്റ് സ്വന്തമാക്കാം. രാവിലെ 7.30 മുതല് വൈകിട്ട്4മണി വരെയാണ് രാജമലയിലെ സന്ദര്ശന സമയം.\nPrevious ചരിത്രത്തിൽ ഇന്ന്: സെപ്തംബർ 25\nNext ആധാര് കേസില് നാളെ വിധി


ബിഹാറില് വ്യാജമദ്യ ദുരന്തം; പത്തിലേറെ മരണം; നിരവധിപ്പേര് ആശുപത്രിയില് | Many death in Bihars West Champaran and Gopalganj after consuming spurious liquor\nബീഹാറില് വ്യാജമദ്യ ദുരന്തം; പത്തിലേറെ മരണം; നിരവധിപ്പേര് ആശുപത്രിയില്\nബിഹാറിൽ കഴിഞ്ഞ 11 ദിവത്തിനിടെ ഉണ്ടാവുന്ന മൂന്നാമത്തെ മദ്യദുരന്തമാണിത്.\nPatna, First Published Nov 5, 2021, 8:11 AM IST\nപാറ്റ്ന: ബിഹാറിൽ ഗോപാൽഗഞ്ച് ( Gopalganj ) ജില്ലയിൽ വ്യാജ മദ്യദുരന്തത്തിൽ (consuming spurious liquor) പത്ത് മരണം. ഏഴു പേരെ ആശുപത്രിയിൽ പ്രവേശിപ്പിച്ചു. ഇതിൽ രണ്ടു പേരുടെ നില അതീവ ഗുരുതരമാണ്. തെല്‍ഹുവാ എന്ന ഗ്രാമത്തിലാണ് വിഷമദ്യ ദുരന്തം സംഭവിച്ചത്. ഇവിടുത്തെ താമസക്കാരാണ് മരണപ്പെട്ട എല്ലാവരും എന്നാണ് പ്രദേശിക മാധ്യമങ്ങള് റിപ്പോര്‍ട്ട് ചെയ്യുന്നത്. ചമോര്‍ത്തലി എന്ന സ്ഥലത്ത് നിന്നും മദ്യപിച്ചവരാണ് മരണപ്പെട്ടത് എന്നാണ് റിപ്പോര്‍ട്ട്.\nഎന്നാല് ഇത് സംബന്ധിച്ച് പൊലീസ് ഇപ്പോഴും സ്വിരീകരണം നല്‍കിയിട്ടില്ലെന്നാണ് റിപ്പോര്‍ട്ട്. ഇപ്പോള് അസ്വാഭാവിക മരണത്തിനാണ് കേസ് എടുത്തിരിക്കുന്നതെന്നും. പ്രഥമിക അന്വേഷണം പൂര്‍ത്തിയാകുന്നതോടെ കൂടുതല് വിവരം വെളിപ്പെടുത്താന് സാധിക്കൂ എന്നുമാണ് ഗോപാൽഗഞ്ച് ജില്ല ജില്ല എസ്.പി ഉപേന്ദ്ര നാഥ് വര്‍മ്മ പറയുന്നത്. ജില്ലയിലെ മുതിര്‍ന്ന ഉദ്യോഗസ്ഥരും പൊലീസുകാരും തെല്‍ഹുവാ ഗ്രാമത്തില് ക്യാംപ് ചെയ്ത് കാര്യങ്ങള് അന്വേഷിക്കുന്നുണ്ട്.\nഅതേ സമയം വെസ്റ്റ് ചാമ്പാരനിലും വിഷമദ്യ ദുരന്തം സംഭവിച്ചുവെന്ന് റിപ്പോര്‍ട്ടുണ്ട്. ഇവിടെ ആറുപേര് എങ്കിലും വ്യാജമദ്യം കഴിച്ച് മരണപ്പെട്ടുവെന്നാണ് ഹിന്ദുസ്ഥാന് ടൈംസ് റിപ്പോര്‍ട്ട് പറയുന്നത്. ആശുപത്രിയില് പ്രവേശിക്കപ്പെട്ട പലര്‍ക്കും ചര്‍ദ്ദിയും, തലവേദനയും, കാഴ്ച പ്രശ്നവും നേരിടുന്നുണ്ടെന്നാണ് റിപ്പോര്‍ട്ട്. ചൊവ്വാഴ്ച മുതല് ഗോപാല്‍ഗഞ്ച്, വെസ്റ്റ് ചമ്പാരന് ജില്ലകളില് മദ്യ കഴിച്ചതുമായി ബന്ധപ്പെട്ട കേസുകള് റിപ്പോര്‍ട്ട് ചെയ്യപ്പെടുന്നുവെന്നാണ് റിപ്പോര്‍ട്ട്.


ബൂമ്രയ്ക്ക് പരിക്കേല്‍ക്കാന് സാധ്യത കൂടുതല്; മുന്നറിയിപ്പ് നല്‍കി ഷൊയ്ബ് അക്തര് | Akhtar talking on Jasprit Bumrah and his Action\nKarachi, First Published 9, Aug 2020, 9:49 PM\nബൂമ്ര ഒന്നും ശ്രദ്ധിക്കുന്നത് നല്ലതാണെന്നാണ് അക്തര് പറയുന്നത്. ആകാശ് ചോപ്രയുമായി യൂട്യൂബ് ചാനലില് സംസാരിക്കുകയായിരുന്നു അക്തര്.\nകറാച്ചി: ഇന്ത്യന് പേസ് സെന്‍സേഷന് ജസ്പ്രീത് ബൂമ്രയുടെ ബൗളിങ് ആക്ഷന് പലപ്പോഴും ചര്‍ച്ചയായിട്ടുണ്ട്. പെട്ടന്ന് പരിക്കേല്‍ക്കുന്ന ആക്ഷനാണെന്നാണ് ക്രിക്കറ്റ് പണ്ഡിതരുടെ അഭിപ്രായം. മുന് പാകിസ്ഥാന് പേസര് ഷൊയ്ബ് അക്തറും ഇതുതന്നെയാണ് പറയുന്നത്. ബൂമ്ര ഒന്നും ശ്രദ്ധിക്കുന്നത് നല്ലതാണെന്നാണ് അക്തര് പറയുന്നത്. ആകാശ് ചോപ്രയുമായി യൂട്യൂബ് ചാനലില് സംസാരിക്കുകയായിരുന്നു അക്തര്.\nമൂന്ന് ഫോര്‍മാറ്റിലും ഒരുമിച്ച് കളിക്കുന്നതിനെ കുറിച്ച് ബൂമ്ര ഒരിക്കല്‍കൂടി ചിന്തിക്കണമെന്നാണ് അക്തറിന്റെ അഭിപ്രായം. മുന് പാക് പേസര് തുടര്‍ന്നു... ''കൂടുതല് മത്സരങ്ങള് കളിക്കുന്നത് ബൂമ്ര ശ്രദ്ധിക്കണം. വേഗത്തില് പരിക്കേല്‍ക്കാന് സാധ്യതയുള്ള ആക്ഷനാണ് ബൂമ്രയുടേത്. മൂന്ന് ഫോര്‍മാറ്റുകളിലും ഒരുമിച്ച് കളിക്കുന്നത് നിയന്ത്രിക്കണം. വളരെയധികം കഠിനാധ്വാനിയായ ബൗളറാണ് ബൂമ്ര. മുമ്പും ബൂമ്രയ്ക്ക് പരിക്കേറ്റിരുന്നു. പരിക്കേല്‍ക്കുന്നതിന് മുമ്പും ഞാന് അദ്ദേഹത്തെ ശ്രദ്ധിച്ചിരുന്നു. അന്നൊക്കെ ഞാന് സുഹൃത്തുക്കളോട് പറയുമായിരുന്നു, ബൂമ്രയ്ക്ക് പരിക്കേല്‍ക്കാന് സാധ്യത കൂടുതലാണെന്ന്.\nഅദ്ദേഹത്തിന്റെ റണ്ണപ്പില് കുഴപ്പമൊന്നും ഞാന് കാണുന്നില്ല. പക്ഷേ ആക്ഷനിലാണ് കുഴപ്പം. പുറംഭാഗത്ത് അധികം ഭാരം നല്‍കുന്ന ആക്ഷനാണ് ബൂമ്രയുടേത്. പുറം വേദന അനുഭവപ്പെടാനും കരിയര് തന്നെ പ്രശ്‌നത്തിലാക്കാനും സാധ്യതയേറെയാണ്.'' അക്തര് പറഞ്ഞു.\nLast Updated 9, Aug 2020, 9:49 PM


മൂന്നാറിലെ റിസോർട്ടിൽ നിന്നും അതിമനോഹരിതയായി മാളവിക മേനോൻ - STAR PIX MEDIA\nHome Gallery മൂന്നാറിലെ റിസോർട്ടിൽ നിന്നും അതിമനോഹരിതയായി മാളവിക മേനോൻ\nമോളിവുഡ് കോളിവുഡ് ചലചിത്രങ്ങളിൽ ശ്രെദ്ധയമായ വേഷങ്ങൾ ചെയ്ത ഒരു കൂട്ടം ആരാധകരെ സൃഷ്ടിച്ച അഭിനയത്രിയാണ് മാളവിക സി മേനോൻ. ചുരുങ്ങിയ സമയം കൊണ്ട് തന്നെ തന്റെതായ കഴിവിലൂടെ ഒട്ടനവധി നേടിയെടുക്കാൻ നടിയ്ക്ക് കഴിഞ്ഞു. തന്റെതായ പ്രകടനത്തിലൂടെ വ്യക്തിമുദ്ര പതിപ്പിക്കാൻ മാളവികയ്ക്ക് സാധിച്ചു. മിക്ക വേഷങ്ങളിലും സഹനടിയായിട്ടാണ് മാളവികയെ ആരാധകർ കണ്ടിരിക്കുന്നത്.\n2012ൽ പ്രേഷകരുടെ മുന്നിൽ ബിഗ്സ്ക്രീനിൽ പ്രദർശിപ്പിച്ച നിദ്ര എന്ന ചലചിത്രത്തിലൂടെയാണ് മലയാളികളുടെ പ്രിയങ്കരിയായ മാളവിക ആദ്യമായി പ്രെത്യക്ഷപ്പെടുന്നത്. ശേഷം മലയാള സിനിമയുടെ എക്കാലത്തെയും മികച്ച സംവിധായകൻ, അഭിനേതാവ് തുടങ്ങി നിരവധി മേഖലയിൽ കഴിവ് തെളിയിച്ച പൃഥ്വിരാജ് സുകുമാരൻ പ്രധാന കഥാപാത്രമായി അഭിനയിച്ച ഹീറോ സിനിമയിൽ വേഷം ചെയ്തെങ്കിലും ശ്രെദ്ധ പിടിച്ചു പറ്റുന്നത് 916 എന്ന പടത്തിലൂടെയാണ്.\n916ൽ അവസരം ലഭിച്ചതിന് ശേഷമാണ് താരം തമിഴ് സിനിമ ഇൻഡസ്ട്രിയിലേക്ക് കാലെടുത്തുവെക്കുന്നത്. ഇവൻ വേറെമാതിരി എന്ന തമിഴ് ചലചിത്രത്തിലാണ് താരം ആദ്യമായി തമിഴ് സിനിമയിൽ വേഷമിടുന്നത്. അതിനുശേഷം അഭിനയത്തിൽ മാത്രമല്ല മോഡലിലേക്ക് മാളവിക തന്റെതായ ഇടം കണ്ടെത്തുകയായിരുന്നു.\nമോഡൽ മേഖലയിൽ സജീവമായ മാളവിക സമൂഹ മാധ്യമങ്ങളിൽ എത്രത്തോളം സ്വാധീനമുണ്ടെന്ന കാര്യത്തിൽ യാതൊരു സംശയവും വെണ്ട. സോഷ്യൽ മീഡിയ ഇൻഫ്ലുസർ ആയത് കൊണ്ട് തന്നെ മാളവികയ്ക്ക് അനേകം ഫോള്ളോവർസാണ് ഉള്ളത്. ഇപ്പോൾ ഇതാ മൂന്നാറിലെ പറക്കാട്ട് റിസോർട്ടിൽ നിന്നും പകർത്തിയ മാളവികയുടെ പുതുപുത്തൻ ചിത്രങ്ങളാണ് ആരാധകർക്കിടയിൽ ചർച്ച വിഷയമായി മാറിയിരിക്കുന്നത്.


ജനശക്തി ന്യൂസ്: രാഷ്ട്രീയത്തെ മതവിശ്വാസവുമായി കലര്‍ത്തരുത്: പിണറായി\nരാഷ്ട്രീയത്തെ മതവിശ്വാസവുമായി കലര്‍ത്തരുത്: പിണറായി\nതിരുവനന്തപുരം: രാഷ്ട്രീയത്തെ മതവിശ്വാസവുമായി കലര്‍ത്തി സാമൂഹിക അന്തരീക്ഷം കലുഷിതമാക്കരുതെന്ന് സി.പി.എം സംസ്ഥാന സെക്രട്ടറി പിണറായി വിജയന് പത്രസമ്മേളനത്തില് ആവശ്യപ്പെട്ടു. രാഷ്ട്രീയത്തെ അതിന്റെ വഴിക്ക് വിടണം. മത്തായിചാക്കോയുടെ ധന്യമായ രാഷ്ട്രീയ ജീവിതത്തെ വക്രീകരിച്ച് അപലപിക്കാനുളള ശ്രമത്തെയാണ് വിമര്‍ശിച്ചത്. ഇതില് ഉറച്ചുനില്‍ക്കുകയാണെന്നും അദ്ദേഹം പറഞ്ഞു.\nക്രൈസ്തവ സഭയുമായി സി.പി.എം ഒരു ഏറ്റമുട്ടലിനുമില്ല. അവരുമായുളള ചര്‍ച്ചകള് തുടരും. സഭാ അധ്യക്ഷന്‍മാരുമായുളള ചര്‍ച്ചകള് യു.ഡി.എഫുകാര്‍ക്ക് മാത്രമേ പാടുളളു എന്നാണ് ധാരണ. ഇതാണ് ഇപ്പോഴത്തെ പ്രകോപനമെന്നും അദ്ദേഹം പറഞ്ഞു.\nരണ്ടായിരത്തി ഒന്നിനു ശേഷം ഇടതു മുന്നണിക്ക് അനുകൂലമായ വലിയ മാറ്റം സംസ്ഥാനത്തു ണ്ടായി. കഴിഞ്ഞ ഏഴുവര്‍ഷങ്ങളിലെ ജനവിധി പരിശോധിച്ചാല് ഇക്കാര്യം മനസിലാകും. യു.ഡി. എഫ് വോട്ട് ബാങ്കില് വലിയ ചോര്‍ച്ചയാണ് ഉണ്ടായത്.\nഇതു തിരിച്ചു പിടിക്കാനുള്ള ശ്രമമാണ് ഇപ്പോള് നടക്കുന്നത്. തിരുവമ്പാടിയില് മതവികാരം ഇളക്കിവിടാനുള്ള വലിയ ശ്രമങ്ങളുണ്ടായി. ഇതിന് ഉപയോഗിച്ചത് മത്തായി ചാക്കോയുടെ സംസ്കാര ചടങ്ങിനെയായിരുന്നു. എന്നാല് അവിടെ ഇടതു മുന്നണി പറഞ്ഞതാണ് ജനങ്ങള് വിശ്വസിച്ചത്. ന്യൂന പക്ഷങ്ങള്‍ക്ക് മേല്‍ക്കൈയുള്ള തിരുവമ്പാടിയില് മൂവായിരം വോട്ട് കൂടുതല് നേടിയാണ് ഇടതുമുന്നണി സ്ഥാനാര്‍ഥി ജയിച്ചതെന്ന് അദ്ദേഹം പറഞ്ഞു.\nസെപ്റ്റംബര് എട്ടിന് താമരശേരി ബിഷ്പ് മാര് പോള് ചിറ്റിലപ്പളളി തിരുവമ്പാടിയില് നടത്തിയ പ്രസംഗത്തിന്റെ കാസറ്റും അദ്ദേഹം പത്രസമ്മേളനത്തില് പ്രദര്‍ശിച്ചു. കളളം പറയുന്നതിന് പച്ചക്കളളമെന്നു പറയും, മറിച്ചുളളതിനെ വിശുദ്ധകളളമെന്ന് പറയില്ല. അതിനാല് മത്തായിചാക്കോയെ അപമാനിച്ചതിനെ നികൃഷ്ടമെന്നല്ലാതെ ശ്രേഷ്ഠമെന്ന് പറയാന് കഴിയില്ല.\nമരിക്കുന്നതുവരെ ശ്രേഷ്ഠനായ കമ്മ്യൂണിസ്റ് കാരനായി ജീവച്ച ആളാണ് മത്തായി ചാക്കോ. അദ്ദേഹത്തെ അപമാനിച്ചപ്പോള് വികാരമുണ്ടായില്ലെങ്കില് കല് പ്രതിമയായിരിക്കണം. എന്നാല് പ്രസംഗത്തില് ആരുടെ യെങ്കിലും പേരോ സ്ഥാനങ്ങളോ ഉപയോഗിച്ചിട്ടില്ല. തിരുവമ്പാടിയില് ഒരു മതവിരുദ്ധ പ്രസ്താവനയും നടത്തിയിട്ടില്ല. ഇതിന്റെ പേരില് വിശ്വാസത്തെ മുതലെടുത്ത് മുന്നോട്ടുവന്നിട്ടുളളത് യു.ഡി.എഫ് നേതാക്കളാണ്്. അതു കൊണ്ടാണ്ഉമ്മന്‍ചാണ്ടിയും കെ.എം.മാണിയും കുഞ്ഞാലിക്കുട്ടിയുമെല്ലാം രംഗത്തു വന്നിരിക്കുന്നത്.\nകമ്മ്യൂണിസ്റ് പാര്‍ട്ടിയില് ധാരാളം മതവിശ്വാസികളുണ്ട്. ഏതെങ്കിലും മതാധ്യക്ഷന് പറഞ്ഞതുകൊണ്ടല്ല ഭൂരിപക്ഷ-ന്യൂനപക്ഷ സമുദായത്തിലെ അംഗങ്ങള് പാര്‍ട്ടിയിലേക്ക് വന്നത്. അവരുടെ ജീവിതാനവുഭവങ്ങള് കൊണ്ടാണ്. ഏത് മതവിശ്വാസിക്കും ആ വിശ്വാസം വച്ചുപുലര്‍ത്താനുളള അവകാശമുണ്െടന്നാണ് പാര്‍ട്ടിയുടെ കാഴ്ചപ്പാട്.\nഅതേ സമയം ഒരു മതവിശ്വാസമില്ലാത്തവനും ജീവിക്കാനുളള അവകാശമുണ്ട്.\nമതവിശ്വാസത്തെ വ്രണപ്പെടുത്തുന്ന രീതിയില് ന്യൂനപക്ഷങ്ങള്‍ക്കെതിരെ എതിര്‍പ്പുണ്ടായപ്പോള് ജീവന്‍കൊടുത്തും എതിര്‍ത്തവരാണ് കമ്മ്യൂണിസ്റുകാര്. അത് നാല് വോട്ടിനുവേണ്ടിയല്ല. പ്രതിബദ്ധത കൊണ്ടാണ്. ഒളവണ്ണയിലും നെയ്യാറ്റിന്‍കരയിലും ക്രൈസ്തവര്‍ക്കെതിരെ ആക്രണമുണ്ടായപ്പോള് സി.പി.എമ്മാണ് അക്രമികളെ ജനമധ്യത്തില് കൊണ്ടുവരാന് ശ്രമിച്ചതെന്ന കാര്യം മറക്കരുത്.\nവിശ്വാസികളുടെ പ്രാര്‍ഥനയെ തളളിപറയുന്നില്ല. മത്തായിചാക്കോയെ പോലൊരു വ്യക്തിക്കുവേണ്ടി പ്രാര്‍ഥിക്കാം. എന്നാല് മത്തായിചാക്കോ സുബോധത്തോടെ രോഗീലേപനം സ്വീകരിച്ചുവെന്നതാണ് വാസ്തവവിരുദ്ധം.\nമത്തായിചാക്കോ രക്ഷപ്പെടുമെന്ന വിശ്വാസത്തിലായിരുന്നു കുടുംബാംഗങ്ങള്.\nഅതിനാല് അന്ത്യകൂദാശ ആവശ്യപ്പെട്ടിരുന്നില്ലെന്ന് ഭാര്യയും പറഞ്ഞിട്ടുണ്ട്. എന്നാല് സുബോധത്തോ ടെയല്ല അന്ത്യകൂദാശ കൈകൊണ്ടതെന്നാണ് പ്രാര്‍ഥന നടത്തിയ ഫാ.ജോസ് കോട്ടയില് പറയുന്നത് . ബിഷപ്പിന്റെ പ്രസംഗത്തിനെതിരെ മത്തായിചാക്കോയുടെ സഹോദരന് നല്‍കിയവക്കീല് നോട്ടീസിന് നല്‍കിയിട്ടുളള മറുപടിയില് വസ്തുതാവിരുദ്ധമായ മറ്റ് കാര്യങ്ങളാണ് ചൂണ്ടികാണിക്കപ്പെട്ടിട്ടുളളത്. ഇതില് കളവ് പറയുന്നത് ആരാണെന്ന ജനങ്ങള്‍ക്ക് മനസിലാകും. ഈ വിവാദങ്ങള്‍ക്കിടയില് മത്തായിചാക്കോയുടെ കുടുംബത്തിന് ഉണ്ടാകുന്ന നീറ്റല് മനസിലാക്കുന്നുണ്ട്. എന്നാല് പാര്‍ട്ടിയുടെ നിലപാട് വ്യക്തമാക്കാതിരിക്കാന് സാധിക്കില്ല. മത്തായിചാക്കോ കല്യാണം നടത്തിത്തരണമെന്നു പറഞ്ഞ് ഒരു പളളിയിലും അപേക്ഷ നല്‍കിയിട്ടില്ല.\nസഭാധ്യക്ഷന് പറഞ്ഞാല് പാര്‍ട്ടിയിലേക്ക് ആള്‍ക്കാര് പോകാതിരുന്ന കാലം മാറിപ്പോയി. ഇന്ന് പടപുറപ്പാടിനു ഒരുങ്ങുന്നവര് പണ്ടത്തെ കാര്യങ്ങള് ഓര്‍ത്താല് നന്നായിരിക്കും. ഇപ്പോഴത്തെ വിവാദങ്ങളുടെ പേരില് സ്കൂളുകള് അടച്ചിടാനുളള സഭയുടെ നീക്കം പ്രതിഷേധാര്‍ഹമാണ് . കുട്ടികള് എന്തു പിഴച്ചു എന്ന് മനസിലാകുന്നില്ലെന്നും അദ്ദേഹം പറഞ്ഞു.\nPosted by ജനശക്തി ന്യൂസ് at 11:05 AM\n" ഇപ്പോഴത്തെ വിവാദങ്ങളുടെ പേരില് സ്കൂളുകള് അടച്ചിടാനുളള സഭയുടെ നീക്കം പ്രതിഷേധാര്‍ഹമാണ് . കുട്ടികള് എന്തു പിഴച്ചു എന്ന് മനസിലാകുന്നില്ലെന്നും അദ്ദേഹം പറഞ്ഞു."\nനിസാര കാര്യങ്ങള്‍ക്കു സമരം ഉണ്ടാക്കി പഠിപ്പു മുടക്കിയിട്ടുള്ള പാര്‍ട്ടി വക്താക്കള് തന്നെ ഇതിന്നു മറുപടി പറയണം.\nപുന്നപ്ര വയലാര് രക്തസാക്ഷിത്വ വാരാചരണത്തിന്റെ പേരില് പറവൂര് പ്രദേശത്തെ സ്കൂളുകള്‍ക്കു നല്‍കിയ അവധിയെ പറ്റി ഒന്നു പ്രതികരിക്കാമയിരുന്നില്ലേ? ഒരു party ദിനാചരണത്തിനു പോലും സര്‍ക്കാര് സ്കൂളിന്നു അവധി. അതു തെമ്മാടിതരമായി താങ്ങള്‍ക്കു തൊന്നിയില്ലേ? അതില് പ്രതിഷേധിക്കാന്നുള്ള വകുപ്പൊന്നും കാണുന്നില്ലേ? തങ്ങളും biased ആണല്ലേ? ജനദ്രോഹം എവിടെ കണ്ടാലും പ്രതികരിക്കന്നുള്ള ശേഷി ഇപ്പൊഴത്ത് സഖാക്കള്‍ക്കില്ലേ


ഗോത്രജനതയുടെ മനസ്സറിഞ്ഞ് | Editorial | Deshabhimani | Wednesday Jun 7, 2017\nകേരളത്തിന്റെ കുതിപ്പിന് സഹായകമായ നിരവധി പദ്ധതികള്‍ക്കാണ് എല്‍ഡിഎഫ് സര്‍ക്കാര് ഒന്നാം വാര്‍ഷികവേളയില് തുടക്കംകുറിച്ചത്. അവയില് ശ്രദ്ധേയമായ ഒന്നാണ് ഗോത്രബന്ധു പദ്ധതി. വയനാട് ജില്ലയില് പട്ടികവര്‍ഗ വിദ്യാര്‍ഥികളുടെ പഠനനിലവാരം മെച്ചപ്പെടുത്തുന്നതിനും പഠനം വിദ്യാര്‍ഥിസൌഹൃദമാക്കുന്നതിനും അവര്‍ക്കിടയില്‍ത്തന്നെയുള്ള യോഗ്യരായ അധ്യാപകരെ കണ്ടെത്തി നിയമിച്ചുകൊണ്ട് മുഖ്യമന്ത്രി പിണറായി വിജയന് ഉദ്ഘാടനംചെയ്ത ഈ പദ്ധതി, പട്ടികവിഭാഗങ്ങളുടെ പ്രശ്നങ്ങള് ഏതുവിധേന പരിഹരിക്കണം എന്ന നിലപാടിന്റെ നിസ്തുലമായ മാതൃകകൂടിയാണ്. ബിഎഡ്, ടിടിസി കോഴ്സുകള് കഴിഞ്ഞ പട്ടികവര്‍ഗക്കാരായ 241 പേരെയാണ് മെന്റര് ടീച്ചേഴ്സായി ആദ്യഘട്ടത്തില് നിയമിക്കുന്നത്.\nവയനാട്ടിലെ പൊതുവിദ്യാലയങ്ങളില് പട്ടികവര്‍ഗവിദ്യാര്‍ഥികളുടെ കൊഴിഞ്ഞുപോക്ക് സംസ്ഥാന ശരാശരിയേക്കാള് കൂടുതലാണ്. ഗോത്രഭാഷയിലുള്ള ആശയവിനിമയത്തിനുള്ള സാധ്യത തുറന്ന് വിദ്യാലയങ്ങളെ ഗോത്രസൌഹൃദകേന്ദ്രങ്ങളാക്കി മാറ്റുന്നതിന്റെ പ്രസക്തി ഇവിടെയാണ്. ഊരുകളും വിദ്യാലയങ്ങളുംതമ്മില് ബന്ധപ്പെടുത്തുന്ന കണ്ണികളായി ഈ മെന്റര് ടീച്ചര്‍മാര്‍ക്ക് പ്രവര്‍ത്തിക്കാന് കഴിയും. ഒരോദിവസം ആരംഭിച്ച നാലു പദ്ധതികളില് ഒന്നുമാത്രമാണ് 'ഗോത്രബന്ധു'. മികച്ച വിദ്യാഭ്യാസത്തോടൊപ്പം തൊഴില്‍ലഭ്യതകൂടി ഉറപ്പാക്കാനുള്ള 'ഗോത്രജീവിക'’—പദ്ധതിയാണ് മറ്റൊന്ന്. തൊഴില്‍പരിശീലന പരിപാടികള് മിക്കതും നഗരങ്ങളിലാണ്. സ്വാഭാവികമായും അവയില് പട്ടികവര്‍ഗവിഭാഗത്തിന്റെ പങ്കാളിത്തം കുറവാണ്. സാമൂഹികമായും സാമ്പത്തികമായും പിന്നോക്കംനില്‍ക്കുന്ന ഗോത്രവിഭാഗങ്ങള്‍ക്കായി ശാസ്ത്രീയമായ പ്രായോഗിക പരിശീലന പരിപാടികള് അവര്‍ക്കെത്തിപ്പെടാനാകുന്നിടത്ത് സംഘടിപ്പിക്കുകയാണിവിടെ. അതുവഴി വരുമാനസ്രോതസ്സുകള് സൃഷ്ടിക്കപ്പെടും. ഒരോ പ്രദേശത്തിന്റെയും സവിശേഷതകള്‍ക്കനുസൃതമായി സ്വയംതൊഴില്‍സംരംഭങ്ങള് ആരംഭിക്കുന്നതിനും അതുവഴി തൊഴിലവസരങ്ങള് ഉറപ്പുവരുത്തുന്നതിനും ഈ പദ്ധതി ലക്ഷ്യമിടുന്നുണ്ടെന്ന് പട്ടികവിഭാഗ ക്ഷേമ മന്ത്രി എ കെ ബാലന് വ്യക്തമാക്കിയിട്ടുണ്ട്്\nപ്രൊഫഷണല് കോഴ്സുകളില് പഠനം നടത്തുന്ന പട്ടികവര്‍ഗ വിദ്യാര്‍ഥികള്‍ക്കുള്ള സൌജന്യ ലാപ്ടോപ്പ് വിതരണം, കുടുംബശ്രീയുടെകൂടി സഹായത്തോടെ നടത്തുന്ന ഗോത്രവര്‍ഗ കുടുംബങ്ങളുടെ സുസ്ഥിരവികസന പദ്ധതി പ്രവര്‍ത്തനം എന്നിവയാണ് ഉദ്ഘാടനംചെയ്യപ്പെട്ട മറ്റു പദ്ധതികള്. ഗോത്രവര്‍ഗക്കാരെ അവരുടെ സ്വത്വം പരിരക്ഷിച്ചുകൊണ്ടുതന്നെ സാമൂഹ്യജീവിതത്തിന്റെ മുഖ്യധാരയിലേക്ക് എത്തിക്കുന്നതിനുള്ള ക്രിയാത്മകമായ ഇടപെടലായാണ് ഇടതുപക്ഷ ജനാധിപത്യമുന്നണി സര്‍ക്കാരിന്റെ ഈ മുന്‍കൈയെ വിലയിരുത്താനാവുക.\nഇടതുപക്ഷം ഭരണംനയിക്കുമ്പോള്‍മാത്രമാണ് ഈ അനുഭവം എന്നത് എടുത്തുപറയേണ്ടതുണ്ട്. അട്ടപ്പാടിയിലെ സമ്പൂര്‍ണ പോഷകാഹാരപദ്ധതി, സമൂഹ അടുക്കള, ചികിത്സാസൌകര്യങ്ങളുടെ വിപുലീകരണം, വര്‍ധിച്ച വിദ്യാഭ്യാസ സഹായം എന്നിങ്ങനെ 2006-11ലെ എല്‍ഡിഎഫ് സര്‍ക്കാര് മികച്ച നേട്ടമാണുണ്ടാക്കിയത്. ട്രൈബല് സൂപ്പര് സ്പെഷ്യാലിറ്റി ആശുപത്രിയില് 30 സ്പെഷ്യലിസ്റ്റ് ഡോക്ടര്‍മാരുടെ സേവനം ഉറപ്പാക്കിയതും അങ്കണവാടികള്‍വഴി പോഷകാഹാരവിതരണത്തിന് സാഹചര്യമൊരുക്കിയതും അക്കൂട്ടത്തിലുണ്ട്. എന്നാല്, യുഡിഎഫ് ഭരിച്ച അഞ്ചുവര്‍ഷം ഈ പദ്ധതികളില് തുടര്‍ച്ച ഉറപ്പാക്കാന് കഴിഞ്ഞില്ല. പല പദ്ധതികളും തകര്‍ക്കപ്പെട്ടു. ഈ പ്രശ്നങ്ങള് ശരിയായ രീതിയില് പരിഹരിച്ച് നേട്ടങ്ങള് പുനഃസ്ഥാപിക്കുക എന്ന ശ്രമകരമായ ദൌത്യംഈ സര്‍ക്കാര് പൂര്‍ത്തിയാക്കും എന്നാണ് മുഖ്യമന്ത്രി പ്രഖ്യാപിച്ചത്. ഒരുവര്‍ഷത്തിനകം ഈ രംഗത്ത് സൃഷ്ടിച്ച മുന്നേറ്റത്തിന്റെ നഖചിത്രംതന്നെ മുഖ്യമന്ത്രിയും വകുപ്പുമന്ത്രി എ കെ ബാലനും വിശദീകരിച്ചിട്ടുണ്ട്. ഗോത്രവിഭാഗത്തിന്റെ വിദ്യാഭ്യാസത്തിനായി അനുവദിച്ച തുക മുന്‍വര്‍ഷത്തേതില്‍നിന്ന് 50 മുതല് 100 ശതമാനംവരെ വര്‍ധിപ്പിച്ചു. ഒരുവര്‍ഷത്തിനുള്ളില് ആറുലക്ഷത്തോളം പിന്നോക്കവിഭാഗ വിദ്യാര്‍ഥികള്‍ക്ക് വിദ്യാഭ്യാസ ആനുകൂല്യങ്ങള് നല്‍കി. 353 സ്കൂളുകളില് പഠിക്കുന്ന പതിമൂവായിരത്തോളം പട്ടികവര്‍ഗവിദ്യാര്‍ഥികള്‍ക്ക് യാത്രാസൌകര്യം ഏര്‍പ്പെടുത്തി. പത്തോളംപുതിയ മോഡല് റസിഡന്‍ഷ്യല് സ്കൂളുകള് സ്ഥാപിക്കാന് തീരുമാനിച്ചു. കായികരംഗത്ത് മികവ് പുലര്‍ത്തുന്ന കുട്ടികള്‍ക്കായി പാലക്കാട്ട് സ്പോര്‍ട്സ് സ്കൂള് ആരംഭിക്കുന്നു. സ്കൂളുകളുടെ ഹോസ്റ്റല്‍സൌകര്യം മെച്ചപ്പെടുത്താനും ഹോസ്റ്റലുകളില് നല്ല ‘ഭക്ഷണവും മറ്റു ‘ഭൌതികസൌകര്യങ്ങളും ഉറപ്പാക്കുന്നതിനും നടപടിയെടുക്കുന്നു.\nആദിവാസികളുടെയും പട്ടികവര്‍ഗവിഭാഗക്കാരുടെയും പ്രശ്നങ്ങള് മനസ്സിലാക്കി പരിഹാരത്തിന് ഇടപെടുന്ന സര്‍ക്കാരാണ് കേരളത്തിലേത് എന്ന് നിസ്സംശയം പറയാവുന്ന അനുഭവങ്ങളാണിവ. അനുവദിക്കുന്ന പദ്ധതിയും തുകയും പൂര്‍ണമായും ശരിയായ അര്‍ഥത്തിലാണ് വിനിയോഗിക്കുന്നത് എന്ന് ഉറപ്പുവരുത്തല് ഈ രംഗത്ത് പ്രധാനമാണ്. അതില് സര്‍ക്കാര് കര്‍ശന നിരീക്ഷണം ഏര്‍പ്പെടുത്തുമെന്നും ഒരുവിധത്തിലുള്ള തിരിമറിയും ചൂഷണവും അനുവദിക്കുന്ന പ്രശ്നമില്ലെന്നുമാണ് മുഖ്യമന്ത്രി വ്യക്തമാക്കിയത്. ഗോത്രവിഭാഗങ്ങള്‍ക്കുള്ള ക്ഷേമത്തുകകള് ഇടനിലക്കാരോ ദല്ലാളന്മാരോ തട്ടിയെടുക്കുന്ന പതിവുകള്‍ക്ക് പൂര്‍ണവിരാമമിടാനുള്ള നിശ്ചയദാര്‍ഢ്യമാണ് ഈ വാക്കുകളില്‍നിന്ന് വായിച്ചെടുക്കാനാകുക. അതാണ് വേണ്ടത്. അതിലൂടെയാണ് എല്‍ഡിഎഫ് സര്‍ക്കാര് എല്ലാം ശരിയാക്കുകയാണ് എന്ന ശരി കൂടുതല് തിളക്കമുള്ളതാകുന്നത്


എരഞ്ഞിക്കലിലെ മോഷണം; പ്രതി പിടിയില് : Deepika.com Nattu Visesham\nകോഴിക്കോട് : എരഞ്ഞിക്കലിലെ മോഷണപരമ്പരയ്ക്ക് പിന്നാലെ ഒരു പ്രതിയെ പോലീസ് പിടികൂടി. തലക്കുളത്തൂര് പഞ്ചായത്തിലെ അന്നശേരി കൊല്ലോട്ടുകണ്ടി ഷൈജു(39)വിനെയാണ് നോര്‍ത്ത് അസി.കമ്മീഷണര് കെ.അഷ്‌റഫിന്‍റെ നേതൃത്വത്തിലുള്ള പ്രത്യേക സ്‌ക്വാഡ് പിടികൂടിയത്.\nഅന്നശേരിയില് മത്സ്യവില്‍പ്പനക്കാരനാണ് ഷൈജു. അമ്പലപ്പടി വളുവില് പ്രഭാകരന്‍റെ അടച്ചിട്ട വീട്ടില് നിന്ന് 20 പവന് മോഷ്ടിച്ചതുമായി ബന്ധപ്പെട്ട കേസിലാണ് മണിക്കൂറുകള്‍ക്കുള്ളില് പ്രതിയെ പിടികൂടിയത്. ചൊവ്വാഴ്ച പകലാണ് മോഷണം നടന്നത്. തൊട്ടടുത്ത സിസിടിവിയില് കാമറയില് മോഷ്ടാവിന്‍റെ ദൃശ്യങ്ങള് പതിഞ്ഞിരുന്നു.\nഇതോടെ പ്രതിയെ കണ്ടെത്താന് പോലീസിന് എളുപ്പമായി. സമീപദിവസങ്ങളിൽ എരഞ്ഞിക്കലിലും പരിസരപ്രദേശങ്ങളിലും നടന്ന മോഷണങ്ങള്‍ക്കു പിന്നില് ഷൈജുവാണെന്ന സംശയത്തിലാണ് പോലീസ്. കഴിഞ്ഞ ദിവസം എരഞ്ഞിക്കല് കമ്മനപ്പുറത്ത് അനില്‍കുമാറിന്‍റെ അടച്ചിട്ട വീട്ടില് നിന്ന് 7.5 പവനും 15,000 രൂപയും മോഷണം പോയിരുന്നു. കൂടാതെ ക്ഷേത്രത്തിലും വീടുകളിലും കഴിഞ്ഞ ദിവസം മോഷണശ്രമം നടന്നിട്ടുണ്ട്. കുറുക്കാവ് അയ്യപ്പക്ഷേത്രത്തിലും പടിയേരി താഴത്തെ ജനാര്‍ദ്ദനന്‍റെ വീട്ടിലുമാണ് മോഷ്ടാവ് കയറിയത്.\nരണ്ടാഴ്ച മുമ്പ് പ്രദേശത്തെ കടകളിലും മോഷണം നടന്നിരുന്നു. അതേസമയം ക്ഷേത്രത്തിലും വീട്ടിലും മോഷണം നടന്നതിന് തൊട്ടുപിന്നാലെ മൊകവൂര് റോഡിന് സമീപം നിര്‍മാണത്തിലുള്ള വീടിന്‍റെ സണ്‍ഷേഡില് കണ്ട അപരിചിതന് തിരുവനന്തപുരം സ്വദേശിയാണെന്ന് പോലീസ് തിരിച്ചറിഞ്ഞു. നിരവധി മോഷണക്കേസുകളിലെ പ്രതിയാണിയാള് . നാട്ടുകാര് പിടികൂടി വിവരങ്ങള് ചോദിക്കുന്നതിനിടെ ഇയാള് ഓടി രക്ഷപ്പെടുകയായിരുന്നു.\nഇയാളും ഇപ്പോള് പോലീസ് പിടികൂടിയ ഷൈജുവും തമ്മില് ബന്ധമുണ്ടോയെന്നും പോലീസ് പരിശോധിച്ചുവരികയാണ്. ഷൈജു നേരത്തെ മോഷണകേസുകളിലൊന്നും ഉള്‍പ്പെട്ടിട്ടില്ലെന്നാണ് പോലീസിന് ലഭിച്ച വിവരം. എലത്തൂര് എസ്‌ഐ വി.ജയപ്രസാദും സംഘവുമാണ് പ്രതിയെ പിടികൂടിയത്.


ഇന്‍റലിജന്‍സ് റിപ്പോർട്ടടക്കം അവഗണിച്ചു, സമ്പര്‍ക്കരോഗികളുടെ എണ്ണത്തില് വർധന; കൊവിഡ് പ്രതിരോധം സമ്പൂര്‍ണ്ണപരാജയമെന്ന് ബെന്നി ബെഹനാന് എം.പി – Jaihind TV\nഇന്‍റലിജന്‍സ് റിപ്പോർട്ടടക്കം അവഗണിച്ചു, സമ്പര്‍ക്കരോഗികളുടെ എണ്ണത്തില് വർധന; കൊവിഡ് പ്രതിരോധം സമ്പൂര്‍ണ്ണപരാജയമെന്ന് ബെന്നി ബെഹനാന് എം.പി\nകൊച്ചി: സംസ്ഥാനത്തെ കൊവിഡ് പ്രതിരോധം സമ്പൂര്‍ണ്ണപരാജയമെന്ന് യുഡിഎഫ് കണ്‍വീനര് ബെന്നി ബെഹനാന് എം.പി. സമ്പര്‍ക്കരോഗികളുടെ എണ്ണം വര്‍ധിക്കുകയാണ്. വിദേശത്ത് നിന്നും വരുന്നവരാണ് രോഗത്തിന് കാരണമെന്ന മുഖ്യമന്ത്രിയുടെ വാദം പൊളിഞ്ഞു. ഇന്‍റലിജന്‍സും സ്പെഷ്യല് ബ്രാഞ്ചും നല്‍കുന്ന റിപ്പോര്‍ട്ടുകള് മുഖ്യമന്ത്രി അവഗണിച്ചതിന്‍റെ ഫലമാണ് ഇപ്പോള് സംസ്ഥാനത്ത് നടന്നുകൊണ്ടിരിക്കുന്നത്. കോവിഡിന്റെ കാര്യത്തിലാണെങ്കിലും സ്വര്‍ണക്കടത്തിന്റെ കാര്യത്തിലും ഇക്കാര്യം വ്യക്തമാണ്.\nതിരുവനന്തപുരത്ത് ഒരു വസ്ത്രവ്യാപാര സ്ഥാപനം കൊവിഡ് വ്യാപന കേന്ദ്രമായി മാറാന് പോകുന്നുവെന്ന ഇന്‍റലിജന്‍സ് റിപ്പോര്‍ട്ടുണ്ടായിരുന്നു. മുഖ്യമന്ത്രി ഒരു നടപടിയും എടുക്കാതെ അത് അവഗണിച്ചു. അവിടെ കോവിഡ് പടര്‍ന്നതോടെ അടക്കേണ്ടി വന്നു. കഴിഞ്ഞ ദിവസങ്ങളിലായി 1600 ഓളം പേര് ഇവിടെ നിന്ന് തുണി വാങ്ങി പോയി എന്നാണ് റിപ്പോര്‍ട്ടുകള്.\nഇപ്പോള് മുഖ്യമന്ത്രി ജില്ലാ ഭരണകൂടത്തെ കുറ്റപ്പെടുത്തുന്നു. ഇന്റലിജന്‍സ് റിപ്പോര്‍ട്ടെല്ലാം അവഗണിച്ച മുഖ്യമന്ത്രിയാണ് കേസ് വ്യാപിച്ചപ്പോള് ജില്ലാ ഭരണകൂടത്തിന്റെ ഉത്തരവാദിത്തമാണെന്ന് പറയുന്നത്. ജില്ലാ ഭരണകൂടം ജാഗ്രത പുലര്‍ത്തേണ്ടിയിരുന്നുവെന്നാണ് അദ്ദേഹം പറയുന്നത്. ജാഗ്രത പുലര്‍ത്തേണ്ടിയിരുന്നത് മുഖ്യമന്ത്രിയുടെ ഓഫീസ് തന്നെയാണെന്ന് സിപിഎം സെക്രട്ടറിയേറ്റ് പറഞ്ഞിട്ടുണ്ടെന്നും ബെന്നി ബെഹനാന് പറഞ്ഞു. ക്രൈംബ്രാഞ്ച് അന്വേഷിക്കുന്ന കേസിലെ പ്രതിയാണ് സ്വപ്നയെന്ന് ഇന്റലിജന്‍സ് റിപ്പോര്‍ട്ടുണ്ടായിരുന്നു. അതും അവഗണിച്ചെന്ന് യുഡിഎഫ് കണ്‍വീനര് ചൂണ്ടിക്കാട്ടി.


പൂര്‍വ്വ ഗ്രാന്‍ഡെ ബെംഗളൂരുവിലെ ഏറ്റവും വിലയേറിയ റസിഡന്‍ഷ്യല് പ്രോപ്പര്‍ട്ടി - FUTURE KERALA - Daily on Business Economy and Society\nപൂര്‍വ്വ ഗ്രാന്‍ഡെയില് ചതുരശ്ര അടിക്ക് 22,946 രൂപ നിശ്ചയിച്ച് കര്‍ണ്ണാടക സ്റ്റാമ്പ്‌സ്\nആന്‍ഡ് രജിസ്‌ട്രേഷന് വകുപ്പ്\nബെംഗളൂരു : ബെംഗളൂരുവിലെ ഏറ്റവും വിലയേറിയ റസിഡന്‍ഷ്യല് പ്രോപ്പര്‍ട്ടി എന്ന ബഹുമതി പുറവന്‍കര ലിമിറ്റഡിന്റെ പൂര്‍വ്വ ഗ്രാന്‍ഡെ കരസ്ഥമാക്കി. ലാവല്ലി റോഡിലാണ് പൂര്‍വ്വ ഗ്രാന്‍ഡെ എന്ന ആഡംബര അപ്പാര്‍ട്ട്‌മെന്റ് സമുച്ചയം തലയെടുപ്പോടെ നില്‍ക്കുന്നത്.\nകര്‍ണ്ണാടക സ്റ്റാമ്പ്‌സ് ആന്‍ഡ് രജിസ്‌ട്രേഷന് വകുപ്പ് നടത്തിയ മൂല്യനിര്‍ണ്ണയ പരിശോധനയിലാണ് ബെംഗളൂരുവിലെ ഏറ്റവും വിലയേറിയ റസിഡന്‍ഷ്യല് പ്രോപ്പര്‍ട്ടിയായി പൂര്‍വ്വ ഗ്രാന്‍ഡെയെ കണ്ടെത്തിയത്. വിത്തല് മല്യ റോഡിലെ യൂബി ടവേഴ്‌സിനെയാണ് പൂര്‍വ്വ ഗ്രാന്‍ഡെ തറപറ്റിച്ചത്. സര്‍ക്കാര് രേഖകളില് യൂബി ടവേഴ്‌സില് ചതുരശ്ര അടിക്ക് 22,388 രൂപയാണെങ്കില് പൂര്‍വ്വ ഗ്രാന്‍ഡെയില് 22,946 രൂപ നല്‍കണം.\nപ്രോപ്പര്‍ട്ടി നിരക്കുകളില് വലിയ മാറ്റമൊന്നും വരുത്താതെയാണ് സ്റ്റാമ്പ്‌സ് ആന്‍ഡ് രജിസ്‌ട്രേഷന് വകുപ്പ് 2017-18 വര്‍ഷത്തെ വിജ്ഞാപനം പുറപ്പെടുവിച്ചിരിക്കുന്നത്. റിയല് എസ്റ്റേറ്റ് രംഗത്തെ മാന്ദ്യവും നോട്ട് അസാധുവാക്കലും പരിഗണിച്ച് പ്രോപ്പര്‍ട്ടി വിലയില് മാറ്റം വരുത്തുന്നത് സര്‍ക്കാര് നീട്ടിവെയ്ക്കുകയായിരുന്നു. അതേസമയം ചില പുതിയ പ്രോപ്പര്‍ട്ടികളെ വിജ്ഞാപനത്തില് ഉള്‍പ്പെടുത്തുകയും ചെയ്തു.\n3 ബിഎച്ച്‌കെ, 4ബിഎച്ച്‌കെ ആഡംബര പാര്‍പ്പിട സമുച്ചയമാണ് ലാവല്ലി റോഡിലെ പൂര്‍വ്വ ഗ്രാന്‍ഡെ. 3,000 ചതുരശ്ര അടി മുതല് 4,350 ചതുരശ്ര അടി വരെ വലുപ്പമുള്ളതാണ് പൂര്‍വ്വ ഗ്രാന്‍ഡെയിലെ അപ്പാര്‍ട്ട്‌മെന്റുകള്. 13 കോടി രൂപ വരെയാണ് അപ്പാര്‍ട്ട്‌മെന്റ് വില. കഴിഞ്ഞ വര്‍ഷം റേസ് കോഴ്‌സ് റോഡിലെ വിംബ്ള്‍ഡണ് കോര്‍ട്ട് സര്‍ക്കാര് രേഖകളില് യൂബി സിറ്റിയെ പിന്നിലാക്കിയിരുന്നു. എന്നാല് പിന്നീട് വിംബ്ള്‍ഡണ് കോര്‍ട്ടിന്റെ വിലയില് ഇടിവ് തട്ടി. ചതുരശ്ര അടിക്ക് 22,946 രൂപയുമായി സബ്-രജിസ്ട്രാറുടെ പട്ടികയില് ഈ വര്‍ഷമാണ് പൂര്‍വ്വ ഗ്രാന്‍ഡെ കയറിക്കൂടിയത്.\nരാജ്ഭവന് റോഡിലെ പ്ലോട്ടുകള്‍ക്ക് ഇപ്പോഴും പൊള്ളുന്ന വിലയാണ്. ചതുരശ്ര അടിക്ക് 25,000 രൂപയാണ് ഇവിടെ നല്‍കേണ്ടത്. വര്‍ഷങ്ങളായി ഒന്നാം സ്ഥാനത്തായിരുന്ന കണ്ണിംഗ്ഹാം റോഡിലെ പ്ലോട്ടുകള്‍ക്ക് ഇപ്പോള് ചതുരശ്ര അടിക്ക് 22,509 രൂപ നല്‍കിയാല് മതി. സാങ്കി റോഡ് – ബെല്ലാരി റോഡില് 22,304 രൂപയാണ് വില. സര്‍ക്കാര് രേഖകളില് ഇടം കണ്ടെത്തിയ മറ്റൊരു പ്രോപ്പര്‍ട്ടിയായ കണ്ണിംഗ്ഹാം റോഡിലെ പ്രെസ്റ്റീജ് എഡ്വേര്‍ഡിയനില് ചതുരശ്ര അടിക്ക് 20,139 രൂപയാണ് വില.\nപ്രോപ്പര്‍ട്ടി നിരക്കുകളില് ഇത്തവണ മാറ്റം വരുത്തിയിട്ടില്ലെന്നും പുതിയതും ലിസ്റ്റ് ചെയ്യാത്തതുമായ പ്രോപ്പര്‍ട്ടികള് മൂല്യനിര്‍ണ്ണയം നടത്തുകയും വില നിശ്ചയിക്കുകയുമാണ് ചെയ്തതെന്നും രജിസ്‌ട്രേഷന് ഐജിയും സ്റ്റാമ്പ്‌സ് കമ്മീഷണറുമായ മനോജ് കുമാര് മീണ പറഞ്ഞു. തുടര്‍ന്ന് സാമ്പത്തിക വര്‍ഷത്തേക്കുള്ള പ്രോപ്പര്‍ട്ടി നിരക്കുകള് വിജ്ഞാപനം ചെയ്യുകയായിരുന്നു.\nTags:\tmost costly residential property in bengaluru is poorva grande


വെളുത്തുള്ളി ഒരു ഒറ്റമൂലി – The End Time News\nവെളുത്തുള്ളി ഒരു ഒറ്റമൂലി\nവെളുത്തുള്ളി വളരെ ശക്തിയേറിയ ഔഷധമാണ്. ഒരുപാട് ആരോഗ്യ പ്രശ്‌നങ്ങള്‍ക്കുള്ള ഒറ്റമൂലി കൂടിയാണ് വെളുത്തുള്ളി. കരള് രോഗങ്ങള്‍ക്കുള്ള മികച്ച മരുന്നാണിത്. അന്ധതയെ തടുക്കാനും വെളുത്തുള്ളി കഴിക്കുന്നതിലൂടെ സാധിക്കും. രക്തം ശുദ്ധികരിക്കാനും പനിയില് നിന്നുള്ള മോചനത്തിനും എല്ലാം വെളുത്തുള്ളി ഒരു മികച്ച ഔഷദമാണ്. എന്നാല് വെളുത്തുള്ളിക്ക് മറ്റൊരു ഗുണം കൂടിയുണ്ട്. കിടക്കുന്നതിനു മുമ്പ് വെളുത്തുള്ളി തലയിണയുടെ അടിയില് സൂക്ഷിക്കുന്നതു മികച്ച ഉറക്കം ലഭിക്കാന് സഹായിക്കും.\nപണ്ട് വൈദ്യശാസ്ത്രവും ശാസ്ത്രവും ഇത്രയേറെ പുരോഗമിക്കുന്നതിന് മുമ്പും വെളുത്തുള്ളി ഭക്ഷണത്തിന്‍റെ ഭാഗമായും മരുന്നുകള്‍ക്കും വെളുത്തുള്ളി ഉപയോഗിച്ചിരുന്നു. ജലദോഷം, ചുമ തുടങ്ങി ക്യാന്‍സറിനു പോലും ഈ വെളുത്തുള്ളി ചികിത്സ നടത്തിയിരുന്നതായി പറയപ്പെടുന്നു.\nഹൃദയ സംബന്ധമായ അസുഖങ്ങൾക്കുള്ള നല്ലൊരു പ്രതിവിധിയാണ് വെളുത്തുള്ളി. അതുപോലെ രക്ത സമ്മർദം കുറയ്ക്കാനും വെളുത്തുള്ളി സഹായിക്കും. വെളുത്തുള്ളിയിലെ സൾഫർ ആണിത് സാധിക്കുന്നത്.\nവെളുത്തുള്ളി ത്വക്കിലെ കലകളുടെ പുനർ ജീവനത്തിനു സഹായിക്കും. ഇത് പ്രായം കൂടുന്നത് തടയുന്നു. മുഖത്തെ കലകൾ മാറ്റാനും ഇത് നല്ലതാണ്. വെളുത്തുള്ളിയിലെ ആന്റിഓക്സിഡന്റുകൾ ഇതിനു സഹായിക്കുന്നു. ചുഴലി രോഗമുള്ളവർക്ക് നല്ലൊരു മരുന്നാണ് വെളുത്തുള്ളി. ഇതിലെ പ്രകൃതിദത്തമായ മൂലകങ്ങൾ ചുഴലി ഉണ്ടാകുന്നതു തടയും എന്ന് പഠനങ്ങൾ തെളിയിച്ചിട്ടുണ്ട്.\nവീട്ടില് പോസിറ്റീവ് എനര്‍ജി കൊണ്ടു വരുന്നതിനും വെളുത്തുള്ളി ഉപയോഗിച്ചു വരുന്നു.അല്ലിസിന് എന്ന രാസവസ്തു വെളുത്തുള്ളിയില് ധാരാളമായി ഉണ്ട്. അതിന് ബാക്ടീരിയയെ നശിപ്പിക്കാനുള്ള കഴിവുണ്ട്. വീട്ടില് പലയിടങ്ങളിലായി വെളുത്തുള്ളിയും അതിന്‍റെ പൂക്കളും തൂക്കിയിടുന്ന പതിവ് ബാക്ടീരിയയെ വീട്ടില് നിന്ന് തുരത്താന് സഹായിക്കും.


യൂത്ത് കോൺഗ്രസ് സംസ്ഥാന വക്താവായുള്ള നിയമനം മെറിറ്റ് അടിസ്ഥാനത്തിൽ: അവകാശവാദവുമായി അർജുൻ രാധാകൃഷ്ണൻ. | Kerala Speaks\nയൂത്ത് കോൺഗ്രസ് സംസ്ഥാന വക്താവായുള്ള നിയമനം മെറിറ്റ് അടിസ്ഥാനത്തിൽ: അവകാശവാദവുമായി അർജുൻ രാധാകൃഷ്ണൻ.\nന്യൂഡല്‍ഹി: യൂത്ത് കോണ്‍ഗ്രസ് സംസ്ഥാന വക്താവായി നിയമിച്ച തീരുമാനം മരവിപ്പിച്ചതില് പരിഭവമില്ലെന്ന് മുതിര്‍ന്ന കോണ്‍ഗ്രസ് നേതാവ് തിരുവഞ്ചൂര് രാധാകൃഷ്ണന്‍റെ മകന് അര്‍ജുന് രാധാകൃഷ്ണന്. ദേശീയ കമ്മിറ്റിയുടെ തീരുമാനം അംഗീകരിക്കുന്നു. സംസ്ഥാന നേതൃത്വത്തോട് ആലോചിച്ച് കൂടുതല് തീരുമാനമെടുക്കുമെന്നും അര്‍ജുന് വ്യക്തമാക്കി.\nയൂത്ത് കോണ്‍ഗ്രസ് വക്താക്കളുടെ നിയമനം മെറിറ്റ് അടിസ്ഥാനത്തിലാണ്. അഭിമുഖം അടക്കമുള്ളവ നടത്തിയാണ് വക്താവായി തെരഞ്ഞെടുത്തത്. മക്കള് രാഷ്ട്രീയമെന്ന തരത്തില് ഉയരുന്ന ആക്ഷേപങ്ങള് തള്ളുന്നു. പിതാവായ തിരുവഞ്ചൂര് രാധാകൃഷണന് രാഷ്ട്രീയത്തില് മുന്നോട്ടു പോകാന് തന്‍റെ പിന്തുണ ആവശ്യമില്ലെന്നും അര്‍ജുന് മാധ്യമങ്ങളോട് പറഞ്ഞു.\nഅര്‍ജുന് രാധാകൃഷ്ണന് അടക്കം 72 പേരെ യൂത്ത് കോണ്‍ഗ്രസ് വക്താക്കളായി നിയമിച്ച ദേശീയ അധ്യക്ഷന് ബി.വി. ശ്രീനിവാസ് തീരുമാനം കടുത്ത എതിര്‍പ്പിനെ തുടര്‍ന്ന് മരവിപ്പിച്ചിരുന്നു. അര്‍ജുന് അടക്കം അഞ്ചു മലയാളികള് പട്ടികയില് ഉണ്ടായിരുന്നത്.വക്താക്കളുടെ പട്ടികയില് ചില ആശയകുഴപ്പം ഉള്ളതിനാല് നിയമനം മരവിപ്പിച്ചെന്നും കേരളത്തിലെ വക്താക്കളുടെ പേരുകളില് പ്രശ്നമില്ലെന്നും ദേശീയ അധ്യക്ഷന് അറിയിക്കുകയായിരുന്നു.\nPrevious articleസമാന്തര ടെലിഫോണ് എക്‌സ്‌ചേഞ്ച് കേസില് എന് ഐ എ വീണ്ടും വിവരങ്ങള് ശേഖരിച്ചു.\nNext article‘വന്നോളൂ, തിരിച്ചുപോകില്ല’; താലിബാന് കനത്ത തിരിച്ചടി: താലിബാൻകാരെ കൊന്നൊടുക്കി പഞ്ച്ശീറില് വടക്കൻ സഖ്യം.\nകൊല്ലത്ത് യൂത്ത് കോൺഗ്രസ് പ്രവർത്തകർക്ക് വെട്ടേറ്റു: പിന്നിൽ ഡിവൈഎഫ്ഐ എന്ന് ആരോപണം.\nനടൻ ജോജു ജോർജിന് റീത്ത് വെച്ച് യൂത്ത് കോൺഗ്രസ് പ്രതിഷേധം: വീഡിയോ ഇവിടെ കാണാം.\nഎം ജി സർവകലാശാലയെ സർക്കാർ കാണുന്നത് അതിരമ്പുഴ ലോക്കൽ കമ്മിറ്റിയെ പോലെ; സർവകലാശാലയിലെ ദളിത് വിദ്യാർഥിനിയുടെ സമരത്തിന് ഐക്യദാർഢ്യവുമായി യൂത്ത് കോൺഗ്രസ് സംസ്ഥാന പ്രസിഡൻറ് ഷാഫി പറമ്പിൽ.\nനടന് ജോജു ജോര്‍ജ് കോവിഡ് മാനദണ്ഡം ലംഘിച്ചെന്ന് യൂത്ത് കോണ്‍ഗ്രസ് പരാതി.\nസിപിഎമ്മിനെതിരെ സമരം ചെയ്ത വനിതാ നേതാക്കൾ റിമാൻഡിൽ: കണ്ട മട്ടു നടിക്കാതെ യൂത്ത് കോൺഗ്രസ് സംസ്ഥാന നേതൃത്വം.\nഉരുൾപൊട്ടൽ താറുമാറാക്കിയ കൂട്ടിക്കലിൽ ശുചീകരണ പ്രവർത്തനങ്ങൾക്ക് മുന്നിട്ടിറങ്ങി യൂത്ത് കോൺഗ്രസ് കോട്ടയം ജില്ലാ കമ്മിറ്റി: ജില്ലാ ഘടകത്തിന് അഭിവാദ്യമർപ്പിച്ച് യൂത്ത് കോൺഗ്രസ് ദേശീയ അധ്യക്ഷൻ.\nകോൺഗ്രസ് വിട്ട് കേരള കോൺഗ്രസിൽ ചേർന്നത് പാർട്ടിക്കുള്ളിൽ നിന്ന് കേരള കോൺഗ്രസിനും, അവർ പിന്തുണയ്ക്കുന്ന പാറമട ലോബിക്കും വിടുപണി ചെയ്യ്തവർ: യൂത്ത് കോൺഗ്രസ്\nഡിവൈഎഫ്ഐ വിട്ട് യൂത്ത് കോൺഗ്രസിൽ ചേർന്നു; ഗുരുവായൂരിലെ സഹോദരങ്ങളുടെ ബൈക്കുകൾ കത്തിച്ച നിലയിൽ: പ്രതിഷേധവുമായി കോൺഗ്രസ്.\nഗാന്ധിജി ഇന്ന് ജീവിച്ചിരുന്നെങ്കിൽ ആർഎസ്എസിൽ ചേർന്ന് പ്രവർത്തിച്ചേനെ എന്ന് പി കെ കൃഷ്ണദാസ്: കൃഷ്ണദാസിനെതിരെ നിയമനടപടി ആവശ്യപ്പെട്ട് യൂത്ത് കോൺഗ്രസ്.\nയൂത്ത് കോൺഗ്രസ്: കൃത്യവിലോപം ചൂണ്ടിക്കാട്ടി കാസർകോട് ജില്ലയിലെ ഒമ്പത് മണ്ഡലം പ്രസിഡണ്ടുമാരെ നീക്കം ചെയ്തു.\nകോൺഗ്രസിന് പിന്നാലെ യൂത്ത് കോൺഗ്രസ് പുനസംഘടനയിൽ തർക്കം രൂക്ഷം: തിരുവനന്തപുരം ജില്ലയിൽ രണ്ട് നിയോജക മണ്ഡലം കമ്മിറ്റികൾ ദേശീയ നേതൃത്വം ഇടപെട്ട് മരവിപ്പിച്ചു.\nയൂത്ത് കോണ്‍ഗ്രസ് വക്താക്കളുടെ നിയമന വിവാദം: ചര്‍ച്ചയ്‌ക്കൊരുങ്ങി ദേശീയ നേതൃത്വം


റയാന് സ്‌കൂള് വിദ്യാര്‍ത്ഥിയുടെ കൊലപാതകം സിബിഐ അന്വേഷണത്തിന് ശുപാര്‍ശ – Times Kerala\nചണ്ഡീഗഢ്: ഗുരുഗ്രാമിലെ റയാന് ഇന്റര്‍നാഷണല് സ്‌കൂളിലെ രണ്ടാം ക്ലാസ് വിദ്യാര്‍ത്ഥി കൊല്ലപ്പെട്ട സംഭവത്തില് കേസ് സിബിഐക്ക് കൈമാറാന് ഹരിയാന സര്‍ക്കാര് ശുപാര്‍ശ ചെയ്തു. മുഖ്യമന്ത്രി മനോഹര് ലാല് ഖട്ടറാണ് അന്വേഷണത്തിന് ശുപാര്‍ശ ചെയ്തത്. സ്‌കൂളിന്റെ നടത്തിപ്പ് അടുത്ത മൂന്ന് മാസത്തേക്ക് സര്‍ക്കാര് ഏറ്റെടുക്കുമെന്നും അദ്ദേഹം പറഞ്ഞു.\nഅതേസമയം കൊല്ലപ്പെട്ട വിദ്യാര്‍ത്ഥിയുടെ മാതാപിതാക്കളെ മുഖ്യമന്ത്രി സന്ദര്‍ശിച്ചു. കഴിഞ്ഞ വ്യാഴാഴ്ച്ചയാണ് പ്രദ്യുമ്‌നനെ ശൗചാലയത്തിനു സമീപം കൊല്ലപ്പെട്ട നിലയില് കണ്ടെത്തിയത്. സ്‌കൂള് ബസ് ഡ്രൈവറെ സംഭവവുമായി ബന്ധപ്പെട്ട് പോലീസ് കസ്റ്റഡിയില് എടുത്തിട്ടുണ്ട്


പ്രകൃതിയിലെ ഗണിതശാസ്ത്രജ്ഞന് | Dileep Mampallil | patterns in nature | Fibonacci number | Evolution | Biology\nഎങ്ങനെയാണ് പ്രത്യേക ക്രമമുള്ള ആകൃതികള് പ്രകൃതിയില് സ്വയം രൂപപ്പെടുന്നത്. ഈ ക്രമങ്ങള് ജീവനുള്ളവയിലും ഇല്ലത്തവയിലുമായി കാണാന് സാധിക്കുന്നതിനാല് ഇതിനു പിറകില് പൊതുവായ എന്തോ ഉണ്ട്, എന്താണവ\nPublished: Nov 6, 2017, 06:08 PM IST\nജലത്തിലെ തിരകള് പോലെ മരുഭൂമിയില് മണല്‍ത്തിരകള് കണ്ടിട്ടില്ലേ? മനോഹരമായ നക്ഷത്ര ആകൃതികളിലുള്ള മഞ്ഞുപരലുകള് കണ്ടിട്ടില്ലേ? എങ്ങനെയാണ് ഇവ രൂപംകൊള്ളുന്നത്? ആരായിരിക്കും സീബ്രയുടെ വരകള് വരച്ചത്? ജിറാഫിന്റെ ശരീരത്തിലെ ആകൃതികളും, പുള്ളിപ്പുലിയുടെ പുള്ളികളും എങ്ങനെയാണ് ഇത്ര കൃത്യമായി ഉണ്ടായിവരുന്നത്?\nജീവനുള്ളവയിലും ഇല്ലത്തവയിലുമായി ഇങ്ങനെ ധാരാളം മനോഹരമായ ക്രമവിന്യാസങ്ങള് (pattern) കാണാം. ഉദാഹരണത്തിന് പൂവിന്റെ ഇതളുകളും ചോളത്തിന്റെ അല്ലികളും അടുക്കിയിരിക്കുന്നതിലും മരത്തിന്റെ ചില്ലകള് പടരുന്ന രീതിയിലും ചില ക്രമവിന്യാസങ്ങളുണ്ട്. പവിഴപുറ്റിലും, കോളിഫ്‌ളവറിലും, കബേജിലും നിങ്ങള്‍ക്ക് ക്രമങ്ങള് കണ്ടെത്താം. കടല്‍ക്കരയില് പോയാല് വിവിധ ആകൃതിയിലുള്ള കക്കകളും ശംഖുകളും കാണാം. അവയുടെ ആകൃതിയിലും ചില ക്രമവിന്യാസങ്ങളുണ്ട്.\nഎങ്ങനെയാണ് ഈ ക്രമമുള്ള ആകൃതികള് പ്രകൃതിയില് സ്വയം രൂപപ്പെടുന്നത്? ഈ ക്രമങ്ങള് ജീവനുള്ളവയിലും ഇല്ലത്തവയിലുമായി പലയിടത്ത് കാണാന് സാധിക്കുന്നതിനാല് ഇതിനു പിറകില് പൊതുവായ എന്തോ ഉണ്ട്. എന്താണവ? ഇതാണ് ഈ ലേഖനത്തിന്റെ വിഷയം.\nനമുക്ക് ആദ്യം മരുഭൂമിയിലേക്ക് പോകാം. മണല്‍ക്കാറ്റ് അടിച്ചു രൂപപ്പെടുന്ന മണല്‍ത്തിരകള് എത്ര മനോഹരമാണ്. ഇവയെങ്ങനെ രൂപപ്പെടുന്നു എന്ന് പറയാം. ആദ്യം വെറുതെ കിടക്കുന്ന മണല് സങ്കല്‍പ്പിക്കുക. ഒരു ചെറിയ കാറ്റടിക്കുമ്പോള് അവിടെയും ഇവിടെയുമായി ധാരാളം മണല്‍ത്തരികള് വന്നുവീഴുന്നു. ഈ മണല്‍ത്തരികള് ഒരല്പം ഉയര്‍ന്നു നില്‍ക്കുന്നതിനാല് അവയില് തട്ടി കൂടുതല് മണല്‍ത്തരികള് അവിടെത്തന്നെ വീഴുന്നു. എന്നുവച്ചാല് ഒരല്‍പ്പം ഉയര്‍ന്നു നില്‍ക്കുന്ന ഒരുകൂട്ടം മണല്‍ത്തരികള് അവിടെ കൂടുതല് മണല്‍ത്തരികള് അടിയാന് ഇടയാക്കും.\nഇങ്ങനെ ഉണ്ടാകുന്ന ചെറിയ മണല്‍ക്കൂനകള് മണലുമായി വരുന്ന കാറ്റിനെ തടയുന്നതിനാല് അവക്കപ്പുറം തൊട്ടടുത്ത് മണല് വീഴാന് ഇടയാക്കുന്നില്ല. അതായത് മണല്‍കൂന ചെറുതെങ്കിലും കാറ്റിന്റെ ദിശയില് തൊട്ടടുത്ത് മണല് വീഴുന്നത് തടയും. അതായത് ഒരു കൂനയില് നിന്നും കുറച്ചു ദൂരെ മാറിയെ വീണ്ടും മണല് വീഴൂ. കാറ്റിന്റെ ദിശയില് എന്നത് പ്രധാനമാണ്. കാറ്റ് സഞ്ചരിക്കുന്ന ദിശക്ക് ലംബമായ (perpendicular) ദിശയില് കൂനക്ക് തൊട്ടടുത്തും മണല് വീഴാം. അങ്ങനെ ഒരു ചെറിയ മണല്‍ക്കൂന ഇരുവശത്തേക്കും നീളത്തില് വളരുന്നു.\nഇവിടെ രണ്ടു കാര്യങ്ങളാണ് നടന്നത് -\n1. നിലത്തുനിന്നു ഉയര്‍ന്നു നില്‍ക്കുന്ന ചെറിയ മണല്‍ത്തരി അവിടെ കൂടുതല് മണല് വീഴാന് ഇടയാക്കും.\n2. വളര്‍ന്നു വരുന്ന മണല്‍ക്കൂന തൊട്ടടുത്ത് കൂനകള് ഉണ്ടാകുന്നത് തടയുന്നു. ഉയര്‍ന്നു വരുന്നവന് അടുത്ത് ആരെയും വളരാന് സമ്മതിക്കാത്തത് പോലെ.\nമേല് പറഞ്ഞ രണ്ടുകാര്യങ്ങള് തുടര്‍ച്ചയായി നടക്കുമ്പോള് അവസാനം ലഭിക്കുക വളരെ മനോഹരമായി ഇടവിട്ടുള്ള മണല്‍ത്തിരകളാണ്. മണല്‍ത്തരിയുടെ ഭാരവും, കാറ്റിന്റെ വേഗവും എല്ലാം അനുസരിച്ച് ഈ തിരകള് തമ്മിലുള്ള അകലം മാറിവരും.\nമണല്‍ത്തിരകള് രൂപപ്പെടാന് അതിനു പിറകില് കൃത്യമായ രണ്ട് നിയമങ്ങള് ഉണ്ടല്ലോ. സമാനമായ നിയമങ്ങള് തന്നെയാണ് സീബ്രയുടെ ശരീരത്തിലെ വരകളും ഉണ്ടാക്കിയത്. ഇവിടെ കാറ്റിന്റെ കളിയല്ല, മറിച്ച് തന്മാത്രകളുടെ കളിയാണ്.\nകറുത്ത നിറം ഉണ്ടാക്കാന് കാരണമാകുന്നത് മെലാനിന് തന്മാത്രകളാണ്. അതായത് കറുത്ത വരകളില് മെലാനിന് ഉണ്ടാകുകയും വെളുത്ത വരകള് ഉള്ള ഭാഗത്ത് അതില്ലാതിരിക്കുകയും ചെയ്യുന്നു. ഇത് നിയന്ത്രിക്കുന്നത് രണ്ടാമതൊരു തരം തന്മാത്രകളാണ്. അവയെ ഉല്‍പ്രേരക തന്മാത്രകള് ( activating molecules ) എന്ന് വിളിക്കാം.\nഭ്രൂണം രൂപപ്പെടുമ്പോള് തന്നെ ഈ ഉല്‍പ്രേരക തന്മാത്രകള് ശരീരത്തിന്റെ ചര്‍മ്മം വരുന്ന ഭാഗത്ത് ക്രമമില്ലാതെ വ്യാപിക്കും. ഉല്‍പ്രേരക തന്മാത്രകള് ഉള്ള ഭാഗത്തെ കോശങ്ങള് മെലാനിന് ഉണ്ടാക്കും. അവിടെ രോമങ്ങള് കറുപ്പാകും. അതേസമയം തന്നെ ഈ ഉല്‍പ്രേരക തന്മാത്രകള് കൂടുതലായി വരുന്ന ഭാഗത്ത് അവ അവയുടെ തന്നെ പ്രവര്‍ത്തനത്തെ തടയുന്ന മറ്റൊരു തരം തന്മാത്രകളും ഉണ്ടാക്കും. ഇവയെ നിഗ്രഹ-തന്മാത്രകള് ( inhibiting molecules ) എന്നു വിളിക്കാം. നിഗ്രഹ-തന്മാത്രകള് പെട്ടന്നുതന്നെ മറ്റു ഭാഗങ്ങളിലേക്ക് പടരുകയും (diffuse) അവിടെ ചറിയ അളവിലുള്ള ഉല്‍പ്രേരക തന്മാത്രകളെ നിര്‍വ്വീര്യമാക്കുകയും ചെയ്യുന്നു, മണല്‍ക്കൂന അതിനടുത്ത് മണല് അടിയാതെ തടയുന്നതുപോലെ.\nതന്മാത്രകളുടെ ഈ പ്രക്രീയ തുടര്‍ന്നാല് അവിടെ സീബ്രയുടെ വെള്ളയും കറുപ്പുമായ വരകള് പ്രത്യക്ഷപ്പെടും. ഇവിടെയും നാം കണ്ടത് രണ്ട് നിയമങ്ങളാണ്.\n1) ഉല്‍പ്രേരക തന്മാത്രകള് അടിഞ്ഞുകൂടുന്ന ഇടങ്ങളില് കറുപ്പ് നിറം ഉണ്ടാക്കുന്ന കോശങ്ങള് ഉണ്ടാകുന്നു.\n2) ഉല്‍പ്രേരക തന്മാത്രകള് കൂടുമ്പോള് അവിടെ നിഗ്രഹ തന്മാത്രകള് ഉണ്ടാകും. ഈ തന്മാത്രകള് പെട്ടന്ന് പുറത്തേക്ക് വ്യാപിച്ച് ചുറ്റിലും കറുപ്പ് നിറം ഉണ്ടാക്കുന്നത് തടയും.\nമുകളില് പറഞ്ഞ അടിസ്ഥാന നിയമത്തില് ചില മാറ്റങ്ങള് (ഉദാഹരണത്തിന് തന്മാത്രകളുടെ പടരലില്) വന്ന് അവയ്ക്ക് പല ക്രമത്തിലുള്ള ഡിസൈനുകള് ഉണ്ടാക്കാന് കഴിയും. അങ്ങനെ ജിറാഫിനും പുള്ളിപ്പുലിക്കും കടുവക്കുമെല്ലാം അവയുടെ ഡിസൈനുകള് ലഭിക്കുന്നു.\nപരിണാമപരമായി ഈ പ്രക്രീയക്ക് ഒരു ഗുണമുണ്ട്. സീബ്രയുടെ ശരീരത്തിലെ ഓരോ വരയുടെയും ആകൃതിയും സ്ഥാനവും നീളവുമെല്ലാം കോഡ് ചെയ്യുന്ന അനേകം ജീനുകള് ആവശ്യമില്ല. വെറും രണ്ടു തന്മാത്രകളെ (ഉല്‍പ്രേരക തന്മാത്രകളും നിഗ്രഹ തന്മാത്രകളും) കോഡ് ചെയ്യുന്ന ജീനുകള് മതി. ഈ രണ്ട് തന്മാത്രകളുടെ സ്വഭാവങ്ങള് അനുസരിച്ച് വ്യത്യസ്തമായ നിറങ്ങളുടെ വിന്യാസങ്ങള് ഉണ്ടാകുന്നു.\nപ്രകൃതിയില് മറ്റു പല വസ്തുക്കളിലും ജീവികളിലും ക്രമമുള്ള വിന്യാസങ്ങള് കാണാം എന്ന് ഞാന് പറഞ്ഞല്ലോ. ഉദാഹരണത്തിന് ഐസ് പരലുകളും ധാതുക്കളുടെ പരലുകളും ഉണ്ടാകുമ്പോള് ചിത്രത്തില് കാണിച്ചിരിക്കുന്നത് പോലെ മനോഹരമായ ക്രമങ്ങള് കാണുവാന് സാധിക്കും.\nകോപ്പര് പരലുകള് (കടപ്പാട്: വിക്കിപീഡിയ);\nബ്രോക്കോളിയിലെ ഫ്രാക്റ്റലുകളും ഗോള്‍ഡന്\nചുഴികളും (കടപ്പാട്: വിക്കിപീഡിയ)\nഫ്രാക്റ്റല്‍സ് ( fractals ) എന്നുവിളിക്കുന്ന ഈ ആകൃതികളെ വാക്കുകള് കൊണ്ട് വിവരിക്കുക വിഷമകരമാണ്. അടിസ്ഥാനപരമായി ഒരു അനുരൂപമുള്ള ( symmetric ) ആകൃതികള് അനന്തമായി ആവര്‍ത്തിച്ചുവരുമ്പോള് ഫ്രാക്റ്റലുകള് ഉണ്ടാകുന്നു. ഉദാഹരണത്തിന് ഒരു മരം തന്നെയെടുക്കുക. മരത്തിന്റെ തടിയില് നിന്നും വലിയ ശാഖകള് മുകളിലേക്ക് പോകുന്നു. ഈ ശാഖകളില് നിന്നും ചെറിയ ശാഖകള് ഉണ്ടാകുന്നു. ഈ ചെറിയവയില് നിന്നും വീണ്ടും ചെറിയവ ഉണ്ടാകുന്നു. ഇതിങ്ങനെ തുടര്‍ന്നുപോകുന്നു.\nഫ്രാക്റ്റലുകള് പ്രകൃതിയില് ധാരാളമായി കാണാന് സാധിക്കും. മലമടക്കുകളുടെ ആകൃതി, ഇടിമിന്നലിന്റെ ആകൃതി, ഭൂമിയിലുണ്ടാകുന്ന വിള്ളലുകളുടെ ആകൃതി എന്നിവയിലെല്ലാം പല രൂപത്തിലുള്ള ഫ്രാക്റ്റലുകള് കാണുവാന് സാധിക്കും. മസ്തിഷ്‌കത്തിന്റെ ചുളിവുകളും, നാഡികളുടെ വിന്യാസവും എല്ലാം ചില ഫ്രാക്റ്റല് ആകൃതിയില് ക്രമങ്ങള് പിന്തുടരുന്നുണ്ട്. പട്ടണങ്ങളിലെ ആളുകളുടെയും വിന്യാസവും ഫ്രാക്റ്റല്‍സ് എന്ന ആശയം ഉപയോഗിച്ച് വിശകലനം ചെയ്യാം.\nഫ്രാക്റ്റല് ആകൃതികള് നമ്മുടെ കാഴച്ചക്ക് വളരെ മനോഹരമായി തോന്നാറുണ്ട്. അവയ്ക്ക് നമ്മുടെ മസ്തിഷ്‌കത്തെ സ്വാധീനിക്കാന് സാധിക്കുമെന്നും സ്ട്രെസ് കുറക്കാന് സഹായിക്കുമെന്നും പഠനങ്ങള് കാണിക്കുന്നുണ്ട്. ഫ്രാക്റ്റല് ആകുതികള് ഉള്ള ചിത്രങ്ങള് നിങ്ങളെ പെട്ടന്ന് ആകര്‍ഷിക്കാം. പൊള്ളോക്കിന്റെ ചിത്രങ്ങള് മനോഹരമായി തോന്നാന് കാരണം അതില് ഒളിഞ്ഞിരിക്കുന്ന ഫ്രാക്റ്റല് ആകൃതികളാണ്.\nപൊള്ളോക്കിന്റെ ചിത്രം (വിക്കിപീഡിയ)\nപൊള്ളോക്കിന്റെ ചിത്രങ്ങളും ഫ്രാക്റ്റല് ആകൃതികളും മാത്രമല്ല മറ്റു ചില ആകൃതികളും നിങ്ങളുടെ മസ്തിഷ്‌കത്തിനു സുന്ദരമായി തോന്നാം. അങ്ങനെ ഒന്നാണ് ഗോള്‍ഡന്-ചതുരം. ഒരു ചതുരത്തിന്റെ നീളവും വീതിയും തമ്മിലുള്ള അനുപാതം (നീളം/വീതി) 1.61803398... ആണെങ്കില് അതൊരു ഗോള്‍ഡന് ചതുരമാണ്. നിങ്ങള് പല അനുപാതത്തിലുള്ള ചതുരങ്ങള് വരഞ്ഞ ശേഷം ഏതാണ് ഏറ്റവും സുന്ദരം എന്ന് കുറെ ആളുകളോട് ചോദിച്ചാല് കൂടുതല് പേരും അവരറിയാതെ തന്നെ ഗോള്‍ഡന് ചതുരം തിരെഞ്ഞെടുക്കും. ഈ സൗന്ദര്യം കാരണമാകാം, മിക്കവാറും, പതാകകളും ഏകദേശം ഈ അനുപാതത്തിലാണ്.\nഗോള്‍ഡന് ചതുരവും പ്രകൃതിയുമായി എന്ത് ബന്ധം എന്ന് നിങ്ങള് ആലോചിക്കുന്നുണ്ടാകും. അതറിയാന് ചെറുതായി ഒരല്പം കണക്ക് പറയാം. നിങ്ങള് ചിത്രത്തില് കാണുന്ന രീതിയില് ഒരു ഗോള്‍ഡന് ചതുരത്തെ വിഭജിച്ച് ഒരു സമചതുരം ഉണ്ടാക്കുക. ഇപ്പോള് ഒരു സമചതുരവും, വേറൊരു ഗോള്‍ഡന് ചതുരവും ഉണ്ടാകും. ആ ചെറിയ ഗോള്‍ഡന് ചതുരത്തെ വീണ്ടും സമചതുരം ഉണ്ടാകാന് വിഭജിക്കുക. ഇതിങ്ങനെ തുടര്‍ന്നു പോകുക. വേണമെങ്കില് അനന്തമായി തുടര്‍ന്നു പോകാം.\nഇപ്പോള് നിങ്ങള്‍ക്ക് താഴെ കാണുന്ന ചിത്രം ലഭിക്കും. ഇനി ചെറുത് തുടങ്ങി വലുത് വരേയുള്ള സമചതുരങ്ങളുടെ വശത്തിന്റെ നീളം എടുത്തു അവ ക്രമമായി എഴുതിയാല് 1, 1, 2, 3, 5, 8, 13, 21... എന്ന് തുടര്‍ന്നു പോകുന്ന അക്കങ്ങളുടെ ക്രമം ലഭിക്കും. ഈ അക്കങ്ങളുടെ തുടര്‍ച്ച ഫിബനോച്ചി ക്രമം എന്നാണ് അറിയപ്പെടുന്നത്. ഓരോ അക്കവും അതിന്റെ തൊട്ടു മുന്‍പിലുള്ള രണ്ട് അക്കങ്ങളുടെ തുകയാണ്.\nഗോള്‍ഡന് ചതുരങ്ങളും ഫിബോനോച്ചി ക്രമവും\nഫിബനോച്ചിക്ക് ഇവിടെന്താ കാര്യം എന്നല്ലേ. പല ചെടികളുടെയും ഇലകളും പൂക്കളുടെ ഇതളുകളും അടുക്കിയിരിക്കുന്നത് ഫിബനോച്ചി ക്രമം അനുസരിച്ചാണ്. ഒരു റോസ് പൂവ് എടുത്തു അതിന്റെ ഓരോ അടുക്കുകളിലുമുള്ള ഇതളുകളുടെ എണ്ണം നോക്കിയാല് അവ ഫിബോനോച്ചി ക്രമം പിന്തുടരുന്നത് കാണാം. ഇതേ സ്വഭാവം പൈന് വിത്തിലും, ചോളത്തിന്റെ അല്ലികളുടെ അടുക്കിലും, സൂര്യകാന്തി പൂവിലും കാണാം. ഇവയെല്ലാം ഏതാനും ചില ഉദാഹരണം മാത്രമാണ്. ഈ അനുപാതത്തില് അടുക്കിയാലെ കുറഞ്ഞ സ്ഥലത്ത് കൂടുതല് ഇതളുകളും വിത്തുകളും അടുക്കാന് കഴിയൂ.\nഫിബോനോച്ചിയുടെ മായാജാലം ഇവിടംകൊണ്ടൊന്നും തീര്‍ന്നില്ല. ജീവികളുടെ ശരീരത്തിന്റെ ആകൃതിയിലെ ചില അനുപാതങ്ങള് ഗോള്‍ഡന് അനുപാതം (1.618) ആയിരിക്കും. ഒരു തേനീച്ചയുടെ കൂട്ടിലെ പെണ് തേനീച്ചകളുടെയും ആണ് തേനീച്ചകളുടെയും എണ്ണങ്ങള് തമ്മിലുള്ള അനുപാതം ഗോള്‍ഡന് അനുപാതത്തോടു അടുത്തുവരും. ഡിഎന്‍എയിലെ പിരിയന് ഗോവണിയുടെ ഓരോ ആവര്‍ത്തന ഭാഗത്തിന്റെയും നീളവും വീതിയും തമ്മിലുള്ള അനുപാതവും 1.619 ആണ്. ഇങ്ങനെ ഗോള്‍ഡന് അനുപാതമോ അല്ലെങ്കില് അതിനടുത്ത് വരുന്നതോ ആയ കാര്യങ്ങള് പ്രകൃതിയില് ധാരാളം കാണും.\nനാം മുകളില് കണ്ട ഗോള്‍ഡന് ചതുരങ്ങളില് നിന്ന് വേറെയും ആകൃതികള് ഉണ്ടാക്കാം. ഉദാഹരണത്തിന്, ചിത്രത്തിലെ ഓരോ സമചതുരത്തിന്റെയും കോണുകള് മുട്ടിച്ചുകൊണ്ട് ഒരു രേഖ വരക്കുക. ഇത് സര്‍പ്പിള് ആകൃതിയിലുള്ള ഒരു വര ഉണ്ടാക്കും. ഇതിനെ ഗോള്‍ഡന് സര്‍പ്പിള് ( golden spiral ) അല്ലെങ്കില് ലോഗരിതമിക് സര്‍പ്പിള് ( logarithmic spiral ) എന്നാണ് വിളിക്കുന്നത്. പ്രകൃതിയില് ഈ ആകൃതിയും നിങ്ങള്‍ക്ക് കാണുവാന് കഴിയും. ചില ഗ്യാലക്‌സികളുടെ ആകൃതി, ഒച്ചിന്റെ തോട് ഇതെല്ലാം ഈ ആകൃതിയില് ആയിരിക്കും. എന്തിനു, മുട്ടനാടിന്റെ കൊമ്പ് വളയുന്നത് പോലും ഈ ഗോള്‍ഡന് സര്‍പ്പിള് ആകൃതിയില് ആയിരിക്കും.\nചിത്രം: ഗോള്‍ഡന് സര്‍പ്പിള്. കടപ്പാട്: വിക്കിപീഡിയ.\nജീവികളിലെയും ജീവനില്ലത്തവയിലേയും നിറങ്ങളുടെയും ക്രമങ്ങളുടെയും വിന്യാസം, അല്ലെങ്കില് ഫിബോനച്ചി ക്രമത്തിലുള്ള ആകൃതികള് എന്നിവ സ്വയം രൂപപ്പെടുന്നതാണ്. അവയെല്ലാം ഏതാനും ചില പൊതുസ്വഭാവങ്ങള് പിന്തുടരുന്നവയാകും. മണല്‍ത്തിരകള് താനേ രൂപപ്പെടുന്നവയാണ്. ഭൗതികശാത്രത്തിലെ അടിസ്ഥാന നിയമങ്ങള് മാത്രമേ അതിന്റെ പിന്നിലുള്ളൂ. സീബ്രയുടെ വരകളില് രണ്ടു തന്മാത്രകളുടെ പ്രത്യേക സ്വഭാവങ്ങള് മാത്രമാണ് അടങ്ങിയിരിക്കുന്നത്. സമാന സ്വഭാവമുള്ള തന്മാത്രകള് തന്നെയാണ് മറ്റു ജീവികളില് വ്യത്യസ്തങ്ങളായ നിറവിന്യാസങ്ങള് ഉണ്ടാക്കുന്നത്.\nഫിബനോച്ചി ക്രമത്തിലുള്ള വിന്യാസങ്ങള് ചെടികളിലും മറ്റും രൂപപ്പെടുന്നതും അടിസ്ഥാനപരമായി തന്മാത്രകളുടെ കളികളാണ്. കോശങ്ങളുടെ വളര്‍ച്ചയില് ഉയര്‍ച്ച താഴ്ചകള് ഉണ്ടാക്കുന്ന തന്മാത്രകളും, അവയുടെ വ്യത്യസ്തങ്ങളായ പ്രവര്‍ത്തന നിയമങ്ങളും ചേരുമ്പോള് ഫിബോനോച്ചി വിന്യാസങ്ങള് രൂപപ്പെടും. പല ജീവികളിലും, ഒരേ വിന്യാസമാണ് അടിസ്ഥാനമായത് എന്നത് ഒരു പൊതുസ്വഭാവമാണ് കാണിക്കുന്നത്.\nപ്രകൃതിയില് ഇത്തരം വിന്യാസങ്ങള് തിരെഞ്ഞെടുക്കപ്പെടുവാന് കാരണം അവയുടെ അതിജീവനപരമായ ഗുണങ്ങളാണ്. ഉദാഹരണത്തിന് ഒരു മരത്തില് ഇലകള് പ്രത്യേക രീതിയില് വിന്യസിക്കുമ്പോള് അതവക്ക് ഏറ്റവും കൂടുതല് സൂര്യപ്രകാശം ലഭിക്കാന് സഹായിക്കുന്നു. പൂക്കളുടെ ഇതളുകള് കാര്യക്ഷമമായി അടുക്കുമ്പോള് കുറഞ്ഞ സ്ഥലത്ത് ഓരോ ഇതളും പുറത്ത് വരുന്ന രീതിയില് അടുക്കാന് സാധിക്കുന്നു. ചുരുക്കത്തില് വിഭവങ്ങളുടെ കാര്യക്ഷമമായ ഉപയോഗത്തിന്റെ പരിണാമമാണ് ഇതിന്റെ പിന്നില്.\nContent Highlights: patterns in nature, Fibonacci number, golden spiral , evolution, science of patterns


Hyderabad doctor murder: HC orders re-postmortem of accused | ഹൈദരാബാദ് 'ഏറ്റുമുട്ടലില്' കൊല്ലപ്പെട്ടവരുടെ മൃതദേഹം വീണ്ടും പോസ്റ്റുമോര്‍ട്ടം ചെയ്യും - Malayalam Oneindia\n12 min ago കര്‍ണാടകയില് അമ്പലങ്ങള് തുറക്കാന് അനുമതി; പള്ളികളും തുറക്കണമെന്ന് പ്രതിപക്ഷം\n30 min ago കോട്ടയത്ത് നിന്ന് നാട്ടിലേക്ക് മടങ്ങി 1464 അതിഥി തൊഴിലാളികള്, പരിക്കേറ്റ ആളെയും തിരിച്ചയച്ചു\n42 min ago ചൈനയുമായി അതിർത്തി തർക്കം രൂക്ഷം, ഉന്നതതല യോഗം ചേർന്ന് പ്രധാനമന്ത്രി, അധിക സൈനിക വിന്യാസം!\nPublished: December 21 2019, 17:24 [IST]\nഹൈദരാബാദ്: പോലീസ് വെടിയേറ്റ് മരിച്ച നാല് പ്രതികളുടെ മൃതദേഹങ്ങള് വീണ്ടും പോസ്റ്റ്‌മോര്‍ട്ടം ചെയ്യും. നാലു പേരുടെയും മൃതദേഹങ്ങള് റീ പോസ്റ്റ് മോര്‍ട്ടം ചെയ്യാന് തെലങ്കാന ഹൈക്കോടതി ഉത്തരവിട്ടു. ഹൈദരാബാദിലെ വനിതാ ഡോക്ടറെ ബലാല്‍സംഗം ചെയ്ത് കൊലപ്പെടുത്തിയ കേസിലെ നാല് പ്രതികളെയും തെളിവെടുപ്പിനിടെ പോലീസ് വെടിവച്ചു കൊന്നിരുന്നു. ഏറ്റുമുട്ടലിലാണ് പ്രതികള് കൊല്ലപ്പെട്ടത് എന്നാണ് പോലീസ് പറഞ്ഞിരുന്നത്.\nതിങ്കളാഴ്ച വൈകീട്ട് അഞ്ചുമണിക്കകം മൃതദേഹങ്ങള് വീണ്ടും പോസ്റ്റുമോര്‍ട്ടം ചെയ്യണമെന്ന് ഹൈക്കോടതി ഉത്തരവില് പറയുന്നു. ദില്ലി എയിംസില് നിന്നുള്ള വിദഗ്ധര് ഉള്‍പ്പെടുന്ന സമിതിയാണ് പോസ്റ്റ് മോര്‍ട്ടം ചെയ്യുക. മൂന്ന് ഫോറന്‍സിക് വിദഗ്ധരും സംഘത്തിലുണ്ടാകും. ശേഷം മൃതദേഹങ്ങള് ബന്ധുക്കള്‍ക്ക് കൈമാറും.\nഹൈദരാബാദിലെ ഗാന്ധി മെഡിക്കല് കോളജ് ആശുപത്രിയിലാണ് മൃതദേഹങ്ങള് സൂക്ഷിച്ചിട്ടുള്ളത്. നേരത്തെ മെഹ്ബൂബ് നഗറിലെ ആശുപത്രിയിലായിരുന്നു. ഹൈക്കോടതി നിര്‍ദേശ പ്രകാരം ഡിസംബര് പത്തിനാണ് ഗാന്ധി മെഡിക്കല് കോളജിലേക്ക് മൃതദേഹങ്ങള് മാറ്റിയത്. പ്രതികളെ വെടിവച്ചു കൊന്ന സംഭവം അന്വേഷിക്കാന് പ്രത്യേക സമിതിയെ സുപ്രീംകോടതി നിയോഗിച്ചിരുന്നു.ആറ് മാസത്തിനകം അന്വേഷണം പൂര്‍ത്തിയാക്കാനാണ് സുപ്രീംകോടതി നിര്‍ദേശം.\nഎന്‍ആര്‍സിയില് ബിജെപി ഒറ്റപ്പെടുന്നു; ജെഡിയുവിന് പിന്നാലെ എല്‍ജെപിയും എതിര്‍പ്പുമായി രംഗത്ത്\nസുപ്രീംകോടതിയില് നിന്ന് വിരമിച്ച ജസ്റ്റിസ് വിഎസ് സിര്‍പുറക് അധ്യക്ഷനായ സമിതിയില് ജസ്റ്റിസ് രേഖ, സിബിഐ മുന് ഡയറക്ടര് കാര്‍ത്തികേയന് എന്നിവരാണ് അന്വേഷണ കമ്മീഷനിലെ അംഗങ്ങള്. ബോംബെ ഹൈക്കോടതിയിലെ മുന് ജഡ്ജിയാണ് ജസ്റ്റിസ് രേഖ. അന്വേഷണം പൂര്‍ത്തിയാക്കി ആറ് മാസത്തിനകം റിപ്പോര്‍ട്ട് സമര്‍പ്പിക്കാന് കമ്മീഷന് അംഗങ്ങളോട് സുപ്രീംകോടതി ആവശ്യപ്പെട്ടു. മറ്റൊരു ഉത്തരവുണ്ടാകുന്നത് വരെ പ്രതികളെ വെടിവച്ചു കൊന്ന സംഭവത്തില് മറ്റൊരു അന്വേഷണവും വേണ്ടെന്ന് കോടതി വ്യക്തമാക്കി.\nhyderabad high court murder doctor telangana ബലാല്‍സംഗം തെലങ്കാന\nHyderabad doctor murder: HC orders re-postmortem of accused\nStory first published: Saturday, December 21, 2019, 17:24 [IST]


Janmabhumi| ആക്രി കച്ചവടത്തില് നിന്ന് ബച്ചന്റെ റോള്‍സ് റോയ്‌സ് സ്വന്തമാക്കിയ കെജിഎഫ് ബാബു എന്ന യൂസഫ് ഷെരീഫ്; കര്‍ണാടകയില് മത്സരിക്കുന്ന ഏറ്റവും വലിയ ധനികന്\nNovember 25, 2021, 04:56 p.m.\nഷെരീഫിന് ആക്രി കച്ചവടമായിരുന്നു ആദ്യം. അതിന് ശേഷം റിയല് എസ്റ്റേറ്റ് ബിസിനസിലേക്ക് കടക്കുകയായിരുന്നു. 54 കാരനായ ഇദ്ദേഹം പാര്‍ട്ടിയില് വലിയ സ്വാധീനമുള്ള നേതാവാണ്.\nബംഗളൂരു: കര്‍ണാടക തെരഞ്ഞടുപ്പില് മത്സരിക്കുന്നതില് ഏറ്റവും വലിയ ധനികനായി കോണ്‍ഗ്രസ് സ്ഥാനാര്‍ത്ഥി യൂസഫ് ഷെരീഫ്. 1744 കോടി രൂപയുടെ ആസ്തിയാണ് അദ്ദേഹത്തിന് ഉളളത്. ബിജെപിയുടെ മന്ത്രി എംടിബി നാഗരാജ് ആയിരുന്നു ഇതിന് മുന്‍പ് വരെ ഏറ്റവും ധനികനായ നിയമസഭ അംഗം. അദ്ദേഹത്തിന് 1200 കോടിയുടെ ആസ്തിയായിരുന്നു ഉണ്ടായിരുന്നത്. ഷെരീഫിന് ആക്രി കച്ചവടമായിരുന്നു ആദ്യം. അതിന് ശേഷം റിയല് എസ്റ്റേറ്റ് ബിസിനസിലേക്ക് കടക്കുകയായിരുന്നു. 54 കാരനായ ഇദ്ദേഹം പാര്‍ട്ടിയില് വലിയ സ്വാധീനമുള്ള നേതാവാണ്. ബാംഗ്ളുരുവിലെ അര്‍ബന് മേഖലയില് നിന്നാണ് ഇദ്ദേഹം മത്സരിക്കുന്നത്.ഇദ്ദേഹം പല പേരുകളില് അറിയപ്പെടുന്നത്.ആക്രി കച്ചവടമായിരുന്നതിനാല് സ്‌ക്രപ് ബാബു, ഗുജാരി ബാബു എന്നിങ്ങനെ അറിയപ്പെട്ടിരുന്നു. കോലാര് മേഖലയില് നിന്നുളള വ്യക്തിയായതിനാല് കെജിഎഫ് ബാബു എന്ന പേരും ഉണ്ട്.\nസത്യവാങ്മൂലപ്രകാരം കോളാര് മേഖലയാണ് സ്വദേശമെന്നും, അഞ്ചാം ക്ലാസ് വരെ സര്‍ക്കാര് സ്‌കൂളില് ആയിരുന്ന വിദ്യാഭ്യാസം,രണ്ടു ഭാര്യമാരും അഞ്ചു മക്കളും ഉണ്ട്. രുക്സാന താജ്, ഷാസിയ താരനും എന്നിങ്ങനെയാണ് ഭാര്യമാരുടെ പേരുകള്. 97.98 കോടിയുടെ ജംഗമ വസ്തുക്കളും, 1643.59 കോടിയുടെ മറ്റു വസ്തുക്കളും ഉണ്ട്. ആദ്യ ഭാര്യക്ക് 98.96 കോടിയുടെ ജംഗമവസ്തുക്കളും, 1.30 കോടിയുടെ മറ്റു വസ്തുക്കളും ഉണ്ട്. രണ്ടാം ഭാര്യയ്ക്ക് 32.22 കോടിയുടെ വസ്തുവകകളും ഉണ്ട്.ബാക്കി എല്ലാം മക്കളുടെ പേരിലുമാണ്.67.24 കോടിയുടെ കടവും നിലവില് ഉണ്ട്.16.87 കോടിയുടെ ആസ്തി അക്കൗണ്ടുകളില് ഉണ്ട്.17.61 കോടി രൂപ ബോണ്ടുകളായും, ഭാര്യമാരുടെ പേരില് 16 ലക്ഷവും, 20 ലക്ഷവും വീതം ബാങ്കിലുണ്ട്. മൂന്നു കോടി രൂപയുടെ വാഹനങ്ങളും ഉണ്ട്. 3.85 കോടിയുടെ ആഭരണങ്ങളും മറ്റ് വസ്തുക്കളും ഉണ്ട്. 1.10 കോടിയുടെ വാച്ചും, 4.8 കിലോ സ്വര്‍ണ്ണവും കൃഷിസ്ഥലവും, കൃഷിസ്ഥലമല്ലാത്തവയും ഉണ്ട്.ഇതോടൊപ്പം അമിതാഭ് ബച്ചന്റെ റോള്‍സ്റോയിസ് ഫാന്റം കാര് സ്വന്തമാക്കിയതിയിരുന്നു. എന്നാല് അതിന്റെ കൈമാറ്റരേഖകള് കൃത്യമല്ലാത്തതിനാല് പിടിക്കപ്പെട്ടിരുന്നു. ഇത് വാര്‍ത്തകളില് നിറഞ്ഞിരുന്നു. നാലോളം കേസുകള് അദ്ദേഹത്തിന്റെ പേരില് നിലവില് ഉണ്ട്. അതില് മൂന്നും സ്ഥലവുമായി ബന്ധപ്പെട്ടതാണ്.2016ല് സെന്‍ട്രല് ക്രൈം ബ്രാഞ്ച് അറസ്റ്റ് ചെയതിരുന്നു. സര്‍ക്കാര് ഉദ്യോഗസ്ഥയായ സ്ത്രീയോട് മോശമായിപ്പെരുമാറി എന്നതായിരുന്നു കേസ്. ഇതിനെ ബിജെപി വിമര്‍ശിച്ചിരുന്നു. ഏതുതരം വ്യക്തികളെയാണ് കോണ്‍ഗ്രസ് സ്ഥാനാര്‍ത്ഥികളായി നിയോഗിക്കുന്നത് എന്ന് ബിജെപി ചോദിച്ചു. 20 പേരുടെ ലിസ്റ്റാണ് കോണ്‍ഗ്രസ് പുറത്ത് വിട്ടിരിക്കുന്നത്. 25 മണ്ഡലങ്ങളിലേക്ക് നടക്കുന്ന തെരഞ്ഞെടുപ്പ് ഡിസംബര് 10ന് നടക്കും. 14ന് ഫലം പ്രഖ്യാപിക്കും.\n‘പ്രവചാകനെ നിന്ദിച്ചാൽ ഇനിയും തലവെട്ടും: തീവ്രപ്രതികരണവുമായി ശ്രീലങ്കൻ സ്വദേശിയെ പച്ചക്ക് കത്തിച്ച പാക് യുവാക്കള്\nഒമിക്രോണ് 38 രാജ്യങ്ങളില്; സ്ഥിരീകരണവുമായി ലോകാരോഗ്യ സംഘടന; അടുത്ത മാസങ്ങളില് കൂടുതല് രാജ്യങ്ങളിലേയ്ക്ക് പടരുമെന്നും റിപ്പോര്‍ട്ട്


പ്രവാസികളെ നാട്ടിലെത്തിക്കാന് ഒരുക്കം തുടങ്ങി, നോര്‍ക്ക ഓണ്‍ലൈന് രജിസ്ട്രേഷന് ആരംഭിച്ചു\n26 April 2020 3:18 AM GMT\nപ്രവാസി ഇന്ത്യക്കാരെ നാട്ടിലെത്തിക്കുന്നതിനുള്ള നടപടികളുടെ ഭാഗമായി വിദേശകാര്യ മന്ത്രാലയം വിദേശത്ത് കുടുങ്ങിയവരുടെ വിവരങ്ങൾ ശേഖരിക്കുന്നു. സന്ദർശക വിസയിലെത്തി കുടുങ്ങിക്കിടക്കുന്നവരുടെ കണക്കുകളാണ് മന്ത്രാലയം ശേഖരിക്കുന്നത്. കൂടാതെ വിദ്യാർത്ഥികളുടെ എണ്ണവും മന്ത്രാലയം ശേഖരിക്കുന്നുണ്ട്. ഇവരെ പ്രത്യേക വിമാനത്തിൽ നാട്ടിലെത്തിക്കാനാണ് നീക്കം. കോവിഡ് രോഗ ബാധയുടെ പശ്ചാത്തലത്തിൽ വിവിധ ഗൾഫ് രാജ്യങ്ങളിൽ കുടുങ്ങിക്കിടക്കുന്നവരെ നാട്ടിലെത്തിക്കാൻ നോർക്കയും നടപടികൾ ആരംഭിച്ചു.\nwww.norkaroots.org എന്ന വെബ്സൈറ്റ് വഴിയാണ് രജിസ്റ്റർ ചെയ്യേണ്ടത്. അതേസമയം, നോർക്ക ആരംഭിച്ച വെബ്സൈറ്റിൽ ആദ്യം രജിസ്റ്റർ ചെയ്തു എന്നത് മുൻഗണനയ്ക്ക് അടിസ്ഥാനമല്ലെന്ന് നോർക്ക റൂട്ട്‌സ് ഡയറക്ടർ ഒ. വി. മുസ്തഫ അറിയിച്ചു. സന്ദർശക വിസയിൽ വന്ന് ബുദ്ധിമുട്ടനുഭവിക്കുന്നവർ, രോഗികൾ, ഗർഭിണികൾ, തൊഴിൽ നഷ്ടപ്പെട്ടവർ എന്നിവർക്കാണ് ആദ്യപരിഗണന എന്നാണ് നോർക്കയുടെ നിലപാട്. വിമാനങ്ങൾ സജ്ജമാവുന്ന പക്ഷം നോർക്കയിൽ പേർ രജിസ്റ്റർചെയ്തവരുടെ വിവരങ്ങൾ വിദേശകാര്യമന്ത്രാലയത്തിന് സമർപ്പിക്കും. ഇതിന് ശേഷമായിരിക്കും നാട്ടിലേക്ക് മടങ്ങേണ്ടവരുടെ പരിഗണനപ്പട്ടിക തയാറാക്കുക. നോർക്കയുടെ വെബ്സൈറ്റിലെ രജിസ്ട്രേഷനുള്ള സൗകര്യം ഇന്ന് തന്നെ സജീവമാവുമെന്നും അധികൃതർ അറിയിച്ചു.\nഅതേസമയം, നാട്ടിലെത്തുന്നവരെ വീടുകളിലേക്ക് പോവാൻ അനുവദിക്കില്ല. കോവിഡ് ബാധയുടെ പശ്ചാത്തലത്തിൽ പ്രവാസികളുടെ മടങ്ങിവരവിന്റെ സാഹചര്യം നേരിടാൻ തയ്യാറാക്കിയ പ്രത്യേക താമസകേന്ദ്രത്തിലേക്കായിരിക്കും ഇവരെ മാറ്റുക. പരിശോധന ഉൾപ്പെടെ നടത്തി രോഗമില്ലെന്ന് സ്ഥിരീകരിച്ച ശേഷം മാത്രമായിരിക്കും ഇവർക്ക് വീടുകളിലേക്ക് മടങ്ങാൻ അനുമതി നല്‍കൂ. എന്നാൽ കോവിഡ് പരിശോധന നടത്തി ഫലം നെഗറ്റീവ് ആയവർക്ക് മാത്രമേ യു.എ.ഇ. യിൽ നിന്ന് വിമാനയാത്രയ്ക്ക് അനുമതിയുണ്ടാകൂ.\nഅതേസമയം, ആഗോള തലത്തിൽ കോവിഡ് ബാധിച്ച് മരിച്ചവരുടെ എണ്ണം രണ്ട് ലക്ഷം പിന്നിടുമ്പോൾ ആശങ്കയുണർത്തി ഗൾഫ് രാജ്യങ്ങളിലെ മരണനിരക്കും ഉയരുകയാണ്. കഴിഞ്ഞ ദിവസം മാത്രം വിവിധ ഗൾഫ് രാജ്യങ്ങളിലായി 16 പേർ കൂടി മരിച്ചതോടെ ഗൾഫിൽ കോവിഡ് മരണ സംഖ്യ 230 പിന്നിട്ടു. കുവൈത്തിൽ ഒരു ഇന്ത്യക്കാരനുൾപ്പെടെ നാല് മരണമാണ് ഇന്നലെ കൂടി റിപ്പോർട്ട് ചെയ്തത്. ഇതോടെ രാജ്യത്തെ മരണ സംഖ്യ പത്തൊമ്പതായി. 59 വയസുള്ള ഇന്ത്യക്കാരൻ, 64 കാരനായ ബംഗ്ലാദേശി, 45കാരനായ ഈജിപ്ത് പൗരൻ, 74കാരനായ കുവൈത്തി എന്നിവരാണ് മരിച്ചത്. 150 ഇന്ത്യക്കാരുൾപ്പെടെ 278 പേർക്കാണ് കുവൈത്തിൽ പുതുതായി കോവിഡ് 19 സ്ഥിരീകരിച്ചത്. ഇതോടെ രാജ്യത്തെ കൊവിഡ് കേസുകളുടെ എണ്ണം 2892 ആയി ഉയരുകയും ചെയ്തു. കുവൈത്തിൽ കൊവിഡ് ബാധിച്ചു മരിച്ച ഇന്ത്യക്കാരുടെ എണ്ണം ഇതോടെ ആറായി.\nസൗദിയിൽ മാത്രം രോഗികളുടെ എണ്ണം പതിനാറായിരം പിന്നിട്ടു. 136 പേരാണ് ഇതുവരെ സൗദിയിൽ മരിച്ചത്. ഖത്തർ, യു.എ.ഇ ഉൾപ്പെടെ മറ്റിടങ്ങളിലും രോഗികളുടെ എണ്ണം ഉയർന്നു. ബഹ്റൈനിൽ പതിവിൽ നിന്ന് ഭിന്നമായി രോഗികളുടെ എണ്ണത്തിൽ ക്രമാതീത വർധനയാണ് കഴിഞ്ഞ ദിവസങ്ങളിൽ ഉണ്ടായതെന്നാണ് വിവരം. യുഎഇയിൽ ഇതുവരെ 9813 പേർക്കാണ് കോവിഡ് സ്ഥിരീകരിച്ചത്. 71 മരണമാണ് രാജ്യത്തുണ്ടായത്. യു.എ.ഇയിൽ ഇന്നലെ മാത്രം ഏഴ് പേർ കൂടി കോവിഡ് ബാധിച്ച് മരിച്ചു. ഖത്തറിൽ പത്ത് മരണങ്ങൾ സംഭവിച്ചപ്പോൾ 9358 പേർക്ക് രോഗം ബാധിച്ചു. 2588 പേരിലാണ് ബഹ്റിനിൽ ഇതുവരെ രോഗബാധ കണ്ടെത്തിയിട്ടുള്ളത്. എട്ട് മരണങ്ങളും റിപ്പോർ‌ട്ട് ചെയ്തു. ഒമാനിൽ 10 മരണങ്ങളും 1905 രോഗികളുമുണ്ടെന്നാണ് ഒടുവിലെ കണക്കുകൾ. രോഗ മുക്തരാവുന്നവരുടെ എണ്ണത്തിലും വലിയ കുറവ് രേഖപ്പെടുത്തുന്നുണ്ട്.


ചരിത്രത്തിലാദ്യമായി സി.ബി.ഐ ആസ്ഥാനത്ത് തന്നെ സി.ബി.ഐ റെയ്ഡ് നടത്തി – Chandrika Daily\nBy web desk Monday October 22, 2018 19:57 pm\nചരിത്രത്തിലാദ്യമായി സി.ബി.ഐ ആസ്ഥാനത്ത് തന്നെ സി.ബി.ഐ റെയ്ഡ് നടത്തി\nന്യൂഡല്‍ഹി: രാജ്യത്ത് ജനങ്ങള്‍ക്ക് വിശ്വാസമുള്ള ഏജന്‍സികളില് ഒന്നാണ് സി.ബി.ഐ. അതുകൊണ്ട് തന്നെയാണ് ഏത് വിവാദമായ കേസുകളും സി.ബി.ഐക്ക് വിടണം എന്ന് ആളുകള് മുറവിളി കൂട്ടുന്നത്. എന്നാല് മോദി…\nന്യൂഡല്‍ഹി: രാജ്യത്ത് ജനങ്ങള്‍ക്ക് വിശ്വാസമുള്ള ഏജന്‍സികളില് ഒന്നാണ് സി.ബി.ഐ. അതുകൊണ്ട് തന്നെയാണ് ഏത് വിവാദമായ കേസുകളും സി.ബി.ഐക്ക് വിടണം എന്ന് ആളുകള് മുറവിളി കൂട്ടുന്നത്. എന്നാല് മോദി ഭരണത്തില് സി.ബി.ഐയുടേയും വിശ്വാസ്യത തകരുന്നു കാഴ്ചയാണ് കാണുന്നത്. ചരിത്രത്തിലാദ്യമായി സ്വന്തം ആസ്ഥാനത്ത് തന്നെ റെയ്ഡ് നടത്തേണ്ട ഗതികേടിലാണ് സി.ബി.ഐ എത്തിപ്പെട്ടിരിക്കുന്നത്.\nകോഴക്കേസുമായി ബന്ധപ്പെട്ട് സ്വന്തം സ്‌പെഷ്യല് ഡയറക്ടര് അസ്താനയെ പ്രതിചേര്‍ത്ത് കേസെടുത്തതിന് പിന്നാലെയാണ് കൂടുതല് തെളിവുകള്‍ക്കായി സി.ബി.ഐ ആസ്ഥാനത്ത് റെയ്ഡ് നടന്നത്. റെയിഡ് നടത്തിയ സി.ബി.ഐ സംഘം ഡെപ്യൂട്ടി എസ്.പി ദേവന്ദര് കുമാറിനെ അറസ്റ്റ് ചെയ്തു. അസ്താനയുടെ അടുത്ത ആളാണ് ദേവേന്ദര് കുമാര്.\nവിവാദ മാംസ വ്യാപാരി മൊയിന് ഖുറേഷിയില്‍നിന്നു രണ്ട് കോടി രൂപ കൈക്കൂലി വാങ്ങിയതുമായി ബന്ധപ്പെട്ട കേസിലാണ് രാകേഷ് അസ്താന കുടുങ്ങിയത്. കേസ് ഇന്ത്യന് രാഷ്ട്രീയത്തില് വലിയ ചലനമാണ് ഉണ്ടാക്കുന്നത്. അസ്താന പ്രധാനമന്ത്രിയുടെ കണ്ണിലുണ്ണിയാണെന്ന് രാഹുല് ഗാന്ധി ആരോപിച്ചു.


തിരുവനന്തപുരം: ശബരിമല മേല്‍ശാന്തി അഭിമുഖത്തില് കണ്ഠരര് മോഹനരെ പ്രവേശിപ്പിക്കരുതെന്ന് ഹൈക്കോടതി ഉത്തരവിട്ടു. അഭിമുഖത്തിന്റെ കാര്യത്തില് തല്‍സ്ഥിതി തുടരണമെന്നും കോടതി നിര്‍ദേശിച്ചു. കോടതി നിര്‍ദേശത്തെ തുടര്‍ന്ന് നിര്‍ത്തിവെച്ച അഭിമുഖ പരീക്ഷ പുനരാരംഭിച്ചു.\nതന്ത്രി കണ്ഠരര് മോഹനരും ദേവസ്വം ബോര്‍ഡും തമ്മിലുള്ള തര്‍ക്കത്തെ തുടര്‍ന്ന് അഭിമുഖം മുടങ്ങിയിരുന്നു. മോഹനരെ ഇന്റര്‍വ്യൂ ബോര്‍ഡില് ഉള്‍പ്പെടുത്താന് ആകില്ലെന്ന് ദേവസ്വം ബോര്‍ഡ് പറഞ്ഞതാണ് തര്‍ക്കത്തിന് ഇടയാക്കിയത്. കേസുള്ള കാരണം ചൂണ്ടിക്കാട്ടിയായിരുന്നു ബോര്‍ഡിന്റെ നടപടി. എന്നാല് കേസില്ലെന്നാണ് കണ്ഠര് മോഹനര് പറഞ്ഞത്. തര്‍ക്കമായതോടെ രാവിലെ 11 മണിക്ക് തുടങ്ങാനിരുന്ന അഭിമുഖം അനിശ്ചിതത്വത്തിലാവുകയും ചെയ്തിരുന്നു. ഇതേ തുടര്‍ന്ന് ബോര്‍ഡ് ഹൈക്കോടതിയുടെ അനുമതി തേടുകയായിരുന്നു.\nഅഭിമുഖം നടത്താനുള്ള ബോര്‍ഡില് തന്നെയും ഉള്‍പ്പെടുത്തണം എന്ന കണ്ഠര് മോഹനരരുടെ ആവശ്യത്തെ തുടര്‍ന്നായിരുന്നു അഭിമുഖ പരീക്ഷ നിര്‍ത്തി വെച്ചിരുന്നത്. എന്നാല് നിലവിലെ രീതി തുടരാനുള്ള ഹൈക്കോടതി നിര്‍ദേശം വന്നതിനെ തുടര്‍ന്ന് പരീക്ഷ പുനരാരംഭിക്കുകയായിരുന്നു.\nതിരുവനന്തപുരത്തെ ദേവസ്വം ബോര്‍ഡ് ആസ്ഥാനത്താണ് ശബരിമല മേല്‍ശാന്തി നറുക്കെടുപ്പിന് മുന്നോടിയായുള്ള അഭിമുഖ പരീക്ഷ നടന്നിരുന്നത്. രാവിലെ മുതല് അഭിമുഖത്തില് പങ്കെടുക്കാനായി എണ്‍പതോളം മേല്‍ശാന്തിമാര് എത്തിയിരുന്നു. അഭിമുഖത്തിനായുള്ള ബോര്‍ഡില് തന്ത്രി കുടുംബത്തില് നിന്ന് കണ്ഠര് രാജീവരെയും കണ്ഠര് മോഹനരരുടെ മകനായ മഹേഷ് മോഹനരെയുമായിരുന്നു ഉള്‍പ്പെടുത്തിയിരുന്നത്. എന്നാല് മഹേഷ് മോഹനര് അഭിമുഖത്തിന് എത്തിയിരുന്നില്ല.\nകണ്ഠര് മോഹനരരര്‍ക്ക് എതിരെ 2006ല് ഉണ്ടായ കേസിനെ തുടര്‍ന്ന് തന്ത്രി സ്ഥാനത്ത് നിന്ന് അദ്ദേഹത്തെ മാറ്റിയിരുന്നു. അതിനാലാണ് കണ്ഠര് മോഹനരര്‍ക്ക് പകരം മഹേഷ് മോഹനരെ ബോര്‍ഡില് ഉള്‍പ്പെടുത്തിയത്. പിന്നീട് മഹേഷ് മോഹനര് അച്ഛനെ ബോര്‍ഡില് ഉള്‍പ്പെടുത്തണം എന്നാവശ്യപ്പെട്ട് കത്ത് നല്‍കുകയായിരുന്നു. എന്നാല് ഹൈക്കോടതി നിര്‍ദേശം ഉണ്ടായാല് മാത്രമേ ഈ വിഷയത്തില് തീരുമാനമെടുക്കാന് കഴിയൂ എന്ന നിലപാട് ദേവസ്വം ബോര്‍ഡ് എടുത്തതിനെ തുടര്‍ന്ന് അഭിമുഖം മുടങ്ങുകയായിരുന്നു.\nതുടര്‍ന്ന് നിലവിലെ സ്ഥിതി തുടരാന് ഹൈക്കോടതി നിര്‍ദേശം എത്തുകയായിരുന്നു. ബോര്‍ഡില് അഭിമുഖത്തിന് സന്നദ്ധരായവരെ ഉള്‍പ്പെടുത്തി അഭിമുഖം തുടരാനും കോടതി നിര്‍ദേശിച്ചു. മഹേഷ് മോഹനര് ഇല്ലാതെയാണ് അഭിമുഖം പുനരാരംഭിച്ചത്.


അനാഥയായ ഇരുപത്തിരണ്ടുകാരിയെ പേരൂലിലെ യുവ കര്‍ഷകന് മിന്നുകെട്ടി Kannur metro online news|www.kannurmetroonline.com\nഅനാഥയായ ഇരുപത്തിരണ്ടുകാരിയെ പേരൂലിലെ യുവ കര്‍ഷകന് മിന്നുകെട്ടി\nPublished on 18 February 2020 12:44 pm IST\nപഴയങ്ങാടി: മാടായി അഭയ കേന്ദ്രത്തിലെ അനാഥയായ ഇരുപത്തിരണ്ടുകാരിയെ പേരൂലിലെ യുവ കര്‍ഷകന് മിന്നുകെട്ടി സനാഥയാക്കി ജീവിതത്തിലേക്ക് കൊണ്ടുവന്നു. പഴയങ്ങാടി റെയില്‍വേ സ്റ്റേഷനു സമീപത്തുള്ള ശാസ്ത്ര കൗണ്‍സിലിംഗ് ഷെല്‍റ്റര് ഹോമിലെ രജിതയെ ആണ് മാതമംഗലത്തിനടുത്ത് പേരൂലിലെ യുവ കര്‍ഷകനായ കീപ്പിലാട്ട് കൃഷ്ണദാസ് (29) കൈപിടിച്ച് ജീവിത സഖിയാക്കിയത്.\nഅമ്മയുടെ മരണശേഷം രണ്ടു വര്‍ഷത്തോളമായി ഷെല്‍ട്ടര് ഹോമിലുള്ള രജിതയെ കണ്ട് ഇഷ്ടപെട്ടാണ് കൃഷ്ണദാസ് വിവാഹം കഴിച്ചത്. അമ്മയുടെ മരണശേഷമായിരുന്നു രജിത ഷെല്‍ട്ടര് ഹോമില് എത്തിയത്. അന്തേവാസികളെ പരിചരിച്ചും, സഹായം നല്‍കിയും കഴിയുകയായിരുന്നു ഇവിടെ പെണ്ണന്വേഷണത്തിന് ഒടുവിലാണ് മാതമംഗലം കിഴക്കേക്കരയിലെ പരേതനായ കോക്കോട്ട് നാരായണന് നമ്പ്യാരുടെയും, കീപ്പിലാട്ട് തമ്പായി അമ്മയുടെയും മകനായ കൃഷ്ണദാസ് രജിതയെ കണ്ടുമുട്ടിയത്. സാമൂഹ്യ സേവന രംഗത്ത് പ്രവര്‍ത്തിക്കുന്ന സന്നദ്ധ സംഘടനയായ ശാസ്ത്രയുടെ പ്രവര്‍ത്തകരെ ബന്ധപ്പെടുകയും വിവാഹംാലോചന നടത്തുകയുമായിരുന്നു. ആണ്‍വീട് കണ്ട് പെണ്‍കുട്ടിക്കും, ആണ് വീട്ടുകാര്‍ക്കും ബോധ്യപ്പെട്ടതിനെ തുടര്‍ന്നാണ് ശാസ്ത്ര കല്യാണത്തിന് നേതൃത്വം നല്‍കിയത്. മതം മനുഷ്യനെ വേര്‍തിരിക്കുന്ന വര്‍ത്തമാനകാലത്ത് തികച്ചും മതേതര സംഗമമായി തന്നെയായിരുന്നു കല്ല്യാണം.\nമാതമംഗലം ചേപ്പായി കോട്ടം ഓഡിറ്റോറിയത്തില് ശാസ്ത്രയുടെ ചെയര്‍മാന് പി.വി അബ്ദുല് റഹ്മാന് വധൂവരന്‍മാര്‍ക്ക് വരണമാല്യം എടുത്തുകൊടുത്തു. ജില്ലാ ലീഗല് സര്‍വ്വീസസ് അതോറിറ്റി ചെയര്‍മാന് സി. സുരേഷ്‌കുമാര് സര്‍ക്കാരിനു വേണ്ടി കന്യാദാന ചടങ്ങ് നടത്തി. ശാസ്ത്ര ജനറല് സെക്രട്ടറി വി.ആര്.വി ഏഴോം, സുജ എന്. റഹ്‌നാസ്, ഷിജില ബര്‍ണാഡ്, എസ്. ഗിരിജാ ദേവി, യു. ആയിഷ എന്നിവരായിരുന്നു വധൂവരന്മാരെ വേദിയിലേക്ക് ആനയിച്ചത്. പര്‍ദ്ദയും മറ്റുമണിഞ്ഞ് സഹോദരിമാര് കതിര് മണ്ഡപത്തില് എത്തിയതും വധൂവരന്‍മാര്‍ക്ക് അഭിനന്ദനങ്ങള് നല്‍കുന്നതും കൗതുകകരമായി.\nകര്‍ഷകനായ കൃഷ്ണദാസിന് അമ്മയും മൂന്ന് സഹോദരന്മാരും സഹോദരിയുമുണ്ട്. കൃഷിയും റബ്ബര് ടാപ്പിംഗുമായി ഉപജീവനവുമായി കഴിയുന്ന കൃഷ്ണദാസിന്റെ കാര്‍ഷികവൃത്തിയില് സഹായിക്കാനാണ് രജിതക്കും ഇനി താല്പര്യം. ശാസ്ത്രയുടെ സഹായത്തോടെ നേരത്തെ വിവാഹിതരായ വിപിന്-ഗ്രീഷ്മ ദമ്പതിമാരും കുട്ടിയോടൊപ്പം കല്ല്യാണത്തില് പങ്കെടുത്തു. കല്ല്യശ്ശേരി ബ്ലോക്ക് പഞ്ചായത്ത് പ്രസിഡന്റ് വി.വി പ്രീത, ഡോ. വി.എന് രമണി, യു. ആയിഷ, കെ. ചന്ദ്രിക, പ്രൊഫ. എ. ജമാലുദ്ദീന് എന്നിവര് സംസാരിച്ചു. ആയിരത്തോളം പേര്‍ക്ക് വിഭവ സമൃദ്ധമായ സദ്യയും ഒരുക്കിയിരുന്നു.\nMADAYI PAZHAYANGADI KANNUR KERALA MARRIAGE


Delhi metro, Drunk cop suspended by Delhi police commissioner | ദില്ലി മെട്രോയില് മദ്യപിച്ചു കോപ്രായം കാട്ടിയ പോലീസുകാരനെ സസ്‌പെന്റു ചെയ്തു - Malayalam Oneindia\nദില്ലി മെട്രോയില് മദ്യപിച്ചു കോപ്രായം കാട്ടിയ പോലീസുകാരനെ സസ്‌പെന്റു ചെയ്തു\nUpdated: Tue, Aug 25, 2015, 9:00 [IST]\nദില്ലി: അമിതമായി മദ്യപിച്ച് ലക്കുകെട്ട പോലീസുകാരന് ദില്ലി മെട്രോയില് കാട്ടിക്കൂട്ടിയ കോപ്രായങ്ങള് കഴിഞ്ഞദിവസം സോഷ്യല് മീഡിയയില് ഹിറ്റായിരുന്നു. നില്‍ക്കാന്‍പോലും ത്രാണിയില്ലാതെ ഓടിക്കൊണ്ടിരിക്കുന്ന മെട്രോയില്‍വെച്ച് താഴേക്ക് വീണ പോലീസുകാരന്റെ വീഡിയോ അന്താരാഷ്ട്ര മാധ്യമങ്ങളും ഏറ്റെടുത്തിരുന്നു.\nഇതിനു പിന്നാലെ പോലീസുകാനെതിരെ സസ്‌പെന്‍ഡ് ചെയ്തുകൊണ്ടുള്ള അറിയിപ്പും പുറത്തുവന്നു. പോലീസുകാരനെ സസ്‌പെന്‍ഡ് ചെയ്തതായി ദില്ലി പൊലീസ് കമ്മീഷണര് ബി.എസ്.ബസി ആണ് അറിയിച്ചത്. പോലീസുകാരന് യൂണിഫോമില് മദ്യപിച്ച് കുഴഞ്ഞാടുന്നത് അംഗീകരിക്കാനാവില്ലെന്ന് ബസി പറഞ്ഞു. ഇത്തരക്കാര്‍ക്കെതിരെ കര്‍ശന നടപടി കൈക്കൊള്ളുമെന്നും അദ്ദേഹം മുന്നറിയിപ്പു നല്‍കി.\nമദ്യലഹരിയില് മെട്രോയില് വഴിതിരയുന്ന പോലീസുകാരന് അല്‍പ നിമിഷത്തിനുള്ളില് താഴേക്ക് പതിക്കുന്ന ദൃശ്യമാണ് വീഡിയോയില് ഉള്ളത്. പതിനായിരക്കണക്കിന് ആളുകളാണ് ഈ വീഡിയോ ഫേസ്ബുക്കുവഴിയും മറ്റും ഷെയര് ചെയ്തത്. വീഡിയോ വൈറലായതോടെ പോലീസുകാരനെ തിരിച്ചറിഞ്ഞ് നടപടിയെടുക്കുകയായിരുന്നു.\nദില്ലി മെട്രോയില് മദ്യപിച്ച് യാത്ര ചെയ്യുന്നത് കുറ്റകരമാണ്. 2013ല് 5,500ഓളം പേരെ മദ്യപിച്ച് യാത്ര ചെയ്തതിന്റെ പേരില് പ്രോസിക്യൂട്ട് ചെയ്തിട്ടുണ്ട്. 500 രൂപയാണ് മദ്യപിച്ച് യാത്ര ചെയ്താലുള്ള പിഴ. മദ്യപിച്ചെന്നു കണ്ടാല് യാത്രക്കാരനെ ഉടന് അടുത്ത സ്റ്റേഷനില് ഇറക്കിവിടുകയും ചെയ്യും.\ndelhi metro police commissioner ദില്ലി മെട്രോ പോലീസ് സസ്‌പെന്‍ഷന്\nDelhi metro, Drunk cop suspended by Delhi police commissioner


MS Dhoni, Bike Racing Team, Launch, MSD R-N Team India, FIM Supersport World Championship, Kawasaki ZX-6R, Indian Cricket Captain, Car, Celebrity Car, News, എംഎസ് ധോണി, ബൈക്ക് റേസിംഗ് ടീം, എംഎസ്‍ഡി ആര് എന് ടീം ഇന്ത്യ, കാവസാക്കി സെഡ്എക്സ് 6ആര്, കാര്, സെലിബ്രിറ്റി കാര്, വാര്‍ത്ത - Malayalam DriveSpark\nധോണിയുടെ റേസിംഗ് ടീം ലോ‍ഞ്ച് ചെയ്തു\nPublished: Wednesday, August 29, 2012, 6:04 [IST]\nഇന്ത്യന് ക്രിക്കറ്റ് കാപ്റ്റന് എംഎസ് ധോണി ഒരു വണ്ടിപ്രാന്തനാണ്. ഇതു സംബന്ധിച്ച നിരവധി സംഭവങ്ങള് ഡ്രൈവ്സ്പാര്‍ക്ക് നേരത്തെ റിപ്പോര്‍ട്ട് ചെയ്തിരുന്നതാണ്. പുതിയ വാര്‍ത്തകള് അറിയിക്കുന്നത് പ്രസ്തുത ഭ്രാന്ത് മൂത്തതിനെക്കുറിച്ചാണ്. മഹേന്ദ്ര സിങ് ധോണി സ്വന്തമായി ഒരു ബൈക്ക് റേസിംഗ് ടീം തുങ്ങിയിരിക്കുന്നു.\nഎംഎസ്‍ഡി ആര്-എന് ടീം ഇന്ത്യ എന്നാണ് റേസിംഗി ടീമിന്‍റെ പേര്. യുകെ ആസ്ഥാനമായുള്ള ഈ ടീം കാവസാക്കി സെഡ്‍എക്സ്-6ആര് ആണ് ഈ ടീം ഓടിക്കുക. ഫിം സൂപ്പര്‍സ്പോര്‍ട് ലോക ചാമ്പ്യന്‍ഷിപ്പില് ധോണിയുടെ ടീം മത്സരിക്കുന്നുണ്ട്. 17 റേസ് മത്സരങ്ങളുള്ള ഈ ചാമ്പ്യന്‍ഷിപ്പില് നടപ്പുവര്‍ഷം എംഎസ് ധോണിയുടെ ടീം രണ്ട് റേസില് പങ്കെടുത്തു. അടുത്ത വര്‍ഷം ചാമ്പ്യന്‍ഷിപ്പിലെ എല്ലാ റേസിലും ധോണിയുടെ ടീം മത്സരിക്കും.\nഅടുത്ത വര്‍ഷം ഈ ചാമ്പ്യന്‍ഷിപ്പ് ഇന്ത്യയിലാണ് നടക്കുക. ഇതിലായിരിക്കും എംഎസ്‍ഡി റേസിംഗ് ടൂമിന്‍റെ ഇന്ത്യന് മണ്ണിലെ അരങ്ങേറ്റം. ബ്രിട്ടനില് നിന്നുള്ള ഫ്ലോറിയന് മാരിനോ, ഡാന് ലിന്‍ഫൂട്ട് എന്നീ റേസര്‍മാര് ധോണിയുടെ ടീമിലുണ്ട്.\nബൈക്ക് റേസിംഗിന് ഇന്ത്യയില് പ്രചാരം കൊടുക്കുക എന്നതാണ് ധോണിയുടെ ടീമിന്‍റെ ആദ്യലക്ഷ്യമെന്ന് ടീം പ്രിന്‍സിപ്പല് അമിത് സാന്ദില് പറയുന്നു. ഇന്ത്യയില് ഒരു റേസിംഗ് അക്കാദമി തുടങ്ങാനും കാപ്റ്റന് ഉദ്ദേശ്യമുണ്ടന്നാണ് അറിയുന്നത്.\nകൂടുതല്... #celebrity car #car #news #കാര് #സെലിബ്രിറ്റി കാര് #വാര്‍ത്ത\nMS Dhoni has entered the world of motorcycle racing by launching his own bike racing team.\nStory first published: Wednesday, August 29, 2012, 6:04 [IST]


കേന്ദ്രമന്ത്രിയുടെ മകന് കൊലപാതകശ്രമത്തിന് അറസ്റ്റില്\nBhopal, First Published 19, Jun 2019, 4:46 PM IST\nഭോപ്പാല്: കേന്ദ്രസഹമന്ത്രി പ്രഹ്‌ളാദ് സിങ് പട്ടേലിന്റെ മകനെ കൊലപാതകശ്രമത്തിന് പൊലീസ് അറസ്റ്റ് ചെയ്‌തു. മധ്യപ്രദേശിലെ നരസിംഗ്‌പൂരിലുണ്ടായ ഏറ്റുമുട്ടലിനിടെ നാല് പേര്‍ക്ക് പരിക്കേറ്റ സംഭവത്തിലാണ് അറസ്റ്റ്. ഒരു ബിജെപി എംഎല്‍എയുടെ മകനും കേസില് പ്രതിയാണ്.\nപ്രഹ്‌ളാദ്‌സിങ്ങിന്റെ മകന് പ്രബല് പട്ടേലും ഏഴുപേരും ചേര്‍ന്ന് നാല് പേരെ അക്രമിച്ച് പരിക്കേല്‍പ്പിച്ചെന്നാണ് കേസ്. അക്രമത്തില് തലയ്‌ക്ക് പരിക്കേറ്റ ഈശ്വര് റായി എന്ന അമ്പതുകാരന്റെ നില അതീവഗുരുതരമാണ്. പ്രബലിനോടും സുഹൃത്തുക്കളോടും രണ്ട് യുവാക്കള് കയര്‍ത്തുസംസാരിച്ചതിനെത്തുടര്‍ന്നാണ് ഇവര് പ്രകോപിതരായതും അക്രമം നടത്തിയതും.\nയുവാക്കളെ അക്രമിച്ച് പരിക്കേല്‍പ്പിച്ച ശേഷം ഇവരെയും കൊണ്ട് പ്രബലും കൂട്ടരും ഈശ്വര് റായിയുടെ വീട്ടിലെത്തി. അദ്ദേഹത്തിന്റെ മകന് മുമ്പ് പ്രബലിന്റെ സുഹൃത്തായിരുന്നു. ഇവരുടെ സൗഹൃദത്തിലുണ്ടായ ഉലച്ചിലാണ് ഇരുകൂട്ടര്‍ക്കുമിടയില് പ്രശ്‌നങ്ങള് സൃഷ്ടിച്ചതും അക്രമത്തില് കലാശിച്ചതും. ഈശ്വര് റായിയുടെ വീട്ടിലെത്തിയ പ്രബല് അദ്ദേഹത്തിന്റെ മകനെയും വിളിച്ചിറക്കി മര്‍ദ്ദിച്ചു. തടയാന് ചെന്ന ഈശ്വര് റായിക്കും മര്‍ദ്ദനമേറ്റു.\nസംഭവം നിര്‍ഭാഗ്യകരമാണ്.നിയമം നിയമത്തിന്റെ വഴിക്ക് പോകട്ടെ. കൂടുതലൊന്നും പറയാനില്ല എന്നാണ് മന്ത്രി പ്രഹ്‌ളാദ് സിങ് സംഭവത്തെക്കുറിച്ച് പ്രതികരിച്ചത്. അദ്ദേഹത്തിന്റെ അനന്തിരവനാണ് മറ്റൊരു പ്രതിയായ മോനു പട്ടേല്. മോനുവിന്റെ പിതാവ് ജലംസിങ് പട്ടേല് മധ്യപ്രദേശ് എംഎല്‍എയും മുന് മന്ത്രിയുമാണ്. തന്റെ മകന് തെറ്റ് ചെയ്‌തിട്ടില്ലെന്നും സംഭവം നടക്കുമ്പോള് അവന് സ്ഥലത്തില്ലായിരുന്നെന്നുമാണ് അദ്ദേഹം പ്രതികരിച്ചത്. മോനു ഇപ്പോള് ഒളിവിലാണ്.\nഅനധികൃത മണല്‍ഖനനവുമായി ബന്ധപ്പെട്ടതാണ് പ്രബല് സിങ് ഉള്‍പ്പെട്ട അക്രമസംഭവമെന്ന് കോണ്‍ഗ്രസ് ആരോപിച്ചു. നര്‍മ്മദ നദിയില് നിന്ന് മണല് വാരുന്നതുമായി ബന്ധപ്പെട്ടുണ്ടായ തര്‍ക്കമാണോ ഹോം ഗാര്‍ഡായ ഈശ്വര് റായിയുയും മകനും ആക്രമിക്കപ്പെടാന് കാരണമെന്ന് പൊലീസും അന്വേഷിക്കുന്നുണ്ട്.\nLast Updated 19, Jun 2019, 4:46 PM IST\nPrahlad Singh Patel's son Prabal singh


vipin karthik arrested | കാൻസർ രോഗി ചമഞ്ഞ് ഗുരുവായൂരിലെ ബാങ്ക് മാനേജറെ പറ്റിച്ചപ്പോൾ കള്ളി വെളിച്ചത്തായി; ജമ്മുകശ്മീരിലെ കുപ്വാരയിലെ ഐപിഎസ് ഓഫിസറാണെന്ന് കളവ് പറഞ്ഞ് നടത്തിയത് 15 ഓളം തട്ടിപ്പുകൾ; അമ്മയെ പൊലീസ് പിടികൂടിയപ്പോൾ പിൻവാതിതിലൂടെ ഓടി രക്ഷപ്പെട്ടു; അറസ്റ്റ് തടയാനുള്ള ജാമ്യം നീക്കം പൊളിഞ്ഞതോടെ നെട്ടോട്ടമായി; ഒടുവിൽ ചിറ്റൂരിൽ വച്ച് പൊലീസ് കുടുക്കിയത് ഐപിഎസ് വേഷത്തിൽ എല്ലാവരേയും പറ്റിച്ച വിപൻ കാർത്തിക്കിനെ; അമ്മയും മകനും കൂടി തട്ടിപ്പ് നടത്തിയത് കോടികൾ - MarunadanMalayali.com\nകാൻസർ രോഗി ചമഞ്ഞ് ഗുരുവായൂരിലെ ബാങ്ക് മാനേജറെ പറ്റിച്ചപ്പോൾ കള്ളി വെളിച്ചത്തായി; ജമ്മുകശ്മീരിലെ കുപ്വാരയിലെ ഐപിഎസ് ഓഫിസറാണെന്ന് കളവ് പറഞ്ഞ് നടത്തിയത് 15 ഓളം തട്ടിപ്പുകൾ; അമ്മയെ പൊലീസ് പിടികൂടിയപ്പോൾ പിൻവാതിതിലൂടെ ഓടി രക്ഷപ്പെട്ടു; അറസ്റ്റ് തടയാനുള്ള ജാമ്യം നീക്കം പൊളിഞ്ഞതോടെ നെട്ടോട്ടമായി; ഒടുവിൽ ചിറ്റൂരിൽ വച്ച് പൊലീസ് കുടുക്കിയത് ഐപിഎസ് വേഷത്തിൽ എല്ലാവരേയും പറ്റിച്ച വിപൻ കാർത്തിക്കിനെ; അമ്മയും മകനും കൂടി തട്ടിപ്പ് നടത്തിയത് കോടികൾ\nNovember 07, 2019 | 10:42 AM IST | Permalink\nപാലക്കാട്: വ്യാജ ഐപിഎസ് ഓഫീസറുടെ വേഷത്തിൽ സാമ്പത്തിക തട്ടിപ്പു നടത്തിയ വിപിൻ കാർത്തിക് (29) അറസ്റ്റിൽ. പാലക്കാട് തത്തമംഗലത്ത് വെച്ച് ചിറ്റൂർ പൊലീസ് ബുധനാഴ്ച രാത്രിയാണ് ആണ് ഇയാളെ പിടികൂടിയത്. പിന്നീട് ഗുരുവായൂർ പൊലീസിന് പ്രതിയെ കൈമാറി. ഐപിഎസ് ഓഫിസർ ചമഞ്ഞ് സംസ്ഥാനത്ത് ഉടനീളെ തട്ടിപ്പ് നടത്തിയ വിപിൻ കാർത്തിക്കിനെതിരെ 15 ഓളം കേസുകളാണ് രജിസ്റ്റർ ചെയ്തിട്ടുള്ളത്.\nശ്യാമളയും മകൻ വിപിൻ കാർത്തിക്കും ചേർന്നാണ് ബാങ്കുകളിൽനിന്ന് വായ്പയെടുത്ത് തട്ടിപ്പ് നടത്തിയത്. വ്യാജ ശമ്പളസർട്ടിഫിക്കറ്റുണ്ടാക്കി വിവിധ ബാങ്കുകളിൽനിന്നായി ഇരുവരും ചേർന്ന് രണ്ട്കോടിയോളം രൂപ വായ്പ തട്ടിപ്പ് നടത്തിയിട്ടുണ്ടെന്നാണ് വിലയിരുത്തൽ. ഈ പണം ഉപയോഗിച്ച് 12 ഓളം ആഡംബരകാറുകൾ ഇവർ വാങ്ങിക്കൂട്ടിയിരുന്നു.വായ്പയെടുത്ത് ആഡംബരക്കാറുകൾ വാങ്ങിയശേഷം ഇവ മറിച്ചുവിൽക്കുകയായിരുന്നു പതിവ്.\nതലശ്ശേരിയിലും കോഴിക്കോട്ടും വീടുകളുള്ള ഇവർക്ക് ഗുരുവായൂർ താമരയൂരിൽ ഫൽറ്റുമുണ്ട്. ഫൽറ്റിലെ വിലാസത്തിലുള്ള ആധാർ നൽകിയാണ് ബാങ്കിൽ അക്കൗണ്ട് തുടങ്ങുന്നത്. ഗുരുവായൂരിലെ മിക്ക ബാങ്കുകളിലും അക്കൗണ്ടുള്ള ശ്യാമളയും വിപിനും ഒരു ബാങ്കിൽനിന്ന് വായ്പെടുത്തതിന്റെ തിരിച്ചടവുകൾ പൂർത്തിയാക്കിയതായുള്ള രേഖകൾ വ്യാജമായി തയ്യാറാക്കിയാണ് അടുത്ത ബാങ്കിൽ നൽകുക. അഞ്ചുലക്ഷം രൂപ മിനിമം ബാലൻസായി കാണിക്കുകയും ചെയ്യും.\nഇന്ത്യൻ ഓവർസീസ് ബാങ്ക് ഗുരുവായൂർ ശാഖാ മാനേജരുടെ പരാതിയിൽ കേസെടുത്ത് അന്വേഷിച്ചപ്പോഴാണ് തട്ടിപ്പ് പുറത്തുവന്നത്. ബാങ്ക് മാനേജരിൽ നിന്ന് 95 പവനും 25 ലക്ഷം രൂപയും തട്ടിയെടുത്തിട്ടുണ്ട്. വിപിനു കാൻസറാണെന്നും ചികിൽസയ്ക്കു പണം തികയുന്നില്ലെന്നും പറഞ്ഞാണു പല തവണയായി ഇതു കൈക്കലാക്കിയത്. ജമ്മുകശ്മീരിലെ കുപ്വാര ജില്ലയിലെ ഐപിഎസ് ഓഫിസറാണെന്നാണ് വിപിൻ പറഞ്ഞിരുന്നത്. ഒന്നരവർഷത്തിനിടെയാണ് തട്ടിപ്പുകൾ അത്രയും നടത്തിയിട്ടുള്ളത്


ഇന്ത്യയ്ക്ക് കനത്ത പരാജയം; ഓസ്‌ട്രേലിയ ജയിച്ചത് 10 വിക്കറ്റിന് | Pathram Online\nഇന്ത്യയ്ക്ക് കനത്ത പരാജയം; ഓസ്‌ട്രേലിയ ജയിച്ചത് 10 വിക്കറ്റിന്\nമുംബൈ: ബൗളര്‍മാര് നിരാശരാക്കിയ മത്സരത്തില് ഓസ്ട്രേലിയക്കെതിരെ ഇന്ത്യക്ക് കനത്ത പരാജയം. മുംബൈ വാംഖഡെ സ്റ്റേഡിയത്തില് ഇന്ത്യന് ബാറ്റ്സ്മാന്‍മാര് പതറിയപ്പോള് ഓസ്ട്രേലിയയുടെ ഫിഞ്ചും വാര്‍ണറും ചേര്‍ന്ന് താണ്ഡവമാടി. ഒരു വിക്കറ്റ് പോലും വീഴ്ത്താന് ഇന്ത്യന് ബൗളര്‍മാര്‍ക്ക് സാധിച്ചില്ല. ഇന്ത്യ നേടിയ 255 റണ് ഇരുവരും ചേര്‍ന്ന് വിക്കറ്റ് നഷ്ടമാകാതെ 13.2 ഓവര് ബാക്കി നിര്‍ത്തി മറികടന്നു. വാര്‍ണര് തന്റെ ഏകദിന കരിയറിലെ 18-ാം സെഞ്ചുറിയും ഫിഞ്ച് 16-ാം സെഞ്ചുറിയും കരസ്ഥമാക്കി.\n112 പന്തില് നിന്ന 17 ഫോറുകളുടേയും മൂന്ന് സികസ്റുകളുടേയും അകമ്പടിയില് വാര്‍ണര് 128 റണ്ണടിച്ചപ്പോള് 114 പന്തില് നിന്ന് ഫിഞ്ച് 13 ഫോറുകളും രണ്ട് സിക്സറുകളും പറത്തി 110 റണ്‍സ് നേടി. നേരത്തെ ടോസ് നഷ്ടമായി ആദ്യം ബാറ്റിങിനിറങ്ങിയ ഇന്ത്യ 255-ന് എല്ലാവരും പുറത്താകുകയായിരുന്നു. ഓപ്പണര് ശിഖര് ധവാന് (74) മാത്രമാണ് കാര്യമായ പ്രകടനം കാഴ്ച വെക്കാനായത്.\nഒരു ഘട്ടത്തില് ഒന്നിന് 134 റണ്‍സെന്ന നിലയിലായിരുന്ന ഇന്ത്യക്ക് 30 റണ്‍സിനിടെ നാല് വിക്കറ്റ് നഷ്ടമാകുകയായിരുന്നു. ഇതോടെ അഞ്ചിന് 164 റണ്‍സെന്ന നിലയിലായി ഇന്ത്യ. രണ്ടാം വിക്കറ്റില് കെഎല് രാഹുലും ശിഖര് ധവാനും ഇന്ത്യക്കായി മികച്ച കൂട്ടുകെട്ടുണ്ടാക്കി. 121 റണ്‍സാണ് ഇരുവരും പടുത്തുയര്‍ത്തിയത്. മധ്യനിരയില് ബാറ്റ്‌സ്മാന്‍മാര്‍ക്കൊന്നും പിടിച്ചുനില്‍ക്കാനായില്ല. 15 പന്തില് 17 റണ് എടുത്ത് നില്‍ക്കെ അവസാന വിക്കറ്റില് കുല്‍ദീപ് യാദവിനെ റണ്‍ഔട്ടാക്കുകയായിരുന്നു. സ്റ്റാര്‍ക് മൂന്ന് വിക്കറ്റുകള് വീഴ്ത്തിയപ്പോള് കുമ്മിന്‍സും റിച്ചാര്‍ഡ്സണും രണ്ട് വീതം വിക്കറ്റുകള് നേടി.\nമിതാലി രാജിനെ പുറത്തിരുത്തിയതിന് പിന്നില് ഉന്നതന്റെ ഫോണ്‍കോള്\npathram - November 30, 2018 0


അതിഥി തൊഴിലാളികൾക്ക് നാട്ടിലേക്ക് പോവാനായി അഞ്ച് പ്രത്യേക ട്രെയിനുകൾ\nSun Jun 13 2021 04:40:59 GMT+0530 (India Standard Time)\nതിരുവനന്തപുരം, കോഴിക്കോട്, ആലുവ, തിരൂർ, എറണാകുളം സൗത്ത് എന്നിവിടങ്ങളിൽനിന്നാണ് ട്രെയിനുകൾ പുറപ്പെടുന്നത്. ഓരോ ട്രെയിനിലും 1200 തൊഴിലാളികളെ നാട്ടിലെത്തിക്കാനാണ് പദ്ധതി.\nSDR2 May 2020 7:15 AM GMT\nതിരുവനന്തപുരം: കൊറോണ വ്യാപനത്തെ തുടർന്ന് കേരളത്തിൽ കുടുങ്ങിയ അതിഥി തൊഴിലാളികൾക്ക് മടങ്ങിപ്പോകാൻ ഇന്ന് അഞ്ച് പ്രത്യേക ട്രെയിനുകൾ. തിരുവനന്തപുരം, കോഴിക്കോട്, ആലുവ, തിരൂർ, എറണാകുളം സൗത്ത് എന്നിവിടങ്ങളിൽനിന്നാണ് ട്രെയിനുകൾ പുറപ്പെടുന്നത്. ഓരോ ട്രെയിനിലും 1200 തൊഴിലാളികളെ നാട്ടിലെത്തിക്കാനാണ് പദ്ധതി. ശാരീരിക അകലം പാലിച്ച് കർശന സുരക്ഷയോടെയാണ് യാത്ര.\nതിരുവനന്തപുരത്തുനിന്നും ജാർഖണ്ഡിലെ ഹാതിയയിലേക്കാണ് ട്രെയിൻ. ഉച്ചക്ക് രണ്ടോടെ ട്രെയിൻ പുറപ്പെടുമെന്നാണ് അറിയുന്നത്. കോഴിക്കോട് നിന്നും ജാർ‌ഖണ്ഡിലെ റാഞ്ചിയിലേക്ക് അതിഥി തൊഴിലാളികളുമായി ട്രെയിൻ ഓടും. വൈകിട്ടാണ് ഇവിടെനിന്നും ട്രെയിൻ പുറപ്പെടുന്നത്. ആലുവയിൽനിന്നും തിരൂരിൽനിന്നും ബിഹാറിലെ ധാനപൂരിലേക്കാണ് ട്രെയിൻ. എറണാകുളം സൗത്തിൽനിന്ന് ഒഡീഷയിലെ ഭുവനേശ്വറിലേക്കാണ് ട്രെയിൻ പുറപ്പെടുന്നത്.\nതൊഴിലാളികളെ കെഎസ്ആർടിസിയിൽ ജില്ലാ ഭരണകൂടമായിരിക്കും സ്റ്റേഷനിലെത്തിക്കുക. ടിക്കറ്റ് തുക കലക്ടറേറ്റ് അധികൃതർ ഇവരിൽ നിന്ന് ശേഖരിക്കുകയാണ് ചെയ്യുകയെന്നും നേരിട്ട് ടിക്കറ്റ് വിൽപ്പനയില്ലെന്നും സ്റ്റേഷൻ മാനേജർ അറിയിച്ചു. തൊഴിലാളികളെ കോഴിക്കോട് എത്തിക്കുന്നതിനായി 43 കെഎസ്ആർടിസി ബസ്സുകൾ സർവീസ് നടത്തും. കോഴിക്കോട്- 24, വടകര- 6, താമരശ്ശേരി - 10, തൊട്ടിൽപ്പാലം - മൂന്ന് ഇങ്ങനെയായിരിക്കും ബസ്സുകൾ ഓടുക.\nവെള്ളിയാഴ്ചയാണ് അതിഥി തൊഴിലാളികളുമായുള്ള ആദ്യത്തെ ട്രെയിൻ കേരളത്തിൽനിന്നും പുറപ്പെട്ടത്. വെള്ളിയാഴ്ച രാത്രി ഒമ്പതോടെ ആലുവയിൽനിന്ന് ട്രെയിൻ പുറപ്പെട്ടു. സ്ത്രീകളും കുട്ടികളും ഉൾപ്പെടെ 1152 പേരാണ് ട്രെയിനിലുള്ളത്. കോവിഡ് മാനദണ്ഡങ്ങള് പാലിച്ചാണ് യാത്ര. ടിക്കറ്റ് ചാർജ് മാത്രമാണ് തൊഴിലാളികളിൽനിന്ന് ഈടാക്കിയത്. ട്രെയിനിൽ ഇവർക്കുള്ള ഭക്ഷണം ഒരുക്കിയിട്ടുണ്ട്.\nസംസ്ഥാനത്ത് ഏകദേശം 3,60,000 അതിഥി തൊഴിലാളികളാണുള്ളത്. 20,826 ക്യാമ്പുകളിലായാണ് ഇവർ കഴിയുന്നത്. ഇവർക്ക് സ്വന്തം നാടുകളിലേക്ക് മട ക്കയാത്ര അനുവദിക്കാൻ കേന്ദ്ര ആഭ്യന്തര മന്ത്രാലയം തീരുമാനിച്ച സാഹചര്യത്തിലാണ് ട്രെയിൻ സർവീസ് നടത്തുന്നത്.


കിടിലൻ സ്മാർട്ട് ഫോണുകളുമായി സാംസംഗ് - Rashtrabhoomi\nകിടിലൻ സ്മാർട്ട് ഫോണുകളുമായി സാംസംഗ്\nMarch 11, 2019 March 11, 2019 RB News Desk\nമൊബൈൽഫോൺ നിർമ്മാതാക്കളായ സാംസഗ് കിടിലന് സ്മാര്‍ട്ട്ഫോണ് മോഡലുകളെ വിപണിയിലെത്തിച്ചു. നിലവില് സാംസംഗ് എസ്10, എസ് 10പ്ലസ്, എസ് 10ഇ വേരിയന്റുകളെയാണ് സാന്‍ഫ്രാന്‍സിസ്‌കോയില് നടന്ന പുറത്തിറക്കല് ചടങ്ങില് സാംസഗ് അവതരിപ്പിച്ചിരിക്കുന്നത്\nസാംസഗിന്റെ മൂന്നു മോഡലുകളിലും എസ്10 ഇയാണ് ഏറ്റവും അഫോര്‍ഡബിള് സ്മാര്‍ട്ട്ഫോണ് ആയി കണക്കാക്കുന്നത്. കൂടാതെ, നേരത്തെ അറിയിച്ചിരുന്നതുപോലെത്തന്നെ ഇന്ത്യന് വിപണിയിലും മൂന്നു മോഡലുകളെയും സാംസംഗ് അവതരിപ്പിച്ചു. മാത്രമല്ല, എച്ച്.ഡി.എഫ്.സി ബാങ്കുമായി കൈകോര്‍ത്ത് ഈ മൂന്നു ഫ്ളാഗ്ഷിപ്പ് മോഡലുകള്‍ക്കും ഇന്ത്യയില് വില്‍പ്പന ആരംഭിക്കുമ്പോള് നിരവധി ലോഞ്ചിംഗ് ഓഫറുകളും ഡിസ്‌കൗണ്ടും ലഭ്യമാക്കും.\nസാംസംഗ് എസ്10 ഇയാണ് നിലവിൽ ഏറ്റവും അഫോര്‍ഡബിള് സ്മാര്‍ട്ട്ഫോണ് രംഗത്ത് ഉള്ളത്. കൂടാതെ മറ്റു മോഡലുകളെ അപേക്ഷിച്ച് ചെറിയ സ്റ്റേറേജ് കോണ്‍ഫിഗരേഷന് മാത്രമാണ് വ്യത്യാസമുള്ളത്. മാത്രമല്ല,6ജി.ബി റാം, 128 ജി.ബി ഇന്റേണല് മെമ്മറി എന്നീ ഫീച്ചറുകളുള്ള ഈ മോഡലിന്റെ വില 55,900 രൂപയാണ്. അതോടൊപ്പം, പ്രിസം വൈറ്റ്, പ്രിസം ബ്ലാക്ക് എന്നീ രണ്ടു നിറങ്ങളിലാണ് മൊബൈൽ ലഭ്യമാകുക.\nപുത്തൻ ഫീച്ചറുമായി യൂട്യൂബ്\nമാർച്ച് 15 നെത്തുന്നു യമഹയുടെ ‘എംടി-15 ‘മോഡല്\nഉപയോഗ്താക്കൾക്ക് സൗജന്യ നെറ്റ് നൽകുമെന്ന സന്ദേശം ; സത്യാവസ്ഥ ഇതാണ്


ഒറ്റ യാത്രയിൽ മുരുഡേശ്വർ - മൂകാംബിക - ഉഡുപ്പി തീർത്ഥാടനം •Tech Travel Eat\nഒറ്റ യാത്രയിൽ മുരുഡേശ്വർ – മൂകാംബിക – ഉഡുപ്പി തീർത്ഥാടനം\nവിവരണം – ചാന്ദ്നി ഷാജു.\nകല്യാണം ഉറപ്പിച്ച സമയത്തു പരസ്പര സംസാരത്തിനിടയിൽ വന്നതാണ് മൂകാംബികയിൽ പോയി തൊഴണമെന്നത്. എന്തുകൊണ്ടോ നടന്നില്ല. 15 വർഷത്തിന് ശേഷം ഇപ്പോഴാണ് ദേവിയുടെ വിളി വന്നത്. ദേവി വിചാരിക്കുമ്പോഴേ നമ്മൾ അങ്ങോട്ട് എത്തു എന്നാണത്രെ!! ട്രെയിനിൽ ടിക്കറ്റ് എടുക്കാൻ നോക്കിയപ്പോൾ 2മാസത്തേക്കുള്ള ടിക്കറ്റ് എല്ലാം ബുക്ക്ഡാണ്. ഇത്രയും നീണ്ട സമയത്തേക്കു എങ്ങനെ അമ്പലങ്ങളിൽ ബുക്ക് ചെയ്യാനാവും. ആ സമയമാവുമ്പോൾ മുടങ്ങാൻ എന്തെങ്കിലും മതിയല്ലോ.\nഎന്ത് ചെയ്യും എന്ന് വിചാരിച്ചിരിക്കുമ്പോഴാണ്, Sleeper ടിക്കറ്റ് എടുത്താൽ പകൽ സമയത്തു6am to 10pm ഇരുന്നു പോവാം സാധിക്കും എന്ന് ചേട്ടൻ പറഞ്ഞത്. അത് കൊള്ളാലോ ഞാൻ ആദ്യമായിട്ടാണ് ഇങ്ങനെ ഉണ്ടെന്നറിയുന്നത്. ദിവസം കയ്യിൽ പിടിക്കാൻ ഉള്ളവർക്ക് അത് പ്രോബ്ലം ഇല്ല. വെക്കേഷൻ ആയതോണ്ട് രണ്ടു ദിവസം പോയാലും പ്രശ്നമില്ല എന്ന് കരുതി. Dec 26 നാണു പോവാൻ തീരുമാനിച്ചത്. (26 -28) മംഗലാപുരം ഇഷ്യൂ വന്നപ്പോൾ യാത്ര മുടങ്ങി എന്ന് തന്നെ കരുതി. എന്നാലും പ്രതീക്ഷയോടെ കാത്തിരുന്നു.\nനമ്മുടെ ചങ്ക് ബ്രോ Lija Sunil തന്ന, മൂകാംബികയിൽ ഉള്ള ഒരാളുടെ നമ്പറിൽ തലേ ദിവസം വിളിച്ചു ചോദിച്ചപ്പോൾ ഇപ്പോൾ ഒരു കുഴപ്പവുമില്ലന്നു പറഞ്ഞു. വെക്കേഷൻ ആയതു കൊണ്ടും സ്ഥലങ്ങൾ കാണാനുള്ള മോഹം കൊണ്ടും പ്ലാനിൽ ചെറിയ മാറ്റം വരുത്തി. മൂകാംബിക കൂടാതെ മുരുഡേശ്വർ, ഉഡുപ്പി എന്നിവ കൂടി ഉൾപ്പെടുത്തി. പറ്റിയാൽ പോവാം ഇല്ലേൽ വേണ്ട എന്ന് സെറ്റ് ആക്കി.\nവ്യാഴാഴ്ച രാവിലെ തൃശൂർ നിന്നും 6:20നുള്ള Mumbai LTT SF express ട്രെയിനിൽ പുറപ്പെട്ടു. ആദ്യം ഉഡുപ്പി ഇറങ്ങി അവിടുന്ന് മൂകാംബിക എന്നായിരുന്നു പ്ലാൻ.എന്നാൽ മുരുഡേശ്വറിനു അടുത്തുള്ള bhatkal സ്റ്റേഷനിൽ സ്റ്റോപ്പ് ഉള്ളതിനാൽ അവിടെ ഇറങ്ങി മുരുഡേശ്വർ കണ്ടതിനു ശേഷം രാത്രി മൂകാംബിക എത്താം എന്നാക്കി പ്ലാൻ . 2:20 ഭട്കൽ എത്തേണ്ട ട്രെയിൻ 3:40 അയി ഭട്കൽ എത്തിയപ്പോൾ. അവിടുന്ന് ഓട്ടോ എടുത്തു ബസ് സ്റ്റാൻഡിൽ വന്നു. മുരുഡേശ്വർ ടെംപിൾ വരെ ഉള്ള ബസിൽ കയറി. അമ്പലത്തിന്റെ അടുത്ത് തന്നെയുള്ള ഹോട്ടൽ നിന്നും ഭക്ഷണം കഴിച്ചു നേരെ മുരുഡേശ്വരന്റെ അടുത്തേക്ക് .\nമുരുഡേശ്വർ : കർണാടകയിലെ ഭട്കൽ താലൂക്കിലാണ് മുരുഡേശ്വർ സ്ഥിതി ചെയ്യുന്നത്. രാവിലെ6മണി മുതൽ ഒരു മണി വരെയും ഉച്ചതിരിഞ്ഞ്3മണി മുതൽ 8:30 വരെയാണ് ദർശനസമയം. മൂന്നു ഭാഗവും അറബിക്കടലാൽ ചുറ്റപ്പെട്ട് കിടക്കുന്ന ക്ഷേത്ര നിർമ്മിതിയാണ് പ്രധാന കാഴ്ച. ഒരു ചെറിയ കുന്നിനു മുകളിലാണ് ക്ഷേത്രം സ്ഥിതിചെയ്യുന്നത് 20 നിലകളുള്ള രാജഗോപുരവും മുരുഡേശ്വര പ്രതിമയും ആണ് പ്രധാന ആകർഷണം. പ്രവേശന കവാടത്തിനു മുന്നിൽ ആയി കോൺക്രീറ്റിൽ തീർത്ത2ഗജവീരന്മാർ നമ്മുടെ കണ്ണിനു വിസ്മയം തീർക്കുന്നു. ചിത്രപ്പണികളോട് കൂടിയ 20 നിലകളുള്ള രാജഗോപുരം ശില്പിയുടെ കലാവിരുത് വിളിച്ചോതുന്നു.\nഉള്ളിൽ കടന്നു ചെരുപ്പ് സൂക്ഷിക്കാൻ ഏല്പിച്ചു മുന്നിൽ നിന്നും ചടാപടാന്നു കുറച്ചു ഫോട്ടോസ് എടുത്തു. ഉള്ളിൽ കയറി ലിഫ്റ്റ് നുള്ള ടിക്കറ്റും (10/-) എടുത്തു, പതിനെട്ടാം നിലയിൽ ഇറങ്ങി. അവിടെ നിന്നും മുരുഡേശ്വര പ്രതിമ കാണേണ്ടത് തന്നെയാണ്. ലോകത്തിലെഏറ്റവും ഉയരം കൂടിയ രണ്ടാമത്തെ ശിവ പ്രതിമയാണ് . ചെറിയ ഒരു ജാലക പാളിക്കുള്ളിലൂടെയുള്ള കാഴ്ച ആണ്. അത്യാവശ്യം തിരക്കും ഉണ്ട്.3ചുറ്റും കടലിങ്ങനെ പരന്നു കിടക്കുകയാണ് . അസ്തമയ സൂര്യന്റെ ശോഭയേറ്റു ശിവ പ്രതിമ ജ്വലിച്ചു നിന്നു.\nതാഴെ ഇറങ്ങി പുറത്ത് കൂടെ പ്രതിമയുടെ അടുത്തോട്ടു പോയി. എന്തോ പൂജ നടക്കുന്നുണ്ട് അവിടെ. സ്വന്തം വണ്ടിയിൽ വരുന്നവർക്ക് സമയമെടുത്ത് അവിടെ മുഴുവൻ കാണാവുന്നതാണ്. തൊട്ടടുത്തുള്ള ബീച്ചിൽ നല്ല തിരക്കുണ്ടായിരുന്നു. അവിടെ സ്റ്റേ ചെയ്യുന്നവർക്ക് ബീച്ച് യാത്രകളും ചെയ്യാം. കുറച്ചു നേരം അവിടെ ചിലവഴിച്ച ശേഷം ഞങ്ങൾ മൂകാംബികയിലേക്ക് തിരിച്ചു.\nതിരിച്ചു ഹൈവേ യിലോട്ട് കേറി അവിടെ നിന്നും byndoor ക്കുള്ള ബസ് കയറണം. ദേവിയുടെ അനുഗ്രഹം കൊണ്ടോ എന്തോ പോവുന്ന വഴിയിലൊന്നും യാത്രയിൽ തടസമൊന്നും ഉണ്ടായില്ല. Byndoor ചെന്നിറങ്ങിയതും മൂകാംബിക അമ്പലത്തിലേക്കുള്ള ബസ് ഞങ്ങളെ കാത്തെന്ന പോലെ അവിടെ കിടപ്പുണ്ടായിരുന്നു. വളരെ അധികം വൈകിയതു കൊണ്ടു ഇനി ബസ് കിട്ടാതിരിക്കുമോ എന്ന് സംശയിച്ച നേരത്താണ് രണ്ടു ബസും കിട്ടിയത്.9മണി കഴിഞ്ഞു, മൂകാംബിക എത്തിയപ്പോൾ.അത് കൊണ്ടു അന്ന് തൊഴാൻ പറ്റില്ലെന്നു മനസിലായി. അമ്പലത്തിനോട് തൊട്ടടുത്തു തന്നെ റൂം എടുത്തു.\nമൂകാംബിക : കർണാടക സംസ്ഥാനത്തിലെ ഉഡുപ്പി ജില്ലയിലെ കൊല്ലൂർ എന്ന സ്ഥലത്ത് സ്ഥിതി ചെയ്യുന്ന പ്രസിദ്ധമായ ക്ഷേത്രമാണ് മൂകാംബിക ദേവി ക്ഷേത്രം. ട്രെയിൻ മാർഗ്ഗം വരുകയാണെങ്കിൽ ബൈന്ദൂര് സ്റ്റേഷനിൽ ഇറങ്ങി തൊട്ടടുത്ത് തന്നെയുള്ള സ്റ്റാൻഡിൽ നിന്നും കൊല്ലൂർ മൂകാംബിക ബസ്സ് എടുക്കേണ്ടതാണ്. പിന്നെയുള്ള മാർഗ്ഗം മംഗലാപുരത്ത് ഇറങ്ങി അവിടെ നിന്നും വരാം. അല്ലെങ്കിൽ ഉടുപ്പിയിൽ ഇറങ്ങി അവിടെ നിന്നും ബസ് മാർഗ്ഗം വരാം.\nരാവിലെ 5:00 മുതൽ ഒന്നര വരെയും ഉച്ചതിരിഞ്ഞ്3മണി മുതൽ രാത്രി9മണി വരെയുമാണ് ദർശനസമയം. നേരത്തെ എണീറ്റു കുളിച്ചു 5:30 യോട് കൂടി അമ്പലത്തിൽ എത്തി . നേരത്തെ എത്തിയത് കൊണ്ടു അധികം നേരം നില്കാതെ തൊഴാനായി. ഒരുപാട് ഉപദേവന്മാരും ഉണ്ട് ക്ഷേത്രത്തിൽ. സരസ്വതി മണ്ഡപത്തിൽ എന്നും തിരക്ക് തന്നെയായിരിക്കും. കുട്ടികളുടെയും കലാകാരന്മാരുടെയും പ്രിയപ്പെട്ട ഇടം. ജഗദീശ്വരി ആയ മൂകാംബിക ദേവിയെ ദർശിച്ചാൽ വിദ്യാഭ്യാസ ഉന്നതിയും കലാസാഹിത്യ തൊഴിൽ രംഗത്ത് അഭിവൃദ്ധിയും ഉണ്ടാകും എന്നാണ് വിശ്വാസം. ക്ഷേത്രമതിൽക്കെട്ടിനു തൊട്ടടുത്തായി ഒരു ഗണപതികോവിൽ ഉണ്ട്.\nഎല്ലായിടത്തും തൊഴുതു പുറത്തു കടന്ന ശേഷം ഭക്ഷണം കഴിച്ചു, കുടജാദ്രി പോകുന്നതിനുള്ള ജീപ്പിനടുത്തേക്കു എത്തി. ഞങ്ങളെ കൂടാതെ ഒരു ഫാമിലി കൂടി എത്തി. ഒരു ജീപ്പിൽ 8പേർക്കാണ് പോവാൻ സാധിക്കുന്നത്. ആളൊന്നുക്ക് 350+25 ആണ് ചാർജ്. അഞ്ചു മണിക്കൂർ വേണം മൂകാംബികയിൽനിന്നും പോയി വരാൻ . ടൗൺ വരെ യാത്ര സുഖമാണ്. മെയിൻ റോഡിൽ നിന്നും മാറി ഉള്ള യാത്രയാണ് ശരിക്കും ഭീകരം. അതിലെ അവസാന കുറച്ചു ദൂരം കടുകട്ടി off road ആണ്. ആ റോഡ് എങ്ങനെ എന്ന് പറഞ്ഞു തരാൻ വാക്കുകൾ പോരാ. അനുഭവിച്ചു തന്നെ അറിയണം.\nഎന്റെ മോനും മോളും ഒഴികെ ഉള്ളവരെല്ലാം അത്യാവശ്യം നല്ല സൈസ് ഉള്ള വരായതു കൊണ്ടു ജീപ്പിനുള്ളിൽ വല്യ കൂട്ടിയിടി ഉണ്ടായില്ല. ചാഞ്ഞും ചെരിഞ്ഞും ഉയർന്നും താഴ്ന്നും ഉള്ള യാത്രയിൽ ഞങ്ങൾ പറക്കുകയാണ് ആണോ അതോ പായുക ആണോ എന്ന് പോലും തിരിച്ചറിയാൻ പറ്റാത്ത അവസ്ഥ.മെയിൻ റോഡിലും ഓഫ്‌റോഡിലും ഒരുപോലെ അനായാസത്തോടെ ഡ്രൈവർ ചേട്ടൻ എടുത്തു കൊണ്ട് പോവുന്നത് അത്ഭുതത്തോടു കൂടി മാത്രമേ കാണാനാവൂ.\nOffroad ഡ്രൈവിംഗ് ഫോട്ടോ എടുക്കാൻ കാത്തിരുന്ന എനിക്ക് 8 ന്റെ പണി കിട്ടും എന്ന് മനസിലായപ്പോൾ മൊബൈൽ നിമിഷ നേരം കൊണ്ടു ബാഗിലേക്കിട്ടു. രണ്ടു കയ്യും പിടിച്ചിരുന്നു. റോഡ് എന്നൊന്നില്ല. ഗർത്തങ്ങൾ ആണ് ഗർത്തങ്ങൾ. ജീപ്പുകൾ നിർത്തിയിടുന്നിടം വരെ എത്തിയപ്പോൾ ഒരുപാട് ജീപ്പുകൾ ഞങ്ങൾക്കു മുന്നേ അവിടെ സ്ഥാനം പിടിച്ചിരുന്നു.മുഖം കഴുകി ഫ്രഷ് ആയി. ഇനി ഇവിടെ നിന്നും അങ്ങോട്ട് ട്രെക്ക് ചെയ്തു വേണം സർവജ്ഞ പീഠം എത്താൻ. ഒന്നര മണിക്കൂർ ആണ് പോയി വരാൻ ജീപ്പ് ഡ്രൈവർ തന്ന സമയം. വൈകിയാൽ എക്സ്ട്രാ കാശ് കൊടുക്കേണ്ടി വരും.\nഎന്നത്തേയും പോലെ ഇതു എന്റെ മാത്രം ആഗ്രഹമായിരുന്നുലോ. കയറി കുറച്ചു കഴിഞ്ഞപ്പോൾ ഒരു ഉൾവിളി ഇല്ലാതിരുന്നില്ല. മീശപ്പുലിമല കയറിയത് വച്ചു നോക്കുമ്പോൾ ഇതു അത്ര സമയം എടുക്കുന്നില്ല. എന്നെ കൊണ്ടു പറ്റും..മ്മ് മ്മ് പറ്റും. അവര് മൂന്നുപേരും സുഖമായി കയറുമെന്നും, എനിക്കാണ് പണി കിട്ടുക എന്നും അറിയാം. എന്നാലും ആഗ്രഹങ്ങൾക്കൊട്ടും കുറവില്ലല്ലോ. കേറുക തന്നെ. കുറച്ചങ്ങോട്ടു കയറിയപ്പോൾ എനിക്ക് ഒരു തോന്നൽ. വേണേൽ നിങ്ങള് കയറിക്കോളു. ഞാൻ ഇവിടിരുന്നോളാം. എന്നാൽ ഏട്ടൻ സമ്മതിച്ചില്ല. ആഗ്രഹം പറഞ്ഞു വന്നതല്ലേ. കയറിക്കോന്നു പറഞ്ഞു. ഒരുവിധം പുഷ് പുൾ ആയി കയറി. മക്കൾ ഓടി ഓടി കേറുന്നുണ്ട് .\nപകുതി ദൂരം കഴിഞ്ഞപ്പോൾ എനിക്കും വിശ്വാസമായി. ജീവിതത്തിൽ ഇനി വീണ്ടും ഒരു കുടജാദ്രി വരവുണ്ടാവില്ല . ഇത്തിരി കഷ്ടപെട്ടാലും കയറുക തന്നെ. വയസായ അമ്മൂമാരും അച്ചാച്ചൻമാരും കയറുന്നതു കണ്ടപ്പോൾ പിന്നെ ഞാനും ഉഷാറായി. ഇത്തിരി നേരം പോലും വിശ്രമിച്ചില്ല, വെള്ളം കുടിക്കാനൊഴികെ. ഇരുന്നു കഴിഞ്ഞാൽ പിന്നെ ബുദ്ധിമുട്ട് കൂടെ ഉള്ളു. ചിലയിടങ്ങളിൽ അഗാധമായ കൊക്കയാണ്. അതിലൂടെ ഒറ്റവരി പാതയിലൂടെ നടന്നുകയറുമ്പോൾ മുകളിൽ എങ്ങനെയെങ്കിലും എത്തണംന്നു മാത്രേ ഉണ്ടായിരുന്നുള്ളു. അവസാനം സർവജ്ഞ പീഠംത്തിനടുത്തെത്തിയപ്പോൾ മനം നിറഞ്ഞ സംതൃപ്‍തി..\n“ആനന്ദമേ… സർവമാനന്ദമേ…”കുറച്ചു നേരം തികഞ്ഞ ആശ്വാസത്തോടെ അവിടെ ഇരുന്നു. താല്പര്യം ഉള്ളവർക്കു കുറച്ചു കൂടി താഴോട്ട് ഇറങ്ങി ചിത്രമൂലയിൽ പോവാം. ഞങ്ങൾക്കു എന്തായാലും ആ പ്ലാൻ ഉണ്ടായിരുന്നില്ല. ഫോട്ടോ സെഷന് ശേഷം തിരിച്ചു ഇറങ്ങി. താഴെ കൊച്ചു കടക്കാർ, ഉപ്പിലിട്ടതും മോരു വെള്ളവും ഒക്കെ വച്ചിട്ടുണ്ട്. മോരു വെള്ളം കുടിച്ച് ദാഹം തീർത്തു, വന്ന വഴി മടക്കം.\nറൂമിൽ എത്തി വിശ്രമിച്ചതിനു ശേഷം വൈകീട്ടു കുളിച്ചു ദീപാരാധന തൊഴുതു. അതിലേറെ മനസ് നിറഞ്ഞതു, ദീപാരാധന കഴിഞ്ഞു തട്ട് തൊഴാൻ കൊണ്ടുവന്നത് എന്റെ മുന്നിലേക്ക്. പുറത്തിറങ്ങി അവിടെ ചുറ്റി തൊഴുതു കഴിഞ്ഞപ്പോഴേക്കും തങ്കതേര് പ്രദക്ഷിണത്തിന് സമയമായി. നട അടക്കുന്നതിനു മുമ്പായി കഷായ വിതരണം ഉണ്ട്. സർവ്വ രോഗ ശമനത്തിന് നല്ലതാണെന്നു പറയുന്നു. വേണമെങ്കിൽ ഒരു ഡബ്ബ കൊണ്ടു പോവേണ്ടതാണ്.\nഎല്ലാം കഴിഞ്ഞ് പുറത്തിറങ്ങി ദേവിയുടെ അന്നദാനവും കഴിച്ചു. ഒരു പ്രത്യേക സ്വാദായിരുന്നു അന്നദാനത്തിന്. ഈ ദിവസങ്ങളിൽ കഴിച്ച കർണാടക സ്റ്റൈൽ സാമ്പാർ ഒരുപാട് ഇഷ്ടപ്പെട്ടു. അന്ന് രാത്രി കൂടി അവിടെ തങ്ങിയ ശേഷം പിറ്റേന്ന് ഒന്നുടെ ദേവിയെ തൊഴുതു.\nഇനി ഉഡുപ്പി യിലേക്ക്… ‘അരവിന്ദന്റെ അഥിതികളിൽ’ കണ്ട അതെ ബസ് സ്റ്റാൻഡിൽ നിന്നും മംഗലാപുരം ബസിൽ കയറി ഉഡുപ്പി ഇറങ്ങി. ഉഡുപ്പി ശ്രീകൃഷ്ണ ക്ഷേത്രം കൂടി തൊഴണം എന്ന് തന്നെ ആയിരുന്നു വിചാരിച്ചിരുന്നത്. എന്നാൽ എത്തിയപ്പോൾ നല്ല തിരക്ക്. വരി നിന്ന് തൊഴുതു കഴിഞ്ഞാൽ തിരിച്ചു പോവാനുള്ള ട്രെയിൻ കിട്ടില്ല. അത് കൊണ്ടു പുറത്ത് നിന്നു തൊഴുതു. Tech Travel Eat Sujith bhakthan ചെയ്ത ഉഡുപ്പി വീഡിയോയിൽ സുജിത് ഭക്ഷണം കഴിച്ച ഹോട്ടൽ തേടി പിടിച്ചു ചെന്നു.\nഹോട്ടൽ എന്ന് പറയാൻ പറ്റില്ല. അത് അവരുടെ വീടാണെന്ന് തോന്നുന്നു. പഴയ ഒരു വീട്. ആ ഭാഗത്തൊക്കെ അതുപോലുള്ള ഒരുപാട് വീടുകൾ ഉണ്ടായിരുന്നു.അവരുടെ വിഭവങ്ങളുടെ പേരുകൾ ഒന്നും ഓർത്തെടുക്കാൻ കിട്ടുന്നില്ല. ഉഡുപ്പി ദോശ കഴിക്കണമെന്നു വിചാരിച്ചിരുന്നത് കൊണ്ടു സ്പെഷ്യൽ ഗീ റോസ്റ്റ് ഓർഡർ ചെയ്തു . അത് ആവുന്ന നേരം കൊണ്ടു ആ സ്വാമി ചേട്ടൻ ഹൽവ കൊണ്ടു വന്നു തന്നു. ഹൽവ സൂപ്പർ ആണെന്ന് പറഞ്ഞപ്പോൾ അതും ടേസ്റ്റ് ചെയ്തു. ന്റെ പൊന്നെ !! ഇത്ര ടേസ്റ്റിൽ ഞാൻ ഇതു വരെ ഹൽവ കഴിച്ചിട്ടില്ല. പിന്നെ പുലാവ് കഴിച്ചു. അതിന്റെ രുചിയും അപാരം.\nവിശപ്പിന്റെ ആധിക്യം മൂലം രണ്ടിന്റെയും ഫോട്ടോ എടുക്കാൻ മറന്നുപോയി. സ്വാദ് അപാരമാണെങ്കിലും ക്വാണ്ടിറ്റി കുറവാണുട്ടോ. നമ്മൾ മലയാളികൾക്ക് വല്യ പ്ലേറ്റും ഗ്ലാസും ഒക്കെ ആണല്ലോ. അവിടെ ഇങ്ങനെ ആയിരിക്കും ചിലപ്പോൾ. അപ്പഴേക്കും ഗീ റോസ്റ്റ് എത്തി. വല്യ ദോശ പ്രതീക്ഷിച്ചിരുന്ന എന്റെ മുന്നിലേക്ക് ചെറിയ ദോശ ആണ് വന്നത്. പണി പാളിയോ എന്ന് വിചാരിച്ചു കഴിച്ചു തുടങ്ങിയപ്പോൾ വീണ്ടും ഞെട്ടിച്ചു കളഞ്ഞു. നമ്മുടെ നാട്ടിലെ നെയ്‌റോസ്‌റ്റ് കണ്ടം വഴി ഓടണം. നല്ല കട്ടി ദോശയിൽ നിറയെ നെയ്യ് ഒഴിച്ച്…. ആഹാ അന്തസ്സ്….\nതൃപ്തി ആയില്ലേ എന്ന അദ്ദേഹത്തിന്റെ ചോദ്യത്തിന് പുഞ്ചിരിയിൽ ചാലിച്ച മറുപടിയുമായി ഞങ്ങൾ ഇറങ്ങി. ചെറിയ ഹോട്ടൽ ആണെങ്കിലും റേറ്റും ചെറുതാണെന്ന് വിചാരിക്കണ്ടട്ടോ. അത്യാവശ്യം നല്ല റേറ്റ് ഉണ്ട്.\nസമയം ഉള്ളവർക്ക് അവിടെ തൊട്ടടുത്തുതന്നെ ഉള്ള മാൽപെ ബീച്ചും സെന്റ് മേരിസ് ഐലൻഡും സന്ദർശിക്കാവുന്നതാണ്. രാത്രിയിലെ ട്രെയിൻ ടിക്കറ്റ് ബുക്ക് ചെയ്തിരുന്നത് കൺഫേം ആയിരുന്നെങ്കിൽ ഞങ്ങളും പോവണം എന്ന് വിചാരിച്ചിരുന്നു. പോകുന്നിടത്തൊക്കെ എന്തെങ്കിലും കാണാൻ ബാക്കി വെക്കണ്ടേ. എന്നാലല്ലേ ഇനിയും പോവാനുള്ള ഒരു ഊർജ്ജം കിട്ടു.\nഅവിടുന്ന് ഓട്ടോ എടുത്തു ബസ് സ്റ്റാൻഡിൽ എത്തി. മംഗലാപുരം വരെ ബസിൽ. മംഗലാപുരത്തു നിന്നും 2:20 നുള്ള Thiruvananthapuram express ട്രെയ്നിൽ തൃശൂർക്ക്. ഒരു പൂ ആഗ്രഹിച്ച എനിക്ക് ഒരു പൂക്കാലം കിട്ടിയ സന്തോഷം.